text:
27 FEBRUARY 2011 (SUN)
太陽伯伯終於都重現,天氣咁好加上剛剛又買左部新相機,當然係想去試吓機.不過我又唔敢同小小豬去太遠地方,怕佢會辛苦,所以最後都就決定近近地帶小小豬落屋企樓下個公園晒吓太陽,影吓相啦!
其實之前都帶過小小豬落公園行幾次,可能當時佢都係細細個唔識嘢,所以都係一粒飯仔咁.不過今次唔同左好多,小小豬一落到公園就四周圍望,成個『八公仔』咁左望右望,想幫佢影吓相都不知幾困難.
最後WARM-UP左一陣,八卦完畢,就開始可以定少少同我地影相啦~
唔知係唔係小小豬見到其他小朋友好開心咁走嚟走去,但自己又冇得玩,所以扁扁咀呀(小小豬都係近依個星期先識得扁咀,不過扁咀都扁得好可愛呀…哈哈)~
原本想同小小豬去玩滑梯,不過有幾個大哥哥玩緊,所以今次冇得試玩.之後我地就去左公園嘅另一邊玩,同小小豬玩另一種遊戲,就係玩拋豬仔啦!
依個小小豬都不知幾鐘意玩依啲危險遊戲,之前係屋企都試玩過幾次,次次都邊玩邊咔咔大笑,今次都唔例外,睇吓佢同大肥豬玩得幾開心~
見大肥豬玩得咁開心,我又玩埋一份,我嘅手力冇大肥豬咁好,所以唔敢拋太高,不過小小豬一樣玩得好開心呀~
見小小豬玩得咁開心,所以我又同佢玩多次,係第二次玩時,大肥豬幫我影左依張相,影得我地兩個都好開心,我勁鐘意呀~
唔知係唔係小小豬玩到興奮過度,就算坐係度都周身郁,想坐定定影啲相都唔得.不過就係因為咁先可以影到啲得意相嘛~
玩左半個鐘左右,小小豬都倦晒,要返屋企休息啦~
雖然今日只係屋企樓下公園仔,不過都影左好多好靚嘅相,所以有時話唔係一定要去啲好特別嘅地方先有靚相,普通一個小地方都可以有靚相出,當然係視乎拍攝者有冇心機影(影小小豬哦…大肥豬一定好有心機影啦…哈哈)
睇番今次新機嘅相,都覺得個色好SHARP,尤其係影連拍時真係勁得,張張都好清又冇對唔到焦,真係唔錯,可以繼續帶小小豬去影多啲相啦!


c: text/html

text:
點解冇人請我㗎?——分析三個冇人請你嘅情景
搵工搵咗一段時間,但係你都仍然待業?可能去咗好多次面試,就係冇一間回覆你,或者send咗好多CV出去,就係冇一間邀請你去面試,無論你喺邊一個階段,以下落嚟我哋會分析一下每一個階段有啲乜嘢有可能嘅原因導致你未被取錄.
1)冇人邀請你去面試
Send完幾十份履歷出去之後,竟然冇一間公司邀請你去面試?唔使擔心,可能有啲嘢之前做錯咗,糾正返就會大大提升獲得面試嘅機會!
度身訂造履歷
履歷表必須要喺眾多應徵者之中脫穎而出先有機會得到對方考慮邀請你去面試.你可以根據每個職位嘅要求而按工作相關調一調履歷表上嘅次序.如果你係郵寄一份實體履歷表,你可以用厚少少嘅紙印出嚟,咁就會同其他應徵者嘅履歷表好唔同喇.
度身訂造求職信
每份工嘅求職信都一定要重新寫,你有責任幫個僱主了解返點解你適合呢一份工.你可以揀一兩點關於公司嘅特點同自己拉上關係,讓僱主唔會認為你呢一封只係千篇一律嘅罐頭求職信.
修補重要位置
你嘅履歷會唔會反映你有段時間冇工作呢?令你離開上一份工嘅係裁員定係其他特別原因?為咗令人唔好誤會係你工作表現上嘅問題,你可以加一兩句註解.
分散投資
你可能遇到一兩份你非常非常有興趣嘅工作,但係唔好因為咁而暫停搵工.記住,報得越多你就越多機會收到面試邀請.就算有一啲你唔係好大興趣嘅工作,你都可以當係面試練習,或者經過面試之後,你會對嗰啲公司有另一種睇法.
2)去完第一輪面試之後就冇回音
你可能經過電話,視像或者親身面試之後就再冇聽到公司嘅回音.咁樣起碼你可以肯定你嘅履歷同求職信都做得唔錯,只係面試技巧可能要提升一下.
做好資料蒐集
準備好人哋會問你關於佢哋公司嘅嘢,呢個係最基本嘅面試題目.你可以睇吓對方公司嘅網頁,社交媒體,甚至睇吓有冇近期嘅新聞.
保持同申請職位嘅關聯
喺面試過程中,避免講一啲同申請職位無關嘅工作經驗或者技巧,例如你申請嘅係客戶服務嘅職位,最好講返一啲關於對客嘅經驗,避免花太多時間談及其他完全無關嘅工作經驗,例如文書工作等等.
簡介自己嘅資歷
你可以積極咁樣介紹自己嘅學歷,資歷等等,最重要係將你自己嘅資歷同職位要求掛上關係,說明俾僱主聽呢啲嘢會點樣提升你嘅工作表現,點樣幫到你做呢份工.
準備好為自己解釋
同上述嘅修補重要位置一樣,有時僱主會發現你喺履歷上嘅空窗期,或者有段時間份份工都做唔長,你一定要準備好以一個得體嘅說法去解釋當時發生咩事,例如你係被裁員或者有其他嘅原因令你需要離職.但記住一定唔可以講大話,因為對方隨時可以聯絡你前僱主做背景審查.
3)有面試但冇人請
你可能每次都通過第二輪甚至第三輪面試,但係就係埋門一腳永遠都冇offer.咁嘅情況可能有唔同原因,你可以試吓以下嘅方法提升表現:
答案要中point
有第二輪面試表示你面試嘅能力都唔差,大體上可以俾人一個易於溝通,正面嘅印象.但係可能你再需要了解對方深入啲,或者聆聽多啲對方問嘅嘢,答案要答得更加深入,中point,令對方知道你並唔係只係talk得咁簡單.
有傾有講
避免一句起兩句止嘅答案,要同對方有傾有講,編織出一個有趣嘅對話.你可以準備一啲到時問對方嘅問題,表示你嘅興趣,亦都俾位對方講吓嘢.面試結束後,喺適當嘅時候以電郵跟進下自己嘅面試流程,去到乜嘢階段等等.當然,要做到呢一點,就要喺面試期間問吓對方有乜嘢聯絡方法.
合理嘅期望薪酬
講到人工,你必須要知道自己嘅市場價值去到邊度.千祈唔好定一個過高嘅期望薪酬,對方未必會花呢個力氣同你討價還價,如果有另一個同你差唔多資歷而開價合理嘅話,可能佢就會係被取錄嗰一個.
問有質素嘅問題
問一啲對對方有啟發性嘅問題,或者一啲令對方感覺到你在意佢哋嘅問題.面試官可能唔止一個,準備多一至兩條問題,帶起討論.
求職嘅過程最痛苦莫過於等待.以上嘅建議希望可以令你知道有咩方面需要提升,有啲乜嘢可以做,增加你被取錄嘅機會.無論發生乜嘢事,千其都唔好灰心,明天一定會更好㗎 !係咪啊?

robotstxt: allowed

filter: keep


text:
撰文:Wantedly編集部
唔知大家有冇以下呢個想法,就係出咗嚟返工之後,已經好少嘢會令你覺得好有衝勁.但當筆者去完Outward Bound,訪問完呢幾個進行緊「100日訓練」嘅後生仔女,先發現原來打一份工都可以好有意義,好「熱 血」.
出面咁多野可以揀,點解係要揀Outward Bound?
喺呢幾個後生仔裡面,有fresh grad,有做咗幾年嘢;有做過懲教,又有做過裝修,可以話係「五色戰隊,應 有盡有」.但點解佢哋會揀入嚟Outward Bound做outdoor instructor呢?
「鍾意大自然囉!」Karen諗都唔諗就答,但個原因又邊止咁簡單:「畢業之前做過唔同機構嘅intern,真係覺 得好唔適應,冇嘢做又要扮有嘢做,佢哋又淨係要你交啲用新細明體整出嚟嘅poster.」
同樣做過intern嘅Peter即刻點哂頭咁補充:「嗰陣intern學得最多嘅就係沖咖啡,食完lunch就對住電腦手機1個 鐘,跟住就會用2個鐘去斟咖啡,呢個手沖啦,跟住壓落去啦,呢個㩒個制要磨豆啦...最後再坐多1個鐘就收 工.」
做過懲教嘅Avis又點諗呢?佢就話辛苦分別有兩種:幸福嘅辛苦/痛苦嘅辛苦,而當初「裸辭」嘅原因就係想 離開嗰種痛苦嘅辛苦:「我唔係好適應懲教嘅training方式,同呢度(Outward Bound)好唔同.我第一日返工坐 低嘅時候,就已經picture到自己之後嗰三十幾年嘅生活係點,每日都係大同小異.」
或者有人會覺得「高薪,厚職,鐵飯碗」代表嘅係:舒 服,中產,人生嬴家, 但其實我哋嘅人生意義又係咪淨係咁?
真係遊山玩水咁簡單?
除咗理論課之外,基本上其餘時間都係expedition,或者要你落手落腳做 training,但點解咁著重「山水」同埋「實戰」呢?原來對於Outward Bound嚟講,山水係一個教育同學習嘅媒介.
一直有教開琴嘅Kaycee就話:「呢度嘅教育同以前嘅好唔同,例如我教琴係要幫小朋友玩好啲樂器,考到個 試;學校讀書係要考到好成績,但呢度強調嘅係『經驗學習法』(experiential learning).」
相信大家(包括筆者)對呢個term可能會有啲陌生,而當時Rocky就咁解釋:「呢度都會有technical嘅理論要 學嘅,但就唔會好似上堂咁上,而大部分時間都係想你『落手落腳』去感受吓件事.例如可能會要我哋『圍 內』帶吓game,出海之前要觀察吓個海嘅水流同埋風向,畀我哋知道做起上嚟係咩感受,而唔係純粹『死讀 書』.」
其中一個教練仲同佢哋講過:「Nothing will happen without fun,只要你enjoy就會慢慢學到嘢.」如果香港嘅 教育制度有參考Outward Bound的話,或者而家啲小朋友 嘅童年會好過得多.
當然啦,遊山玩水都要付出代價嘅,就好似Karen講咁:「呢邊通常每日都係朝早6點起身,做少少體能,食 個早餐就開始一日嘅training,多數5點之前就完哂所有training.初初梗係唔慣啦,但過咗一兩個禮拜就已經習
慣咗好多.」佢仲覺得而家每日都多咗好多時間用,夜晚又可以喺basecamp唱吓K,玩吓結他,其實成個感覺 好舒服.
筆者一聽到每朝要6點起身,都即刻打咗個「凸」,但點解 佢哋都仲留緊喺Outward Bound?除咗鍾意Outward Bound畀到佢嘅lifestyle之外,Karen仲話:「因為城市內 嘅工作更加『惡啃』.」
“You have more in you than you know”
Anson對另一個導師講嘅呢句說話好深刻,因為:「好多時你以為自己做到盡,但原來當你肯再行多步嘅時 候,就會發現自己其實可以做到更多.」
同一時間,呢件事唔一定只係發生喺佢哋自己身上,Kaycee話喺其他人身上都可以:「初初點解認識Outward Bound其實係因為爸爸,佢本身隻腳唔係咁好,連行路都有困難,但佢無啦啦join咗Outward Bound個adaptive journey,我嗰陣仲以為佢去咗旅行,點知返到嚟好開心咁話自己係第一個隻腳唔好但爬過個繩網嘅人.」
就係因為咁,Kaycee就覺得原來世界上有份工,係可以帶到一份咁嘅成功感同滿足感畀人:
「嗰陣開始覺得做教練真係好型,同我之前教音樂好唔 同, 發現原來擺一個人喺大自然入面學到嘅嘢仲多,而嗰 份成功感同滿足感唔止係畀咗人哋, 同時都畀埋自己.」
講到教練呢回事,Rocky就正正係畀Outward Bound嘅人吸引住,就好似訪問前一晚,佢哋班staff自己搞咗個 sharing,一齊brainstorm有啲咩新idea可以加上去啲course度:「呢度好著重個educational outcomes,所以大家 都好有心去tailor-make唔同嘅活動,而唔係不停loop啲『硬磞磞』嘅programme落唔同人度.」
Karen就補充:「有啲教練用過《三隻小豬》做主題,有啲會玩cosplay,有啲又試過加入電影嘅元素,試過好 似係《命運自選台》(Click)咁,每晚完哂活動都會同大家一齊rewind吓個人生,引導大家reflect吓有咩覺得可 以做得更好.」
筆者見過好多類似嘅comment,都係話:「搵工邊有鍾意 唔鍾意㗎?」,「邊個會對自己份工作有興趣㗎?」...... 冇錯,可能香港嘅風氣,好多公司,好多工作都會畀人一 個咁嘅印象,但又代唔代表完全冇希望呢?定還是其實每 個人都有得揀,而搵唔搵到就只係睇自己?
後記:Avis提過話之前份工好有階級觀念,但嚟到呢度之後,有上司會主動斟咖啡畀佢哋飲之餘,仲因為有 個senior知佢英文唔係咁好,打算搵自己做老師嘅外籍太太嚟同佢補習.假如出面一般嘅公司有嘅係階級觀 念的話,Outward Bound有嘅或者係「反階級觀念」.


text:
(性價比高 火鍋 )任食高質海鮮,佐賀和牛 @Dining娜
Photo:Tedd
揀日式 火鍋 放題,你通常一定會問:食材係咪又靚又新鮮?回唔回到本㗎?如果話俾你知佐賀黑毛和牛,蠔,帶子,蝦等新鮮海鮮都係無限添食,你點睇?
任食回本 火鍋 配料
有別於坊間好多日式 火鍋 放題,牛摩會不計成本推出高質 火鍋 靚料.喺香港日本料理店食到佐賀黑毛和牛當然好常見,但喺日式 火鍋 放題店可以任食呢款靚牛,真係幾大膽,喺牛摩柯打指定放題套餐就可以任食,我Dining娜都好佩服!
佢哋嘅特選佐賀黑毛和牛,仲巴閉到得到佐賀政府頒發證書,確定牛摩係認可餐廳供應佢哋嘅和牛,每塊牛食落肚都有保證.和牛上枱,就見到均勻,豐腴嘅油花,靚牛配Sukiyaki或清湯,令牛肉嘅鮮香好突出,焯至剛熟,肉質軟腍,yummy!香港人好鍾意食海鮮,惠顧指定套餐都可以無限任添海鮮,例如蠔,帶子,蝦,青口,性價比好高!
春季期間限定必食
牛摩不時推出期間限定 火鍋 湯底同配料,令食客保持新鮮感,又可以食到時令嘢,今期就有和風豆乳蜆湯,同埋可以升級享受鹿兒島雞肉同美國黑豚肉(只要惠顧90分鐘指定放題套餐,4位以下就送1碟),估計呢個拼盤都要幾十蚊,依家送俾你食,真係幾抵!
荃灣旗艦店 睇波,包場開P
荃灣旗艦店去年底先開業,特設2個70吋大螢幕,夜晚可以睇足球賽事,邊食邊睇波感覺一流.呢度仲可以包場開party,客人自備影片仲可以喺螢幕播放,坊間日式放題店真係未見過.
自助餐區 甜品款式夠多
牛摩全線都有自助餐區(火鍋配料,熟食),甜品區,飲品區,不過款式就以荃灣旗艦店同馬鞍山店比較多.熟食有雞燒翼,串燒,海鮮等等;甜品有北海道低脂乳酪,macarons,cupcakes,芒果布甸等等,仲會不時轉款;飲品除咗汽水,綠茶,檸茶,麒麟啤酒之外,仲有芒果沙冰,蘋果沙冰,咖啡.真係要留番另1個胃食熟食同甜品呀!
牛摩
地址:荃灣眾安街68號千色匯1期2樓2031號舖(港鐵荃灣站B1出口)(顯示地圖)
電話:2320 8260
facebook:牛摩 Wagyu More


text:
唔少同學都決定好要邊個實習Intern, MT 或Grad Job Offer,咁就係時候為返工做好準備啦👍🏻!係今日呢篇文我地就想俾少少建議大家,睇下可以點為第一天返工做好準備!
點解要做準備:
唔係就咁去返工就得啦咩?點解要做準備?其實做好準備係為左係on-board後即刻進入工作狀態,幫到手💪🏻俾同事一個好印象,有好多心理學專家都研究過,第一印象嘅重要性,如果同學可以依靠住做足準備尼增加上司同同事對你嘅好感,之後就唔使花咁多時間尼改變佢地對你嘅印象,而對於做intern嘅同學尼講,亦有助增加拎Return Offer嘅機會🔥.
準備功夫
準備一: 返工前聯絡直屬上司🤝
同學可以係返工一至兩星期前透過電郵,WhatsApp或Linkedin去聯絡直屬上司,打聲招呼同講返自己就on board啦,如果你嘅supervisor有時間,仲可以約佢做個Coffee chat 或電話傾下計,唔會話係第一日返工先聯絡,可以盡好打好關係.不過記住唔好一尼就自己打電話去俾對方,咁會太突兀啦!
.
如果對方真係願意同你傾電話或Coffee chat,同學亦唔好太過緊張,好似面試時咁準備一大堆問題去問,記住你今次嘅目標係建立關係,有自信,自然同親切嘅態度反而會更重要
準備二:做好Research,了解上司嘅期望
咁無論係用咩方法聯絡上司,目標亦係為左了解佢對你工作內容嘅期望,好多時候直屬上司都會對實習生或Fresh Grad的工作內容有啲要求,你就要嘗試理解同準備自己去做到呢啲要求,咁當然你地自己都要做多啲research,包括係你所屬嘅團隊最近做緊咩大項目或有咩focus,咁係同上司溝通時就可以了解下佢地又會希望你點樣參與係其中,同提供啲咩幫助咁☝🏼
準備三:準備好專業Skills或知識
通常同學係On board前唔只係知道自己會入邊個Department好似S&T或IBD咁,仲會知道自己會入邊條Team, 所以大家就可以做更多technical嘅準備,例如你之後原來要用好多Bloomberg Terminal或VBA,咁你就要記得去溫下書,熟習下啲function點用,咁去到返工時就可以立刻展現你專業嘅一面啦✌🏻
準備四:跟好市場走勢
好多同學都會係面試前先臨急抱佛腳尼睇新聞,或者只係追睇HKCareers 嘅FB同IG尼追新聞😛但係入職就真係要跟膽返跟市場消息啦,因為市場變化同你地工作內容會有直接關係,特別係入投行,銀行同地產做Intern,MT同Grad Job的同學,一定要留意返你個領域入面嘅新聞同Market Outlook.如果去到On borad後先開始睇就會太遲啦
準備五:人靠衣裝👔
返工第一日最老尶係咩?就係你發現自己嘅衣著風格同條Team嘅同事差好遠.例如同學入左Back Office後台工作,原來同事嘅打扮都係Smart Casual,只係得你一個著左Full suit,咁就好似顯得你好無社會經驗,唔係好夠醒咁,又或者有啲公司對衣著要求比較嚴謹,但你件衫又皺曬皮,或者有啲同學只係得上莊件莊suit 咁,成日都係著同一套衫,咁都會有少少失禮.
.
而係女仔方面,無論你身材幾好,都唔建議衣著太過清涼,可以化少少妝,但又唔好大濃妝,要配合返個專業形象.重點係要係返工前了解下個工作環境同氣氛,準備定啲返工衫,無論著係太正式或Casual都唔好.
希望大家第一日返工都順順利利,如果係實習嘅同學就個個拎到Return offer,記得share篇文俾所有準備返工嘅同學呀🌹.


text:
「人生」
大部份嘅人都會都會窮一生嘅精力去追求主流社會所謂嘅價值同觀念,而當有人逆水行舟,背道而馳嘅時候都會被世俗人嘅眼光所鄙視.但係人生嘅意義係乜嘢呢?正如佛家有句話「萬般帶不走,唯有業隨身」就係指人係生命死結束之後,係乜嘢都帶唔走!不論你幾努力打拼一生嘅成事業,財富,再美好嘅家庭,你都係帶唔走!唯一跟著你嘅,就係自己曾經造過嘅業!
「香港」
追名逐利,好似係現今香港社會嘅價值觀,人比人係好正常嘅事,而且越嚟越年青化!而每個人都處於一個壓逼嘅環境生活.就算比你做到好似李嘉誠咁又點?好多嘢真係兩腳一伸就化為烏有.當然大家係為咗好啲嘅生活而奮鬥一生,但係人生就係有起有跌,懂得知足常樂,懂得珍惜先至係人生.當然見到人哋成功嘅時候而自己好似一無是處,但係再諗返活在當下,享受人生先係最緊要.
「曾經」
老實講,曾幾何時我或者都係啲咁嘅人.當然我未至於不擇手段,恃勢凌人,囂張自大.不過當你未夠三十歲,而係短短幾年之間快速成長,個個老細都重用你,俾好多機會你,同時有二三百人嘅團隊,好似有自己嘅王國.但係當你離開公司之後,今時今日仲有幾多人會記得你?你過去嘅努力除咗給予你一份新嘅工作同機遇之外,到最後你都係要重新奮鬥!所以其實現實中都有好多嘢係帶唔走!隨緣啦!


text:
8月中第一次食避孕藥,揀左Mercilon,心口漲同埋痛,仲要9月個次period勁痛 痛到入急症,所以之後2個月都沒再食.
啱啱11月中嚟period再試吓第二隻牌子(之前有醫生推薦我食,今次揀左Yaz), 但係副作用超犀利 個肚漲到成個氣球咁超辛苦,而家食緊第五日,好糾結應唔應該停藥,一嚟好驚食下停下對身體唔好,二嚟上網睇話多數副作用食2-3個月就ok
究竟停唔停藥好?同埋下個月再食嘅話係咪應該轉返 mercilon 好啲?
你好啊,想問翻你食藥之前有無見醫生做評估同檢查,定係自己買嚟食?我地都建議喺食藥之前都揾醫生評估同檢查咗先,因為每隻藥嘅成份都有唔同,䧳激素同埋荷爾蒙劑量都唔同,所以最好由醫生決定你適合食邊款.見到你對於避孕藥副作用反應較大,其實喺服用初期有副作用係正常嘅,例如頭疼,嘔心,乳房腫脹,情緒起伏等,一般喺幾個星期內消失,不過你上一款避孕藥嘅副作用咁大,都唔建議再食翻.見到你今次都係食到第五日,所以可以食耐啲,直到下星期,睇下情況有無改善,如果真係好唔舒服,就需要睇醫生同埋停藥.如果避孕藥真係未必咁適合你嘅話,仲有其他非荷爾蒙類型嘅避孕方法,例如子宮環等.
上次食完mercilon好M痛有睇醫生,佢建議我試Yaz,所以我隔左一個月之後宜家試緊,到今日食緊第7日,都仲係好漲好作嘔
宜家停藥嘅話會唔會好傷身體?
同埋距離上次經期咁短時間,停藥之後會唔會唔出血?又應該隔幾耐先再試第二隻牌子呢?
其實有打過去家計會問,想預約醫生商量,但係佢地話我宜家已經食緊 應該等下次經期先再打去預約睇下食邊隻牌子,宜家就自行衡量應唔應該停藥 我點衡量…
Hello 因為你依加食咗yaz一個星期,都可以食多一個星期,睇下有無好啲,如果情況無減輕到,就需要睇醫生同埋停藥.你講得啱啊,停藥有可能後會岀血嘅,流啡(即係撤退性出血)都係食避孕藥一個常見嘅副作用嚟,因為避孕藥係高劑量嘅荷爾蒙藥物,抑制卵巢排卵,所以會令經期變短,有機會出現不規則陰道出血. 明白你依加都好唔舒服,唔知停唔停藥好,如果等唔切下一次經期去家計會嘅,都可以睇私家醫生,等醫生幫你檢查下你嘅身體狀況係咪適合食藥,同埋適合邊一款避孕藥.


text:
由「不老男神」林文龍,黃翠如,連詩雅,馬貫東以及陳自瑤等人聯合主演嘅TVB都市情感劇《那些我愛過的人》,呢部劇終於喺6月8日出街同大家見面.
雖然呢部劇已經出咗4集,但憑住快節奏嘅劇情,都喺網上引發咗唔細嘅熱議,當然劇中嘅亮點都唔少,好似前「TVB小花」趙頌茹(阿Yu),佢就係喺劇中客串飾演大肚婆Angela.
喺劇中趙頌茹一改原來螢幕上嘅形象,化身性格潑辣,令人厭惡嘅長舌婦人,雖然呢次只係客串出演,趙頌茹仲係憑借精湛嘅演技,讓觀眾睇得好入戲.
其實呢次趙頌茹可以返TVB客串參演,的確係一個驚喜,話曬佢上一次出現喺TVB嘅劇集已經係16年前嘅事,而過去最令觀眾印象深刻嘅應該係佢喺《青出于藍》中飾演學生.
雖然趙頌茹已經選擇淡出幕前,轉行做形象設計師,但係佢對于演藝事業仲係充滿熱誠,每次講到趙頌茹就不得不提到佢前夫「TVB世紀渣男」周永恒.
據悉,當年趙頌茹,周永恒因為合作《青出于藍》而相識相愛,最終佢哋結束多年嘅愛情長跑,喺2010年正式喺香港拉埋天窗.
結婚之後,趙頌茹仲為周永恒誕生落咗兩個可愛嘅囡囡,原本以為呢場情投意合嘅婚姻係好嘅開始,諗唔到就成為咗趙頌茹噩夢嘅開始.
結婚嘅前幾年,兩個人仲幸福,成日都可以睇到趙頌茹,周永恒喺社交平台上放閃,但係喺2014年,呢段美好嘅婚姻卻因為周永恒嘅出軌戛然而止.
當時就有傳媒報道,周永恒背住趙頌茹同公司女同事搞婚外情,經常夜不歸宿,對于感情出軌零容忍嘅趙頌茹,最終向周永恒提出咗離婚.
對于離婚,周永恒并冇同意,之後令外界唏噓嘅事情發生咗,趙頌茹自曝遭到咗周永恒嘅家暴,身上多處地方都受到唔同嘅傷害,趙頌茹選擇咗報警,而周永恒都畀自簽擔保.
喺呢段時間里面,周永恒并冇安分守己,反而變得更加變本加厲,佢甚至經常半夜打電話威脅趙頌茹,同時仲跑去趙頌茹父母屋企向其父母吐口水,最終周永恆再度被控襲擊罪,畀判刑2個月.
經過多次鬧劇之後,呢段婚姻喺周永恒嘅妥協之下終于落下帷幕,喺同趙頌茹離婚半年之後,周永恒就火速同大陸女演員再婚,仲生咗一個仔.
作為單親媽咪嘅趙頌茹,佢一個人又做老竇又做媽咪帶住兩個囡囡獨自生活,可以話非常唔容易,最后MissHk祝福趙頌茹事業發展得越嚟越好,希望佢可以早日揾到屬於自己嘅幸福!
Like MisshkNews Facebook!不出门也能知天下事~


text:
原子核融合
原子核融合,簡稱核融合,又叫做核聚變,係指由質量細(低過鐵)嘅原子核,主要係指氘核或者氚核,喺一定條件下(好似超高溫同埋高壓)黐埋,總質量減少啲,並釋放巨大能量嘅核反應.當原子喺勁高溫同極高壓情況下,最外層電子會被強制脫離形成半電漿態,而係呢一個時候,有啲原子會融合成更高質量嘅原子,不過過程中會流失一部分中子,形成同位素更高既元素.
原子核嘅質量蘊藏巨大能量,原子核嘅變化(由一種原子核變化為另外一種原子核)往往轉成巨大能量釋放出.如果係由重嘅原子核變化為輕嘅原子核,叫核裂變,好似原子彈爆炸;如果係由輕嘅原子核變化為重嘅原子核,叫核聚變,好似太陽發光發熱嘅能量來源.
相比核裂變,核聚變發電幾乎唔會帶來放射性污染等環境問題,因為原子唔似得核裂變咁,喺發出能量嘅同時發放迦瑪射線令自己達至平衡,而且原料可以直接取自海水中嘅氘,來源幾乎取之不盡,係理想嘅能源方式.
目前人類已經可以實現不受控制嘅核聚變,例如氫彈嘅爆炸.但係如果想令能量可以畀人類有效利用,就必須能夠合理控制核聚變嘅速度同埋規模,實現持續,平穩嘅能量輸出.科學家正努力研究點樣控制核聚變,但而家睇嚟重有好長嘅路要行.
喺2005年,部份科學家相信已經成功做出小型嘅核聚變[1],並且得到初步驗證[2].首個實驗核聚變發電站將選址法國[3].
可控核聚變[編輯]
目前主要嘅幾種可控核聚變方式:
- 超聲波核聚變
- 雷射約束(慣性約束)核聚變
- 磁約束核聚變(托卡馬克)


text:
任摘五款日本士多啤梨品種-元朗大棠朗屏果園
去日本旅行其中一個好受歡迎嘅節目,就係到果園摘水果啦~之前我地介紹過係九州福岡県嘅巨峰提子果園.原來係香港都有種植日本品種生果既果園架,夏天有巨峰提子摘,依家天氣乍暖還寒,去到果園就有得摘士多啤梨啦!果園位於元朗大棠,果園外有大片停車場泊車架.另外都可以係朗屏西鐵站轉搭K66號巴士入大棠,係迴旋處落車行過去都只係三分鐘左右炸.
果園種植嘅全部都係日本品種嘅,包括有佐賀清香,熊本紅臉頰,福岡甘王,靜岡章姬同埋奈良紅寶石五種.收成期去到四月尾左右.
去到門口唔需要收入場費架,只要拎起個籃同較剪就可以開始摘架啦.揀士多啤梨當然要又紅又大粒架啦,但係要睇清楚有無爛先好剪呀.想要幾多就剪幾多.之後就出返果園門口磅重啦.
所有品種都係$80一磅架!士多啤梨壽熟得好快,簡個時要以果肉越鮮紅越好,葉越綠越好.
門外有個小花園,大家可以坐底慢慢品嚐新鮮摘落黎嘅士多啤梨啦.咁多款其實好多都好甜好多汁,但係就各有特點.
福岡嘅博多甘王,就係香港入口最多嘅品種~ 色澤紅潤,比較軟身d,甜度非常之高! 英文名 Amaou 取自あ(紅色),ま(圓潤),お(大顆)及う(美味)的日文拼音.聽個名都知係正嘢,連個頂都一樣甜!
奈良紅寶石就夠哂大粒,食落又甜又多汁架.
佐賀清香比較細粒,食落甜度雖然唔高,但就有淡淡嘅香味.
靜岡章姬就比較尖身,甜得黎特別有清爽嘅感覺.
熊本紅臉頰就香味十足,亦都好大粒!
以下係小小採摘貼士仔 :)
記得揀d色澤紅潤,形狀飽滿既士多啤梨,咁先會又甜又多汁~
摘既時候吾好太用力壓d士多啤梨,同埋吾洗連根拔起架~
係士多啤梨既莖上1cm既位置剪就得架喇 :)
去之前打去問下當日收成如何,同埋要早d去呀,如果吾係就比人摘哂架喇~
網址: http://www.yl.hk/lpsb
地址: 元朗大棠路大棠村D.D.117, Lot500-501A段
電話: 9251 8926


text:
(返Intern必睇)大學生返Intern辛酸史 返實習其實做打雜?
好多大學生都會趁放假返intern攞經驗,諗住之後有多啲也寫落份CV,交出去都好睇啲.但其實返intern又係咪真係落到經驗?有好多網民都係網上面分享自己返Intern嘅各種辛酸史,今日就同大家分享一下呢的實習辛酸史,睇下大家有冇同感!
1.工作時間與份量不成正比
有網民分享返intern嘅時候,上司吩咐嘅工作份量同時間唔成正比.返intern返咗短短幾個鐘,嗰上司就要自己搵資料,搞計劃書,搞PowerPoint,仲要淨係比一個鐘時間,網民話用最快嘅速度做都用咗接近兩個鐘先完成到份計劃書.
2.工作時間外都搵你
打工仔最忌冇放工時間,原來連Intern都唔例外.網民分享收工之後上司就開始不斷send messages叫佢交返今日叫佢做嘅所有工作,同上司講話已經唔係工作時間,但係上司照要求當日之內要畀返晒所有嘅嘢,而且係唔會有OT錢.真係有返工冇放工~
3.Intern名義 實質打雜
好多公司都會打住intern嘅名義請人,但其實係請打雜!學生既然搵得Intern,就當然想提前感受職場生活,學嘢攞經驗.但係結果請咗返去先發現原來係做打雜,等閒就影下印,幫啲Full-time斟茶遞水咁~渾渾噩噩咁又過一日!其實呢的所謂嘅Intern,真係唔做好過做!
4.冇人工
講到明係Intern,隨時連人工都冇!不過時下有好多公司所提供嘅實習機會都會有人工嘅!不過小編以前就真係試過返一啲冇人工嘅Intern,真係連車費都蝕埋比佢.但係冇計,為左嘅CV靚仔啲,都要做!好彩嘅係當時返嗰份Intern係真係學到嘢,都叫做有錢袋落袋嘅~
- 滿足不同經濟需要:交學費,交Hall Fee,還卡數,買電腦,學車,創業
- 任何本地大專院校學生均可申請
- 申請只需2份文件(學生證+身份證),毋需收入證明
- 月平息一律低至 0.84%*
- 最快即日批核
- 全程網上申請貸款及確認過數
- 隨時提早還款,0手續費0罰息
大專生很多時候急需資金周轉交學費,但政府學資處的貸款計劃又未能及時批核.因此,uFinance 根據過往同學們的良好還款紀錄,不斷簡化申請程序,申請只需「學生證+身份證」,申請成功率高達95%,全程網上快捷辦妥,貼合同學需要.


text:
(純分享 EVRBeauty)銅鑼灣脫毛無痛舒適度極高,勁正!長篇
我sister 話最近話去咗銅鑼灣一間中型鋪做左個combo 打比堅尼脫毛位加underarm同patpat o位,效果唔錯,地方乾淨,最緊要唔hardsell.
聽完都即刻打去預約,話說之前出去做facial俾某啲無良公司hardsell到怕咗,一路都想搵返啲細細間有質素嘅美容院做下,一來貪佢哋多數一對一貼身服務,始終脱毛又underarm 又bikini位都唔想比咁多人睇嫁嘛,同埋會比較有心機啲lol
試完俾我最大感覺係少有嘅良心店鋪,由頭到尾都好尊重我個人意願,唔會為sell而sell,而且唔單止關心我d毛毛,仲會關心埋我皮膚,教我點樣平時護理,似對朋友多過對客人,同埋部機無痛真係超正,只係感覺涼涼地,仲會幫你試埋有冇皮膚敏感嗰啲,做完乾淨得黎唔會令到皮膚敏感.勁推!!
入返正題:講真,雖然有朋友介紹,不過始終未試過,初初戒心唔多唔少都一定有.不過入到呢間小店好有家嘅感覺:舒適,溫馨,乾淨,貼心.雖然地方唔大但有齊獨立美容房. 個治療師都好nice,知道我成日容易手腳冰冷,即刻沖咗杯黑糖薑茶俾我飲話可以幫助改善手腳冰冷嘅問題,飲完又真係個人都暖啲,見佢咁窩心,都真係幾開心.
我原本係預咗俾埋錢即刻做,點知佢叫我一定要試咗個皮膚測試先,話要睇返我皮膚會唔會敏感先肯幫我做,仲建議我要做好保濕先,我本身以為佢實係想借機sell我另加一啲貴啲嘅treatment啦!點知佢係幫我查lotion,仲教我點keep皮膚,我即時覺得佢都真係幾老實,無埋沒良心咁為咗收錢而罔顧我嘅安全.
療程前,治療師都講左流程俾我聽,跟著每做一個step佢又會好細心講俾我聽做緊乜同點解,我覺得好有安全感.當然不得不提係其實我好怕痛,打完underarm,最終我抱住視死如歸嘅心態去試full bikini同o位,個美容師好細心咁幫我打每一個部位,但估唔到又真係唔係好痛.雖然我已有曬心理準備,但係最後佢都好快手同埋好有耐性咁幫我打埋,連忍唔到痛嘅我都覺得接受到,後尾傾開先知個治療師係呢行已經7,8年啦,真係睇佢唔出!而且全部都有Cert證明,好專業!
後話:
成個療程過程都放鬆既,而且乾淨衛生,幫我帶眼鏡除眼鏡嘅時候都會換手套, 而且佢仲要有得揀AE/HSBC/渣打銀行免息分期,真係好抵,做完之後治療師會即刻幫我約返下次療程時間,好貼心,服務流程100分!..
網站資料:
website: www.evrbeauty.com
facebook: facebook.com/evrbeautylaser
instagram: evrbeauty
聯絡電話: 52410147


text:
帶烤瓷牙能做核磁共振咩?好多人為咗修復牙齒抑或改善牙齒外觀而做咗烤瓷牙,而喺做核磁共振陣,聽講核磁共振驚金屬,於系想知有烤瓷牙能做核磁共振咩?下面就為大家解答.
帶烤瓷牙可以做核磁共振咩
帶烤瓷牙可以做核磁共振,因為醫生可以根據成像嚟判斷出某個部位系烤瓷牙仲系病變,一般任何一種烤瓷牙喺核磁共振上都可以得到呈現,只系材料嘅唔同呈現嘅密度唔同啫.所以,做烤瓷冠對以後嘅檢查系冇直接嘅影響嘅,帶着烤瓷牙亦可以做核磁共振.
數量較多嘅金屬烤瓷牙影響核磁共振成像
抵注意嘅系,如果系口腔內有較多嘅金屬烤瓷牙,咁可能會畀頭部嘅核磁共振結果產生一D影響,呢個系因為核磁共振掃描時有好大嘅磁場,會影響到成像.另外核磁共振掃描時會吸引金屬物質,咁系好牙煙嘅.因此,做核磁共振陣需要將身上嘅金屬都拿掉.如果做頭部核磁共振,咁金屬烤瓷牙系唔使攞出嚟嘅.
唔同材料烤瓷牙對核磁共振影響唔同
盡管醫生表示帶烤瓷牙可以做核磁共振,但系喺核磁共振嘅檢查時的確會影響到影像嘅准確度.而唔同嘅烤瓷牙對核磁共振嘅影響都系唔同嘅,一般金合金烤瓷牙嘅影響最小,鈷鉻合金烤瓷牙次之,鎳鉻合金烤瓷牙對核磁共振最大.而全瓷牙因為唔具備有金屬物質,因此對於核磁共振幾乎系冇影響嘅.
烤瓷牙做核磁共振要摘除咩
口腔中嘅金屬烤瓷牙喺核磁共振陣系否需要先摘除呢?答案系唔一定嘅.之所以唔一定摘除,系競速烤瓷牙喺做磁共振檢查時並唔會對身體造成傷害,只系對修復體周圍一定范圍內嘅成像形成干擾.如果要檢查嘅部位唔系喺金屬修復體嘅附近,就唔會影響到疾病嘅診斷,也就唔使拆除修復體.
以上就是「有烤瓷牙可以做核磁共振咩? 烤瓷牙影響成像但可唔摘除」的具體介紹.維港口腔擁有頂級的醫師團隊和優越的治療環境,在牙齒治療領域有多年嘅經驗,至今已幫助多位港澳口腔患者重獲牙齒健康,深受港澳地區口腔患者的信賴.如有疑問還可以網絡咨詢或通過whatsapp&wechat:+853 65585927 同我們的專家進行一對一交流,同時通過網上預約掛號,可免問診金,車費報銷,享受九折優惠(特惠價除外),到院無需排隊優先就診服務.


text:
網絡安全專家又有新發現,一種被命名為「Warshipping」嘅攻擊手法,已經由 IBM X-Force Red 嘅研究員成功驗證,透過發放呢隻 Warship,黑客可以光明正大咁將爆格工具運入目標公司內,再慢慢截取有用訊號嚟破解,唔使再假扮清潔工人或維修電工嚟偷入公司. Warshipping用完即棄 IBM 研究員發明嘅 Warship 工具,其實係一個造價大約 100 美元嘅用完即棄手作仔.呢個工具大約得一部手機咁大,可以掃描附近嘅 Wi-Fi 裝置,然後就靜靜等待任何同公司 Wi-Fi 網絡熱點進行「握手」(handshake)嘅訊號,當截取到呢啲數據,Warship 裝置就會經由內置嘅 3G modem…
Browsing: hotspot
唔少選擇咗有限數據 plan 嘅人,又或去外地旅行嘅遊客,為咗慳上網費,都會搵免費 Wi-Fi hotspot 嚟用.不過,最近一款好多人用嘅無線熱點搜尋器 WiFi Finder,就俾人發現有 200 萬個登記熱點嘅密碼喺無加密嘅情況下放上網,當中更有部分係由無私分享嘅用家所提供,如果被黑客登入呢啲熱點再修改設定,之後就會有好多用家受到攻擊喇! WiFi Finder 地圖標示熱點位置 今次發現洩密事件嘅係網絡安全機構 GDI Foundation,研究員早前喺網上發現咗呢一大批資料後,已經即時通知 WiFi Finder 嘅開發商. WiFi…


text:
牙齒健康系人們健康嘅生活嘅一個關鍵嘅基礎嘅.依家很多嘅人們食嘅食物系比較嘅多樣一些嘅,咁陣要系冇很好嘅照顧好牙齒嘅,就很易導致齲齒也就系蛀牙嘅出現嘅.治療就系有必要嘅,同時治療齲齒費用也系患者想要知嘅,咁治療齲齒需要幾錢才夠呢?
首先喺解析治療齲齒費用具體嘅需要幾錢陣,我哋應該清楚嘅啲就系唔管系齲齒嘅治療仲系其他嘅病症嘅治療嘅,治療嘅費用和患者嘅疾病症狀嘅嚴重程度都系有一定嘅關系嘅,所以去齲齒治療費用就需要患者到當地嘅正規嘅牙科進行面診之後才能夠確切嘅清楚嘅.
不過,依據我哋之前治療齲齒嘅經驗嚟講,一般嘅情況下要系患者嘅齲齒唔系非常嘅嚴重嘅情況下,治療齲齒費用應該就系喺幾百元左右嘅,算系比較嘅低廉嘅費用嘅,一般嘅齲齒嘅患者實際上都能夠消費得起嘅,所以患者唔使過於嘅擔心嘅.
另外,患者還需要知嘅啲就系,治療齲齒費用和患者選擇嘅醫院也系有一定嘅關系嘅,普遍上嚟講大城市嘅消費嘅水平比較嘅高一些嘅,所以咁嘅情況下,喺大城市嘅有權威嘅牙科治療陣,費用一般嘅系要比一些小城市嘅醫院貴一些嘅,呢個系學要患者知嘅.
最後,提醒所有嘅齲齒患者注意到嘅就系,唔管治療齲齒需要幾錢,只要系患有有出現齲齒嘅一個症狀嘅,都系需要及時嘅做一些治療嘅,患者只有及時治療改善了患者嘅齲齒之後才能夠很好嘅健康嘅去生活嘅.不然會導致患者因為齲齒嘅病症影響到其他嘅身體健康嘅問題嘅出現,咁就得唔償失了.
以上就系「治療齲齒需要幾錢」嘅具體介紹.專家提示,門牙缺失修復方法系由多方面因素決定嘅,具體嘅費用需要通過牙醫進行檢查之後先能決定.但一般嚟講,喺珠海植牙費用要比港澳牙科診所平一至兩倍,所以到珠海植牙會成為越嚟越多港澳人嘅選擇.珠海牙科醫院,擁有頂級嘅醫師團隊同優越嘅治療環境,喺植牙有多年嘅經驗,至今已幫助多位港澳口腔患者重拾牙齒健康,深受港澳地區口腔患者嘅信賴.如有疑問還在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.


text:
今日去左做 Part Time 呀 ^.^
好難得有份野做下,事緣尋日有人搵人派野,DCO 下年有個 degree course,所有搵人派下傳單咁
咁原本我唔想做既,不過聽見有 $,見時間又 ok 就當然即做喇,呵呵 (無計,要向現實低頭,無可能成世唔做野)
咁今日又落好鬼大雨,又要拎住 d 好重既傳單,又要擔遮,去到葵芳又搵唔到邊家小巴,鬼咁狼背.
係果度差唔多20分鐘先搵到小巴上去,上到去勁灰,以為無亙遮頭添.好彩佢係有兩個出口既,其中一個最多人進出既出口,對面就係商場,可以係果度派.咁先解決到個問題.
今日成績比起其他人應該都算係咁喇,因為我都派左 80% 以上,算係唔錯喇.
不過最衰既係後尾要搵返屋企,第日再拎返去學校.但派左咁多都唔算好重.
但我個 fd 超灰羅,去中環間徐成奔派,幾乎無郁過咁濟,果度得小貓三四隻,雙乎 200 份羅返哂屋企.勁可憐.
夜晚,Rebecca 係咁問我,覺得佢份工見唔見得成,佢話相信我直覺喎.
係唔知點解我既直覺對於關於佢既野真係奇準既……不過當然喇,有啲野,始終係唔準 ^.^
咁我俾左個 ans 係佢得,但佢男朋友就唔得,佢即時唔開心,不過無計,我係真係咁覺得.


text:
海馬公園event
我地成日都提過下有好多唔同國家嘅人搵我地,有時侯難得人地黎到,我地都會帶佢地週圍參觀下
而唔係正係”尼埋” 係間酒店房入面 fuck fuck fuck~~悶L死人咩
咁作為香港人,每次有人問我地,迪迪尼好定,海馬公園好
我地都好快咁答海馬公園
因為真係有親切感d,同埋好多動植物睇~
細細個去果陣,最鐘意水族館果個大魚缸,睇住d 魚游黎游去真係好治癒😍😍
初次黎其實真係一日都未必睇得晒同玩得晒
下刪數百字d 日常野
由於呢對couple 就不願拍照,所以矇矇地影將相,打個卡就完喇
但反而特別想介紹下呢間酒店同間扒房,堅正!!!
扒房下個post 先講.
呢間酒店始終係大集團管理,一向品質好,用料靚再加上新開張無耐,樣樣都好新淨,真係無咩可以挑剔
無乜特別upgrade,普通房入到去都好有海洋氣息
好適合一家大細去渡下假,放鬆下.
話就話呢家有地鐵好方便,但有時帶住個細路,玩左成日
碰啱又有夏水禮,halloween 果d主題,真係會攰到仆街的,真係有車都唔想揸🙈
所以一出門口,向右行幾步就已經到酒店,舒舒服服訓返晚
第2朝自然醒再食埋個自助餐先走,最舒爽不過
自助餐最緊要就係多野食!貪心嘅朋友啱晒,d食材又夠 Fresh,真心正!
識捐窿捐罅嘅朋友,更加可以搭一個站去返黃竹坑,呢到都多左好多隱世美食😋
所以我地非常建議呢間酒店比任何人士,週邊配套非常完善,拍緊拖嘅又啱,同SP黎又啱,一家大細黎都啱
Remark: 再三強調一次,有一個強力嘅造型風筒真係好緊要 🙈🙈


text:
23 JULY 2014(WED)今日我地兩母子又嚟拍拖入迪迪尼啦,印象中好似係第一次相母子係城堡下留倩影哦~
其實今日入園玩都係其次,今日最主要係同好友入迪士尼酒店歎HIGH-TEA慶祝好友嘅生日.因為未夠鐘,所以我地兩母子就先入園行一個轉先.
不過唔知係唔係暑假關係,周圍都係好多人,加上天氣又熱到冇朋友,為免小小豬太快玩到冇能量,所以都係入去SHOP行吓,涼吓冷氣先~
等埋好友嚟到,我地就轉戰迪士尼酒店歎HIGH-TEA啦!因為好友係有金咭,生日月可以有買一送一優惠,所以就可以約埋我一齊嚟食啦~
職員姐姐好好人,一早為小小豬準備左兒童套裝呀~
等左一陣,我地嘅HIGH-TAE嚟啦!
先嚟我地嘅飲品先~
再嚟好靚嘅HIGH-TAE小食~
每一層嘅食物都好精緻呀~
依個為食小小豬真係老實不客氣,一見到個士多啤梨馬卡龍就即刻拎嚟食,仲好似好滋味咁哦~
對上一次入嚟迪迪尼酒店食HIGH-TEA時,就係我仲有金咭嘅生日月(請按此).不過原來時隔差唔多一年,依家依個HIGH-TEASET都已經有唔同,除左有一層層嘅小食之外,仲有主菜添呀~
我地食飽飽之後,原本小小豬好想落酒店下面個大迷宮玩(可以佢記上次嚟時玩得好興奮啦),不過我實在唔夠氣力同佢追逐,所以都係等下次大肥豬一齊時等佢地兩父子跑跑跑啦!
之後我地一行三人就再入迪迪尼繼續玩,行過見到史迪仔,小小豬都好似未同過佢玩,加上又唔多人排隊,所以我地又嚟影啦!
唔知點解小小豬見到史迪仔會咁興奮,全程笑到傻咁影呀~
之後行入幻想花園,今次都我勁興奮,因為見到我好耐冇見嘅MARIE呀~
WOW.....我至愛嘅MARIE呀!!!! 冇見佢都大大話話有四年多啦,今日再可以同佢玩,你話我點可以唔興奮呀!
非常感謝在場嘅攝影師哥哥,佢幫我地影左好多張相,唔同角度唔同位置都有影,仲好用心咁幫我引小小豬(最重要係用我部機嘅時候都好落力),依家係樂園可以搵到一個咁好嘅攝影師哥哥,真係唔易呀~
超級鐘意依張相,攝影師哥哥真係好捉到嗰一刻,真係要俾個"LIKE"佢呀~
咁耐冇見,我又點可以放過依個機會呢!所以先將小小豬交俾好友睇住,我自己同MARIE影返夠本先~
我真係好唔想咁快就離開依個亭,因為唔知下次幾時先可以再見到MARIE.不過,其實我地比其實人都影耐左,所以唔可以咁貪心影響其他朋友,唯有勁唔捨得嘅情況下同MARIE講拜拜啦!
原本我地都好想影MICKEY,不過又真係多人得恐怖,要排成60分鐘以上,所以我地就轉向同PLUTO影啦~
影完相之後,由於好友仲有下場節目,所以佢就先離開樂園,我地兩母子又繼續玩.
接下來又到小小豬指定玩樂時間,佢第一個主力就係佢次次嚟都一定要去嘅小小世界~
當我地行出嚟時見到汽球哥哥,估唔到小小豬如此大膽走去問哥哥可唔可以送一個汽球俾佢,就係咁哥哥就即場整左直昇機俾小小豬啦~
之後就到玩我最怕嘅遊戲 - 轉轉杯,其實我真係唔明白點解小小豬玩依個係唔會暈,當我轉左第四吓之後,我都已經開始覺得暈暈地,反而小小豬仲好精神咁周圍望~
原來之後小小豬話想去玩水,不過見在場已經有好多強國嘅小朋友,我唔係因為見強國小朋友就唔俾小小豬一齊玩.只係佢地玩得都真係幾粗魯,見有啲好大個嘅小朋友不停向細小嘅潑水(仲要係好密集式咁潑),為免小小豬受傷害,所以都唔俾佢玩啦!
之後我地就轉玩巴士光年啦~
仲去玩埋飛碟添~
其實今日真係冇預計係咁夜走,不過因為小小豬玩到唔願走,大肥豬又話見佢玩得咁興奮就俾佢玩耐啲,所以最後我地兩個留係樂園食埋晚餐8:30先離開,真係最夜嘅一次呀~
大肥豬驚個寶貝仔玩到咁夜會攰,所以放工返左屋企之後都再出門口,去荔景站接我地,最重要係全程抱住寶貝仔,真係廿四孝DADDY~
好友剛剛外遊返嚟,仲送俾我同小小豬準備左韓國手信...多謝呀~
今日玩得超開心,又食左一個豐富HIGH-TEA,真係勁滿足嘅一天呀!


text:
-
BιBλίo嘅發音發音人 peri22b (男,來自希臘) 男,來自希臘發音人 peri22b
User information
Follow
0票 好 毋好
添加到喜愛嘅發音裡肚
下載報告
-
BιBλίo嘅發音發音人 fotis_1987 (男,來自希臘) 男,來自希臘發音人 fotis_1987
0票 好 毋好
添加到喜愛嘅發音裡肚
下載報告
-
BιBλίo嘅發音發音人 tsilis (男,來自希臘) 男,來自希臘發音人 tsilis
User information
Follow
0票 好 毋好
添加到喜愛嘅發音裡肚
下載報告
-
BιBλίo嘅發音發音人 Speugenia (女,來自希臘) 女,來自希臘發音人 Speugenia
User information
Follow
0票 好 毋好
添加到喜愛嘅發音裡肚
下載報告
-
BιBλίo嘅發音發音人 jpapa (女,來自希臘) 女,來自希臘發音人 jpapa
User information
Follow
0票 好 毋好
添加到喜愛嘅發音裡肚
下載報告
-
BιBλίo嘅發音發音人 broped (男,來自希臘) 男,來自希臘發音人 broped
User information
Follow
0票 好 毋好
添加到喜愛嘅發音裡肚
下載報告


text:
原來每日行一萬步,真係唔易做到
-
最近有個親戚佢有糖尿
陪佢睇醫生果陣講開
話其實每日行到一萬步
可以減低患糖尿/ 肥胖/ 心臟病既風險
於是我決定每日計下行唔行到
但原來返工既話
一日行得多都只係行到三千幾步
除左返工放工每次行到6,700步之外
其餘時間真係冇咩機會郁動
-
kiko last edited by
哇, 你真係數住架?
-
kiko said:
哇, 你真係數住架?
梗係唔係啦, 我用apps計之嘛
-
Joida last edited by
Sunny said:
kiko said:
哇, 你真係數住架?
梗係唔係啦, 我用apps計之嘛
咩apps呀? 可以計埋你咩時段行幾多步?
-
Joida said:
Sunny said:
kiko said:
哇, 你真係數住架?
梗係唔係啦, 我用apps計之嘛
咩apps呀? 可以計埋你咩時段行幾多步?
係呀, 係nokia 新既apps, 叫health mate, 係sell 健康方面既野... 我開頭都以為佢梗係搞電話, 原來而家已經玩埋健康產品添, 除左apps, 其實仲有其他周邊產品, 你得閒留意下啦


text:
大家去黃金海岸多數都係去游水或者去商場逛逛,其實你哋有冇諗過住喺度,今次有機會到此一遊兼睇樓,玩室內遊樂室,仲有得做小農夫,攪到我都好想搬過嚟住(這些機會...) 呢日一入到住宅區真係好靜好悠閒好舒服
在黃金海岸二期,發展商將21座全揀改建為Apartment以租住方式提供72個單位,一梯三伙,全部都係三房連工人房!
大堂Lobby都已經好靚仔! 好似入咗間酒樓咁
我哋睇既單位係17樓A室,單位租賃樓面面積1,372平方呎,實用面積1,069平方呎,超優雅裝修佈置
呢個270度全天侯無敵大海景,真係即刻變心心眼,雙邊落地玻璃,左望至龍珠島右望至黃金海岸酒店及遊艇會,如果真係住喺度我諗晚晚都會坐喺窗邊發呆超正
行出去露台真心好舒服,因為好大個空間好寛落,一定唔似得彊屍露台得個「企」字
主人房同樣望到好寛闊嘅海景,真係瞓醒起身嗰吓人都精神D
當然主人房連埋厠所啦! 同客廁一樣咁大
客廁及主人房套廁都好寛敞好實用,絕對唔會好似D新盤咁坐喺個馬桶扮「步驚雲」已經碰到兩邊牆.
廚房超實用仲有間工人房同獨立廁所,唔駛同工人一齊爭廁所!
出番去大廳兩個攤喺梳化度嘆世界
希望有朝一日都可以擁有一個5星級的家
離開咗示範單位,轉個彎去參觀住宅會所,見到一大遍草地,呢度係住宅區的戶外草地遊樂場,不會對外開放,只會係黃金海岸住戶先享有的草地!
真的很大,我目測都有3-4個7人足球場咁大
會所裡面設有健身室,咩健身器材都齊備!
兩個人身鬼大又要學人健身(需要家長陪同)
嘩...唔好亂嚟呀...
行出健身室的另一邊就係網球場,有3個咁多,一定唔怕Book唔到場!
上咗一層就係Party Room! 大家可以喺度攪番個私人Party 或幫小朋友攪個生日會,地方夠哂大
仲有個戶外平台可以燒嘢食或者俾小朋友喺度任跑任跳
喺平台望番落去有個好大好大既泳池呀
參觀過基本設施之後,小朋友的主菜嚟啦! 這個室內兒童遊樂場大就唔算大,但係如果唔想出街,同小朋友嚟呢度放吓電都絕對足夠!
裡面設有兒童洗手間
兒童遊樂場有迷宮是常識吧!
同場有小小豬Kinsey同哥哥芊芊一齊玩!
另一邊有氣墊球玩! 大家都好守規矩排隊每次玩一局
呢個Area一定係俾小小小朋友玩架啦!
呢個哥哥乜都玩一齊...你7歲啦!
呢邊睇落去好似一個小島咁!
兩個自創小遊戲
離開會所一出門口轉左直行就會見到韆鞦樂園
一個只有韆鞦的公園,有7組不同類型的韆鞦圍着,地面全部係安全軟墊,十分安全!
玩既時侯同時可以望住對面玩緊既小朋友!
另外一個最有賣點既雙人韆鞦,喺香港的公園都比較少見! 一邊係俾身高較小110厘米以下的小朋友坐,另一邊係俾家長或者好似哥哥咁既大朋友坐
有種似海盜船既感覺
哥哥拋到好高,開始有離心力,芊芊都變得驚驚哋,哈哈!!!
又驚又笑!! 唔知係咩心情
呢個親子韆鞦啱哂佢兩兄妹玩!
附近仲有D石像調素,原來走埋去都有得玩架喎!
我叫哥哥同妹妹自己發揮創意,走埋去石像度同佢哋影相,配合石像的動作可以有唔同既故事劇情
妹妹呢個係咩動作? 打劫定綁架?
如果同真人玩嗰陣佢咁樣拉人哋孖辮就慘喇...
哥哥扮同佢玩包剪揼,兩邊都贏哂!!!
其實只要花D心思,就可以利用環境教學! 就咁玩都可以玩咗成半個鐘! 真係利害(自己讚自己)
其實佢哋做咩呢? 係咪大家一齊發現寶藏呢?
食完個下午茶,我哋又番返嚟住宅二期,參與這個兒童黃金開心農莊Fun Farm的活動
農耕師一早為大家預備好格格田,可以隨時開始種嘢! 今次「創意有機種植工作坊」教呢咩?
1. 介紹何為有機種植
2. DIY 農田及移栽植物
3. 介紹蔬菜種類及其營養
4. 教授種植方式或收割方法
5. 創作天然及有機的農藥
農耕師Max叔叔帶來自己家裡農田收成的蔬菜,歡近大家幫襯!
點解種植都會有勞作工具?
因為每塊田都要記低係種植緊D咩? 同時可以記低係邊個小朋友塊田!
我哋先開始熱個身,翻鬆一下泥土! 裡面有好多根好多雜草,所以我哋要先除掉佢哋!
翻翻下隔離鄰居的Kinsey田裡發現鼻涕蟲!
我哋塊田同樣發現一隻好似蚯蚓的害蟲,Max叔叔話要即刻除掉,話呢D都係破壞種植的蟲!
哥哥望望塊田「都差唔多啦!」
然後Max叔叔俾咗D肥料我哋,兩個小朋友好悉心咁照顧泥土
然後我哋將泥土放入盆栽裡,因為我哋冇咩機會再番嚟呢塊田度,所以一於拎番屋企慢慢種
小朋友等咗咁耐,最鍾意喜愛既環節就係...淋水!!!
之後Max叔叔再剪我紅黃椒俾小朋友睇吓種子,再每個小朋友俾幾粒佢哋放落泥土裡種


text:
因應愈來愈多港女愛上洋腸,但初出茅廬唔識得點handle巨J嘅關係,今次教大家4招保住妹妹不破嘅體位!(想知搞得多係咪真係會鬆,可以參考 陰道謎思!搞得愈多妹妹愈鬆?)
講招式之前,額外畀多少少貼士先.面對巨J,一定要用lubricant,而女仔更加要做足foreplay,不妨要求另一半提供口福,熱好身,等妹妹get wet咗,之後嘅戲肉都會順暢得多.最好就係喺foreplay時加入BJ環節,減少戲肉嘅部分.由於粗壯J一定長過你口腔,一定含唔晒,你可以利用口水做潤滑劑,再用雙手愛撫住JJ嘅根部同埋波波,一來控制到深度唔會不斷被扣喉,二來用家分享感覺是爽的.
若然你做足熱身又用埋lube都仲係覺得妹妹無法容納巨J嘅攻勢,記得一定要出聲哦.無論係喺床事嘅開始,半路中途定係進入直路階段都一定要出聲.如果佢係愛你嘅話,係唔會忍心將自己嘅高潮建立喺你同你妹妹嘅痛苦之上架.
第一招:後排進攻
後排進擊嘅好處,係你可以用pat pat控制佢嘅進入深度(如果你接受到嘅,仲可以嘗試吓另一個洞洞tim架).呢個pose堅簡單,女仔基本上就係面向下瞓低,用手踭支撐自己抬起上身少少,同時盡量壓低pat pat,唯一要做嘅就係夾實pat pat令佢入得淺啲,放鬆pat pat畀佢啪得再入啲.第二招:用手指築起小圍牆
女仔坐喺床邊,或者搵一個好啲嘅地方坐低(建議地方又係喺廚房呀,或者飯枱都得)男仔企起身面對面啪啪啪.重點係女仔用食指同中指好似V字手勢咁護住妹妹,一來可以畀粗壯J喺兩隻手指中間進入,你亦可以自製C點快感.因為男仔企喺度嘅關係,力度比起男上女下大減,而且呢種兩個人面對面嘅體位,會令兩個人身體保持少少距離,進一步減弱巨J衝擊力.第三招:立食之樂
只要有一幅牆就可以做到嘅pose,男仔wall sit响牆,女仔單腳掛住佢其中一隻大髀上面,另一隻腳做支撐.呢個體位係男女雙方都可以主導,不過男仔要維持自己同埋你嘅平衡,所以啪啪嘅力度亦會減弱.最正嘅係你又可以磨髀搵C點,又可以畀佢投入你壯闊嘅胸膛,而且仲有少少野戰feel,最啱鍾意刺激嘅couple.第四招:Reverse Cowgirl
雖然你事先講咗要細力啲同埋唔好咁入,但男仔就咁,到高潮好容忘形,所以最穩陣都係自己做主.有個粗壯J男友嘅好處係,使用Reverse cowgirl時,就算你瞓到佢心口都唔會彈J.而Reverse cowgirl比cowgirl更好,因為你可以控制速度啦,向後瞓低仲可以控制深度,而且你一雙無嘢做嘅手,仲可以喺啪啪嘅同時,按摩一下佢嘅波波或者自己嘅妹妹.爽丫丫呀~~~
image source: good to know


text:
第13屆港區全國人民代表大會代表選舉
中華人民共和國香港特別行政區第13屆全國人民代表大會代表選舉,習慣上叫2017年港區全國人大代表選舉,係第13屆港區全國人大代表選舉,喺2017年12月舉行.
選民資格[編輯]
- 有份選前一屆港區人大代表嘅人
- 香港特別行政區居民入面嘅中國人民政治協商會議第十一屆全國委員會委員
- 選舉委員會入面嘅中國公民,但佢自己話唔想參加嘅就唔包括
- 嗰時嘅香港特別行政區行政長官(林鄭月娥)
結果[編輯]
當選名單[編輯]
補充委員[編輯]
補充委員係喺呢次選舉未當選嘅候選人入面,得票數不少過選票總數三分之一嘅候選人,如果正任委員因故出缺,就會由補充委員跟得票數目遞補.
排序跟票數而定,排頭位嘅係得票最高嘅候選人,如此類推.
其餘當選唔到任何職位嘅候選人[編輯]
排序跟票數而定,排頭位嘅係得票最高嘅候選人,如此類推.
參選情況[編輯]
呢次選舉有59人報名參選,但係就有十個人入唔到閘,包括公民黨嘅郭家麒,鳩嗚團嘅錢寶芬,顧步青,胡健華,張德榮,何淑如,袁月卿同葉慶禮,香港民主進步黨嘅楊繼昌,郭因為唔肯簽聲明擁護中國憲法被取消資格,其他8個人說因為畀主席團話言行唔符合參選聲明嘅內容被取消資格,另外重有1個人(葛錦華)因為唔夠十個提名冇資格參選.


text:
數據銷毀服務主要就係幫你徹底銷毀所有係裝置儲存過嘅資料,唔同裝置我地就用唔同方法處理,我地係英國VS Security Products 同台灣MEJW, U-Reach 嘅香港獨家代理,VS Security Products 係專門生產專業消磁機同破壞機嘅公司,所有產品都係英國製造,好多大機構同政府部門都係用佢,另外台灣嘅MEJW 同 U-Reach 係專門生產資料刪除嘅機器, SD card, SSD, USB手指, hard disk 等等都可以用佢地嘅機器刪除資料, 刪除之後會有記錄出返, 非常方便.我哋亦都可以處理埋舊電腦設備,符合環保署處理條例.
我哋可以提供上門服務,而處理完後我哋會提供証書,証書上會列出所有裝置嘅model同SN,保證所有資料已經被永久銷毀.另外我哋亦都可以處理埋舊電腦設備,符合環保署處理條例.
如有需要我哋亦以先上門了解情況,然後按需要提供處理方法同報價,盡量配合你嘅要求.
我哋可以幫你符合以下服務標準
Verity Systems Data Destruction Auditor Report Writer – 可輸入詳細資料, 包括裝置型號, 序列號, 擁有人等等, 每次的消磁時間, 日期, 電壓, 磁場都會詳細記錄
資料可導出 .csv 格式或每個裝置一份獨立報告, 以配合不同需要


text:
新城:新城高層回應環球星夢杯葛頒奬禮
20171230
東網電視更多新聞短片
程凱欣否認有關傳聞.
新城知訊台節目執行總監程凱欣出席《新城勁爆頒奬禮》慶功宴,講到環球及星夢因不滿獎項安排,故旗下歌手缺席頒奬禮,她表示沒有聽過此事:「頒獎禮前一直有同佢哋保持緊密嘅聯繫,一路有傾住佢哋啲歌手嘅推廣宣傳,唔知道有呢個講法.我哋同所有唱片公司都保持住緊密嘅聯繫,都有邀請佢哋出席.(佢哋點回覆?)佢哋會考慮.(但佢哋冇出席到,會唔會真係嬲?)我同兩間唱片公司嘅人一路有聯繫,如果佢哋嬲都應該唔會同我有Contact,我又唔覺得佢哋會嬲.(但佢哋唔出席,會唔會行動已經表達咗?)我知道有唱片公司嘅Artist本身有開緊演唱會,或者個別撞期特別原因,你哋要問番佢哋點解唔出席,我哋成日同唱片公司保持緊密聯繫,歡迎佢哋參與.」
講到周柏豪受訪時表示公司幾日前已經知道公司其他歌手不會出席頒獎典禮,她謂:「即係講星夢?我都有同Herman(星夢老闆何哲圖)保持聯繫,佢都有同我講周柏豪會出席,另外歌手我唔清楚.(Herman當時有冇同你講佢唔會出席,因為佢都冇嚟攞奬? )佢冇講過佢會嚟或者唔嚟,佢淨係話會考慮.(會了解番件事?)我諗可能係公司特別原因,佢哋冇出席啫,至於聯繫其實我哋個個禮拜都有傾偈.(唔覺得有唔開心成份?)冇冇冇,同埋可以睇返,無論邊一間唱片公司嘅歌都繼續喺我哋個榜度,如果大家有唔開心嘅關係,冇理由啲歌仲會繼續係我哋個榜出現.」


text:
- Goodbye HK Hello UK
我嘅日常工作
不成功,便回水?邊有咁簡單?
香港人搵人做任何嘢,最希望就係保証成功,「不成功,便回水」就更理想.有啲人甚至覺得既然比咗錢,最好自己乜都唔洗做,唔洗理.正所謂「比得錢,就係唔想自己煩.如果咁都要煩到我,不如自己做啦!」.結果有好多人當決定移民搵移民顧問或者律師嘅時候,最關心之處就係「成功率」.好多時候都忘記咗,其實嗰啲顧問或者律師係用緊自己嘅經驗同技術,去幫申請人去切合目標國家嘅移民政策,最終成功與否除咗關乎啲顧問或者律師嘅質素之外,當中必需嘅嘢係申請人配合同緊密嘅溝通.
可以大膽啲講,移民英國嘅成功申請機會率,至少有三四成係取決响個申請人自己嗰度.那管移民顧問或者律師幾叻幾醒,如果個申請人懶懶閒,係變唔到個Residence Visa出黎.响乜都未知,咩都未睇,只要比錢就可以講到成功率嗰啲,我估叫做老千多過顧問,甚至稱唔上係Agent.所以移民顧問或者律師本身叻唔叻,係一回事,而個客人願唔願意配合,又係另一回事.嗰啲古靈精怪衰响自己手嘅申請個案,將來再同大家分享,唔好離題太遠.
腦細做好人,成就我份工
成功批核當然係好重要嘅首要第一步,但係好多人都抱住過咗海就係神仙嘅心態,彷彿唔記得其實移民英國係嘅Residence Visa五年裡面係分兩次批.唔少已經land咗嘅開心到忽略咗,第二次續簽嘅要求,其實同第一次申請嘅時候一樣咁嚴格,分別只係當中所需嘅資料唔同(有啲Residence Visa嘅要求係一樣嘅).覺得最初成功咗,住夠五年就自動攞到永久居留(其實都係要申請嘅),都唔好講之後嘅入籍做個真正英國人.
當大家覺得理所當然嘅時候,其實年中有唔少人因為唔能夠續領第二次嘅Residence Visa,而需要返家鄉重新申請,上訴或者同英國Home Office去拗呢樣嗰樣.搞到要返家鄉再申請續期係一個惡夢中嘅惡夢,錢銀反而係最唔緊要,都唔好講Home Office嘅記錄,最慘係既放棄咗香港原有嘅事業,又停晒剛剛融入嘅英國新生活唔上唔落.
遇到呢類問題嘅人,要搵移民顧問或者律師幫手係比任何人難.好多移民顧問同律師都唔太鐘意,做啲咁麻煩嘅案件.原因好簡單,吃力未必討好,而且要承受好多「負能量」,不如做多兩單正正常常嘅好過.本人嘅老細係一個正正常常嘅英國註冊移民顧問,現今世道就算唔呃唔騙,做正正常常嘅移民生意都唔會窮得去邊.但佢唔知邊度黎咁多善心,好鐘意耐唔耐心軟接呢類奇難雜症.呢啲個案通常都係比人賺晒啲錢(唔敢話係呃),被啲so-called行家遺棄,中咗伏或者自己搞到亂晒龍.不過無論如何,唔係咁,我就唔會可以短時間見識到咁多嘢.
講咁多廢話,我份工到底做咩嘅呢?
移民顧問响英國,係一個專業,需要比較多經驗同技術,仲要受政府部門嚴格監管.而响香港遇到嘅,好多係移民代理(英文係Agent?),係受出版《選擇月刊》嘅消費者委員會監管.當中嘅分別,
聽講聲稱係無嘅.當然我本人並唔係英國註冊移民顧問,不過我係一個長期失眠又對英國移民政策有些小知識嘅香港人.就係呢幾個「賣點」,老細就塞咗我去負責同公司香港嘅客人聯絡,正常嘅情況咪係收集下資料同講解進度.不過更多嘅就係做深宵電台主持咁安撫嗰啲,老細唔知响邊接番黎嘅奇難雜症慘慘豬.
有人話我係死移民Agent,概念上可能係除非唔係,因為做嘅嘢都係同香港嗰啲靠把口嘅差唔多.但係我又覺得自己所見識過嘅,可能比好多港式代理多.就好似啲當夜嘅急症室護士一樣,雖然唔識點樣落手落腳醫人救命,不過日中見識咁多傷風感冒或者斷手斷腳,最低限度都識點「分流」同大概知道個病人死唔死得.
本來分享嗰啲賺人熱淚嘅成功個申請個案,一定係最大路同吸睛,不過咁就等如嗰啲所謂嘅富豪自傳同語錄咁唔實用(睇咗唔會自動發達).相反,分享嗰啲無乜人會攞黎講嘅奇難雜症同「失救」同「中伏」例子,可能會有對大家有更多啟發性.所以希望盡能力每日星期二,分享我呢個死移民Agent嘅日常.


text:
機場快綫
機場快綫(成日俾人叫做機場鐵路,簡稱機鐵,英文叫做Airport Express)係香港鐵路有限公司營運嘅鐵路線,連接香港中西區中環嘅香港站,同香港新界離島區赤鱲角亞洲國際博覽館嘅博覽館站之間,屬於機場聯絡軌道系統.由於呢條線連接咗赤鱲角香港國際機場,並以特快形式運行,所以有呢個名.
概要改
機場鐵路改
機場鐵路工程係香港機場核心計劃之一,為香港國際機場同後勤區(即係北大嶼山新市鎮)興建連接九龍同香港島嘅快速鐵路.工程總共起兩條線,即係機場快綫同埋東涌綫.部分路段由兩條綫共用兩條來回方向嘅路軌,其他路段就總共有四條路軌.
機場快綫改
機場快綫係連接香港國際機場同埋香港商業中心區嘅快捷交通工具,亦係全球其中一條機場鐵路.機場快綫全長35.3公里,旅客由赤鱲角機場去中環市中心約需24分鐘.
呢條線由香港站開始,經過九龍半島西部嘅油尖旺區同新界南面嘅葵青區,連接到位於大嶼山赤鱲角嘅香港國際機場,最後去到博覽館站.喺1998年7月6號通車,係香港第一條往返機場至市區嘅鐵路線.自從博覽館站喺2005年12月20號啟用之後,機場快綫就有5個車站,當中有3個係轉車站(喺青衣站,九龍站同埋香港站都可以轉東涌綫,當中香港站連接中環站而可以轉乘荃灣綫同港島綫).香港站同九龍站係地底車站,青衣站同埋機場站係架空車站,而博覽館站係地面車站.機場快綫車站多數都設有市區預辦登機服務等等.機場快綫喺路線圖上以藍綠色代表.
此外,機場快綫亦都係參選者同埋參展商前往亞洲國際博覽館嘅其中一個途徑.由機場去博覽館站只需1分鐘;由博覽館站去市中心約需28分鐘.
路線圖改
歷史改
1980年代尾,當時嘅港督衛奕信決定喺大嶼山嘅赤鱲角起新機場同多項配套工程,其中包括機場鐵路,組成香港機場核心計劃,取代已經飽和嘅啟德機場.當時政府邀請地鐵公司負責起大嶼山機場鐵路,以連接新機場同埋市區.但因為當時中華人民共和國政府對機場核心計劃嘅造價(尤其係機場鐵路)同英國政府出現嚴重分歧,英方要作出多項讓步(包括機場鐵路由原本嘅四軌設計改為雙軌設計)先可以達成協議.最後機場鐵路成為兩條地鐵路線,分別係東涌綫同埋機場快綫.機場快綫喺1998年7月6號連同新香港國際機場一齊啟用,通車初期設有6卡載客車卡同1卡行李車卡.因應博覽館站啟用,由2005年年底開始改為7卡載客車卡同1卡行李車卡.
位於機場東北面嘅亞洲國際博覽館喺2005年12月20日啟用,地鐵機場快綫亦喺當日伸延至新起好嘅博覽館站,該站位於赤鱲角北面,原本係機場快綫嘅掉頭月台,因亞洲國際博覽館工程而進行改建.
特色改
同港鐵其他營運嘅路線唔同,機場快綫並唔係一條通勤鐵路線.佢嘅主要作用係運載乘客往來市區同機場同埋亞洲國際博覽館.搭機場快綫嘅旅客,可以選擇喺香港站或九龍站先行辦理登機並行李寄艙手續(搭往來美國嘅航班冇預辦登機服務),而唔使喺機場再搞.而機場快綫喺香港站至九龍站,青衣站至欣澳站同欣澳站至近小蠔灣車廠嘅一段同東涌綫列車共用部份路段,但當列車駛入車站,就會用返自己嘅月台.
機場快綫嘅收費模式同其他港鐵路線唔同.由於政府規定經營機場快綫需要自負盈虧唔可以由其他路綫收入補貼,因此收費系統同其餘港鐵系統分開,收費比港鐵其他路綫貴,由其他綫轉乘(或者調返轉)都要出入閘.大人(包括12-25歲全日制學生同65歲或以上長者)都要買成人車飛,3-11歲小童就可以買優惠車飛[1](港鐵設有全日制學生優惠;東鐵綫往返羅湖同落馬洲站全程就不設全日制學生優惠.),但係有時都會做吓票價優惠吸引人嚟搭,例如小童用八達通免費或者長者用八達通半價.
而機場站係冇閘機,以方便旅客喺機場站落車之後,直接前往機場離境大堂,車費喺市區車站或辦理預辦登機手續嗰時畀;由入境大堂亦可以直接搭機場快綫列車去市區,喺市區車站先至畀車費.
至於來往博覽館站,就與一般搭港鐵嘅方式大同小異(因為博覽館站有閘機),由市區車站入閘嘅乘客,由於已經喺市區車站畀晒車費,去到博覽館站出閘就唔會再扣錢,不過由於機場站冇閘機,由機場去博覽館站嘅乘客就要喺博覽館站出閘嗰時畀車費.而由博覽館站入閘嘅乘客會先扣除往來機場嘅車費,若果乘客喺市區落車,在出閘嗰時會先回贈原先博覽館至機場嘅車費先至扣返博覽館站至市區車站嘅車費.以八達通乘坐搭機場快綫嘅乘客,可以享有免費轉乘其他港鐵支線嘅優惠(東鐵綫頭等,輕鐵,港鐵巴士及港鐵接駁巴士除外).
一般乘客亦可以喺星期一至六(唔包括公眾假期)朝早07:00-10:00搭機場快綫單向由青衣站或九龍站去香港站,只需要喺青衣站或九龍站嘅客務中心(位於2號由機場開出嘅列車月台旁邊)買價值HK$20嘅車票就得.
配合亞洲國際博覽館喺2005年12月啟用,機場快綫由2005年12月20號起延長至當日啟用嘅博覽館站,提供亞洲國際博覽館通勤市區嘅角色.地鐵公司喺2005年10月10號正式公佈,博覽館站嘅收費同機場站一樣(由香港站,九龍站同青衣站去博覽館站嘅單程收費為HK$100,HK$90同HK$60),機場站至博覽館站嘅收費係HK$5.
港鐵會為即日來回博覽館站嘅乘客提供回程半價優惠,乘客以八達通由市區前往博覽館,只需要喺館內逗留最少個半鐘,並喺同一日搭機場快綫返市區,就有折扣,往返青衣站同博覽館站嘅即日來回車費係HK$42(單程HK$60),九龍站係HK$64(單程HK$90),香港站係HK$72(單程HK$100).乘客同時可以享有免費八達通港鐵接駁服務.(東鐵綫頭等,輕鐵,港鐵巴士及港鐵接駁巴士除外).
當亞洲國際博覽館有大型演唱會舉行,就會有大量人流,港鐵或者會安排東涌綫列車喺博覽館站載客疏導,又或者喺節目開始前由香港站開去博覽館站,嗰啲班次唔會停機場站.
免費服務改
機場快綫亦提供一啲免費服務,包括:
- 香港站同埋九龍站嘅免費預辦登機服務(八達通卡用預辦登機服務閘機會扣定去機場嘅車錢,然後再用同一張八達通卡喺月台入閘,就唔會再扣車錢).
- 每日有多班機場快綫穿梭巴士由香港站同埋九龍站往來各間主要酒店同埋交通交匯點,持有機場快綫車飛(單程,即日來回,來回),機票/登機證,機場員工八達通卡或亞洲國際博覽館入場證/節目門票嘅人先至可以搭.呢項服務因為武漢肺炎疫情而喺2020年4月10號開始暫停,同年6月30號正式停辦.
- 用八達通卡搭機場快綫(包括機場員工八達通卡及機場快綫旅遊票),可以免費轉其他港鐵路綫(包括羅湖站同落馬洲站,但不適用於輕鐵,港鐵巴士及港鐵接駁巴士),限時為機場快綫/港鐵出閘後一個鐘內轉港鐵/機場快綫;乘客再轉輕鐵,港鐵巴士(新界西北)及港鐵接駁巴士,會被扣除嗰程八達通正價車費,亦唔可以同其他港鐵轉乘優惠(包括免費轉乘專線小巴81K或95K線)或港鐵特惠站優惠共用;此外,乘客如果用東鐵綫頭等服務,就要畀頭等額外費;如果使用預辦登機服務,則只有喺去預辦登機服務嘅前一程港鐵車程係免費.
- 機場快綫即日來回有免費回程優惠(要用八達通卡或即日來回車飛.往返機場站至博覽館站除外).
- 行李搬運員會喺機場站,青衣站,九龍站同埋香港站,免費協助機場快綫乘客處理行李.
- 乘客可以喺每月5號起喺機場快綫各車站索取免費嘅財經同埋投資雜誌《指標》(Benchmark)月刊.
- 香港站1號月台收費區內,設有手提電話自助叉電器.
用車改
機場快綫列車(A-Stock)由西班牙CAF同德國ADTRANZ(已經俾龐巴迪收購)一齊整,總共有11列.每列列車共有8卡(設計最多10卡,通車初期係7卡,後來增至8卡,往香港方向嘅第1卡係行李卡),1998年投入服務.
機場快綫同行走市區線嘅列車唔同,行機場快綫嘅列車經過特別設計,其中一卡係專為香港站或九龍站預辦登機手續嘅寄艙行李而設嘅專用車卡(嗰個車卡冇窗),每列車卡得2對車門(行李卡5對),車廂內附設行李架,而絲絨座椅嘅椅背安裝咗小型電視屏幕(早期可以查閱即時航班資料同旅遊資訊,後期多數係機場快綫形象識別同埋世界主要城市時間,有時甚至冇提供資訊),但所有列車已經完成改裝工程,取消椅背小型電視,喺每卡車廂加裝四個23吋大液晶體電視,並喺椅背上裝上獨立喇叭同設有音量掣,乘客可以自己調較音量.但列車八成座位會闢作靜音區(頭,尾兩卡同其他車卡除中間部分嘅兩成座位外都係靜音區),即係淨係睇到電視畫面同字幕.
啟用初期,着特別制服嘅列車大使會喺車廂內進行查票同服務旅客等工作.
- 西班牙製地鐵列車車廂編組註解:
- E1XX - 有駕駛室同裝咗集電弓嘅動力車廂
- F1XX/F2XX - 動力車廂
- F2XX 係喺2005年增設嘅車卡
- G1XX/G2XX - 拖卡
- H2XX - 裝咗集電弓嘅動力車廂
- J4XX - 負責操控嘅動力車廂
- K4XX - 有駕駛室同裝咗集電弓嘅動力貨卡


text:
臨走前點都要去一去海雲台海水浴場,唔係又點算到過釜山!
見旅遊書編者推介”松亭3代湯飯”既豬肉湯飯好好食,就黎試試佢~
每位阿珠媽都好用心製作~
四個豬肉湯飯,早餐成為24,000WON(約港幣165蚊)~今個旅程試左三間豬肉湯飯,感覺上食落間間都差唔多,所以又唔一定要跟住旅遊書覓食,其實去到邊食到邊都係旅遊既其中一種樂趣!
坐2號線到海雲台站,本想直接到海水浴場,但朋友見到商場又忍唔住要去逛逛~
途經見到甜品店,好想試下個creamcheese bagel,所以唔餓都要再食食食!
Bagel同creamcheese都可根據個人喜好配搭,點左Blueberry Cheesecake+Chocolate Bagel,再點多個Melon Yogurt Bingsu,好鍾意食哩個Bagel,中間既creamcheese真係好好食,如果香港有得食就好了~~
再向前行十分鐘左右,就見到海雲台市場,哩度主要售賣唔同種類既地道美食,釡山好出名既盲鰻,都可以係度揾到~
朋友想試下燒盲鰻,四個人就買左份外賣過下口癮~活生生即切即燒~
行到海水浴場揾個靚位坐低慢慢嘆,食落有點辣,但醬料加埋生蒜一齊食出奇地好好食!
可惜天氣不是太好,遊人同泳客都唔多,海鷗踪影都唔見呢~
沿住海邊往冬柏站行,就會走到THE BAY 101,碼頭對面係高級住宅,隔離就係美食商場,隨便行左陣就離開了~
回到西面站到樂天百貨作最後衝刺,之後到"海東海鮮鍋"食晚餐,哩間餐廳真係好抵食!食物又好新鮮!大家真係唔可以錯過!大力推介!
點了大份量既招牌海鮮鍋,裏面有蟹,八爪魚,扇貝,蜆和蝦,食到最後加埋個面底,超好食呀!!足夠4人份量都只係35,000WON(約港幣240蚊),再點多個海鮮燒餅20,000WON(約港幣140蚊),已經可以食到好飽~
到機場前,仲可以食到個咁豐富既晚餐作總結,真係好滿足~
經過5天行程,釜山真係有野睇有野食同有野買架! 同首爾比較,個人都係喜愛釜山多啲,雖然景點同購物點冇首爾咁多,但勝在遊人較少,唔會到處都係香港人,鐵路又簡單易搭,無論食,住,行都比首爾平,總之就係可以食得好,住得好! 期待下次到訪釜山,因為仲有好多景點未踏足過,如鄰近既慶州,大邱都想去睇下發掘下美食!


text:
「創業」
做生意最緊要嘅係現金流,而好多人創業都先要投資後講回報.當然好多到最後都未到回報期就已經關門大吉,有時就算有幾多資金都好,一日未正式賺到錢其實盤生意都係蝕緊錢.所以其實我好怕嚟啲咁嘅模式,因為真係同賭錢無分別.就算要擴大公司,其實我都好小心,要保證唔會入不敷支.又或者係咁所以唔上唔落,但係最起碼我由始至終都係賺緊錢!
「營運」
我嘅營運模式其實好簡單,就係收入嘅一半係人工,收入嘅四分一係投資,而另外四份一係儲備.如果生意唔好最起碼可以食下穀種,再繼續去營運!如果真係頂唔順,當然連投資嗰部份都用嚟俾人工啦.而每當要請人嘅時候就真係要睇下究竟係一個短期需要定係長期需要,如果唔係請咗個人返嚟開支就會大咗,但係當無足夠嘅收入去支撐嘅時候就真係攞嚟搞!
「投資」
當然之前好多人都有問我點解唔搵人投資,甚至乎有人想融資我都拒絕咗.其實個原因好簡單,因為我都唔知個市場會變成點,有多啲資金當然可以請多啲人,但係真係有咁既需要?其實有時多咗人未必賺得多啲,反而有可能仲要蝕錢.我當然都希望可以做大啲,所以要不斷變,不斷試,如果唔係就會原地踏步,雖然其實踏咗好耐!
Also published on Medium.


text:
我們是多元化婚禮服務公司,
提供婚紗禮服租借服務及婚禮攝影服務.
我們的設計師為各準新娘設計各具特色的婚紗禮服,
配合不同形式的婚宴,盡顯各新娘子優雅高貴的一面.
專業的婚紗攝影團隊,為各準新人拍攝屬於你們《愛的故事》,
一輯充滿趣味而又最獨一無二的婚照.
更將婚禮當天的每一個感動時刻好好記錄.
用相片呈現出幸福,美滿的每一刻.
我上年12月嗰時去咗行婚展,當時一入到去見到兩間比較大嘅公司啲package真係平得好緊要,同埋銷售都好厲害,我就唔係咁想揀.因為我都比較「腌尖」,想要又有室外又有室內,但睇咗好多間都覺得好難有兩樣都好,男朋友最後就覺得其實不如全部影晒室外🏞. 行到婚展差不多最後時就見到Vestido嘅booth,我見佢哋啲相嘅風格好簡約,我都鍾意❤,而且外影會包晒衫,化妝同車🤩.然後睇睇吓攝影師Daniel又坐埋落嚟同我哋一齊傾😏,講解佢啲作品.我覺得攝影師都喺埋度感覺幾好👍,於是我就問吓可唔可以指定埋呢一個攝影師影📸,佢哋話冇問題,我哋就決定用佢哋嘅服務😍.
婚展嗰陣時佢哋話包埋衫,佢哋無特別提過啲衫有分grading,我都係上到去試衫先知.啲衫會寫明邊啲款要加錢同埋加幾多,我覺得唔使加錢嗰啲試咗幾件就覺得唔係咁啱,最後都揀咗要加錢嘅款式,我覺得如果婚展時可以講清楚少少會更好🙈.我夾夾埋埋都試咗成十幾套,都試咗好耐,佢哋嘅員工都好有耐性❤,服務都幾好👍. 化妝師阿閃好好,好健談,時時刻刻影相都會見到佢,好貼身💯.Daniel同佢講我個妝有邊度唔係好得,佢就會即刻嚟幫我補,啲妝同造型我都幾滿意🥰.其中有個位我印象好深刻,就係阿閃當時幫我拖住喼,佢留意到地下有灘水,就成個喼幫我攞起越過個水氹,唔想整污糟我個喼,呢個位我覺得佢真係好細心😉!去外影時佢都陪我一齊去洗手間,幫我捲起同埋攞住條裙,一直喺洗手間出面等我,等我出嚟之後再幫我整理💯.
後尾佢哋有邀請我同男朋友再去幫佢哋影一輯相做demo嘅宣傳相📸,係另一個化妝師,有對比之下,就覺得阿閃更好😆! 我哋有同Daniel講想影吓日落,佢夾返啲時間同埋要去嘅其他地方(獅子會,赤柱),就提議我哋去渡船灣一個石灘嗰度可以影下日落,波波燈同玩吓仙女棒,影出嚟都好靚🥰.整日影相過程入面,Daniel佢只要見到我哋笑得唔係好自然,同埋影到個樣好攰嘅時候,佢都會講啲笑話引我哋笑,等我哋笑出嚟自然啲,啲相影出嚟效果都好好👍,我哋都好滿意💯.


text:
61歲歐瑞偉亡命奔走跳零失手 陳展鵬絕密劇透《黯夜》大結局
陳展鵬孭飛的劇集《黯夜守護者》本周踏入結局篇,好多角色嘅過去或者陰暗面都被揭開.《頭條日報》率先預告大結局劇情,展鵬飾演的「高輝」同歐瑞偉演的「大輝哥」,原來有耐人尋味的特殊關係,最後仲會搞出人命O添!不過展鵬話原來拍攝時都係一嚿雲,直至拍到尾聲先弄清楚同其他對手的關係,但反而覺得咁樣拍攝好有新鮮感,仲覺得特別好玩!
採訪:杜杜 攝影:娛樂組
《黯夜》有趣嘅地方係觀眾要睇到尾聲,先知各人物的真正關係,不過展鵬自爆原來拍攝時同樣一頭霧水,「呢套劇對我嚟講都幾大突破,因為我拍到最尾嗰集都仲喺度揣摩緊角色,我一路都唔知道大家嘅前身係乜嘢,每個角色與角色之間關係,知道認識對方,但實際關係係點樣,演到18,19集先至穿晒以前我哋係點樣.」
難揣摩角色仲好玩
連視帝級的展鵬都話角色特別難處理,正正因為有這種挑戰性,反而令他覺得特別好玩,「會覺得好難拿捏,但係呢種難拿捏有時覺得幾好玩,因為角色之前係卧底,好似兩邊都不是人咁.」展鵬唯有用以往冇用過的演繹方法去演,「唔需要知道同其他角色嘅關係,咩原因會喺埋一齊,去到尾flashback先至揭穿,我自己都喜出望外,原來我同佢之前嘅感情係咁樣,同佢嘅過節係咁樣,都幾特別㗎!」
圍捕「大佬」內疚一世
劇中展鵬其中一段特殊感情關係,肯定跟歐瑞偉有關.本報之前到東涌欣澳探大結局班,只見飾演警察「高輝」的展鵬,竟然拍住演黑幫頭目「大輝哥」的歐瑞偉,一齊同泰國黑幫見面,兩人仲同接頭人打晒招呼,原來正進行毒品交易.不過,好快車婉婉演的「Madam Tong」嚟到,更率領大班警察到場展開大圍捕,呢個時候展鵬即調轉槍頭,歐瑞偉得知展鵬其實係二五仔,即時攞槍指住佢.原來呢場戲講20年前展鵬仲係做卧底時,所跟的黑幫大佬就係歐瑞偉,當年兩人感情相當好,稱兄道弟,不過因為呢次圍捕過程,搞到瑞偉慘死在展鵬槍下,令展鵬一直好內疚,忘記唔到呢件事.


text:
我大概到八年前,搵virtual DOS,喺入Windows10定7,
特登用嚟開無印嘅金庸群俠傳
之後放假得閒撚兩嘢,玩玩下仲打埋10大惡人(我仲要去到上網睇人啲過關&描述,先知原來10大善人先係堅料
)
而其實之後出嘅同名驚
甚至連我提到呢隻DOS機版嘅系列元祖都唔知有無拎過相關武俠小說嘅版權
不過嗰個年代唔係舊到紅白機都至少係SNES嘅年代
整爆炸論成龍都好似幫過啲抄驚工具賣硬照甚至電視廣告
(超任博士
唔記得啦)
可想而知呢啲都係小問題
同埋5年前嗰陣已經去到要夾硬喺21世紀嘅年代喺啲已經去到Windows 10嘅OS道開VIRUAL DOS
遲啲如果連開心Share隻驚啲網/Link都死埋,
真係呢隻驚就真係滅絕過滅絕師太
其實可能無乜人特登記低隻驚嘅細位或者玩嘅時候直程飛晒啲對話啦
喺嗰個年代,隻驚喺真正開前嘅開頭已經有個類似守護精靈/天使咁嘅NPC同"小蝦米"*講:你入咗一個VR世界……
依家睇翻呢個劇情設定&遊戲嘅"年代感",
真係俾佢吹到啤一聲
*「小蝦米」即係主角喺玩家之間約定俗成嘅預設名
但其實隻驚有得改名,基本上你查注音碼,只要唔係太新嘅造字/生僻字,打"幹你娘"都無問題


text:
(食譜)OREO芝士凍餅
書面語食譜連結
呢個同之前做過既「超簡單芝士蛋糕」好似
不過呢個方法就唔駛用電動打蛋器
都係好簡單唔駛有乜野工具都做到
食落似雪糕多過似凍餅,同平時做果啲唔一樣嫁!
- 忌廉芝士先置室溫放軟身(到手指可輕易壓到忌廉芝士變形既狀態).6 吋甩底圓蛋糕模底部鋪一張牛油紙備用
- OREO餅乾分開餅乾同夾心內餡
- 分開OREO餅乾後會有 30 塊淨餅乾,分開其中 14 塊一袋打成粗粒,剩低 16 塊打成幼沙狀
- 幼沙狀既OREO加入已經整溶左既牛油撈勻
- 溝合物放入蛋糕模底平均用匙羹壓實做餅底,放入冰箱(冷凍庫Freezer)備用
- 已放軟既忌廉芝士加入之前留低既OREO夾心內餡用打蛋器打到混合同幼滑狀(似忌廉既狀態)
- 另一個無油無水既容器入面,加入淡忌廉用乾淨既打蛋器打到企身,小心打過龍,打到唔再係流身液體就可以
- 打起既淡忌廉加入去忌廉芝士果度用膠刮拌勻到混合
- 加入粗粒OREO餅碎攪勻
- 喺冰箱拎返預備左既餅底出黎,倒入混合物之後用大羹掃平表面,包好放入冰箱(冷凍庫Freezer)雪大約 3 個鐘到硬身
- 食前大約 20 – 30 分鐘拎出黎喺室溫退冰(而家比較熱大約係咁既時間,如果冬天比較凍就要等耐少少),餅模外圍用熱毛巾包一包令凍餅外圍軟化就可以輕易脫模,可以用份量外既忌廉同OREO餅黎隨意裝飾
切果下你可能好奇怪佢好硬,其實佢食落好似雪糕咁,只要唔好硬到冰咁要好大力先切得開佢就可以,食時唔應該好淋好溶
- 有一種乾粉狀既甜忌廉當你唔想專登開一大盒忌廉怕用唔晒果陣好有用,只要加入冰凍既牛奶用打蛋器打起就得,用幾多開幾多,用唔晒留返方便唔怕變壞.我呢盒係明治出既喺CITYSUPER買,但聽講好似唔係間間都有賣,價錢唔係好記得,好似係廿幾蚊
- 一筒137克既OREO就啱啱好係15塊既份量


text:
野草燒不盡,春風吹又生.自古到今,燒地撚都會用依句古語黎反駁,甚至反客為主話你係道德撚.今日就解釋下,燒地嘅問題.
燒地嘅影響
燒地唔係單單燒緊草皮,係因為會長時間同一地點燒,高溫會令泥土中嘅水土流失,根莖枯葉,種子死亡,同時該撻地方會泥土「陶瓷化」,要再重修就好難.
農界燒地
依個燒地同露營個燒地有所不同,農界燒地係指一幅農地上有野草,所以燒哂佢,野草變灰後,令泥土更肥沃.而個分別就係,農界燒草,果一呎泥土上,未到300°C都已經因為上面無哂草而熄咗,但露營嘅燒地,係會燒同一呎地方高溫至700°C以上.
舉個例子,用火燒你啲頭髮,同用火槍同你個頭同一點集中燒嘅分別.
石頭墊高
石頭墊高只係自欺欺人做法,石頭傳熱仲高過木頭,當石頭上嘅柴火燒到舊石熱咗,熱力會透過石頭傳入地面,高溫令泥土陶瓷化.
用返上面例子,放個石頭喺你身上,再用火槍喺石頭上加熱,廿分鐘後,我睇唔到有分別.
點解外國做得,香港唔得
首先,你哋有冇真係去過外國 camping 而唔係睇 YouTube.
YouTube 果啲大部分都係娛樂,務求要令觀眾睇得開心,唔係教育片黎.事前嘅準備,事後嘅處理,人哋做咗幾多你又知唔知? 就鏡頭角度下,有幾多野喺鏡頭外又知唔知?
其次,依個係地少人多問題.
香港由西貢長咀直線計到去屯門龍鼓灘,先得50km.
而喺依個咁細嘅香港入面,竟然有800萬人口,當中估計有10%人口會參與户外活動.以依個人數去計,就算做足 LNT,都對户外環境係一種衝擊,所以香港係應該比外國任何一個地方更加要做得好.
再者,教育問題.
人哋日本,澳洲,新西蘭等係將户外教育納入正規課程.美國每年冬,夏令營受訓.英國更加唔駛講,係童軍發源地.
反觀香港,可能對上一次去大自然已經係小學秋季旅行了.就算俾斬生樹,知會應該斬邊棵,邊個位置最少影響咩? 俾燒地,又會知要點燒嗎? 明白好多人都覺得 wild camp,應該要 wild 啲,用少啲工具,扮啲求生 feel,所以 camp fire 係最低門檻.但野外求生需要嘅係知識,學好啲基本野先啦.
老hike都去camp Facebook專頁
老hike都去camp 網站


text:
嶠媽我都剪咗短髮幾年,其實我真係好鍾意短髮,所以每次都會好捨得咁一長就剪!但日子耐咗,加上嚟緊有飲宴,所以就想搞搞新意思,嚟個大轉變.
而今次嶠媽就去咗元朗髮型屋,iForward Salon,搵髮型師 Ron 整頭!我之前已經搵過 Ron 整頭,我再搵 Ron 整頭嘅原因,因為佢哋髮型屋嘅用料好,同埋每次 Ron 都會根據我嘅髮質,去建議我點整,對於我呢啲心大心細嘅人,最好就唔洗我決定點整!
而今次元朗髮型屋 iForward Salon 就位於元朗市中心,染髮電髮超方便!元朗嘅朋友想喺元朗染髮嘅就要睇下我嘅介紹啦!
iForward Salon 喺元朗教育路,元朗千色行前少少,喺元朗嘉城廣場隔離,見到好靚嘅雲石招牌就係入口啦!
上到1樓就會見到一樣係靚靚嘅雲石招牌,入去就啱啦!
一入到去喺心入面嘩咗一聲,因為我超鍾意呢種日系裝修.
而呢到其中最吸引嶠媽嘅係,Salon 有 3000 呎大,剪髮區都分咗3個區.
去到第一時間梗係要自拍一下啦!見到我個頭頂都已經生哂黑色頭髮出嚟,好睇唔過眼呀!
開頭我諗住漂下 highlight,因為之前整過一次好鍾意!但 Ron 就問我,會唔會想試下漂頭,整今年都好興嘅「耳圈染」,OMG!其實我想整好耐,但又怕漂頭傷頭髮,所以一直唔敢踏出呢一步.
就係咁我今次就嚟個元朗漂頭之旅,其實敢試下漂頭嘅原因係 Ron 話可以做到漂頭同時護髮,我講嘅就係呢套 treatment...


text:
海外留學 揀邊個國家好? 圖片來源
海外留學一向都係唔少香港學生嘅選擇,有學生希望擺脫香港大壓力嘅教育制度,有學生希望喺海外嘅名牌大學修讀學位,增加自己嘅競爭力,亦有學生希望可以感受一下外地嘅文化,增廣見聞,無論咩原因都好,海外留學都係一條吸引嘅出路.等Tutor Circle尋補馬上為大家介紹一下有咩熱門嘅留學國家啦!
目錄
英國
英國劍橋大學
圖片來源
英國一向都係唔少香港學生留學嘅首選,英國教育制度完善,加上因為歷史原因,香港同英國嘅文化差異較少,學生唔會遇上太大嘅障礙,而且,一般來講,英國嘅大學喺香港比較吃香,坐擁劍橋及牛津等全球最佳學府,喺雇主心目中比較加分,學生留學歸來之後競爭力比較高.
除咗學術之外,治安亦都係留學學生一個比較貼身嘅考慮,係留學國家來講,英國算係比較好,英國人亦出名友善,出現種族歧視嘅情況比較少,留學生會比較安心.加上英國歷史文化源遠流長,好多藝術館同埋博物館都係對學生免費或者有優惠嘅,留學期間,學生可以利用課餘嘅時間參觀博物館或者觀看唔同嘅演出.
英國另一個比較實際嘅好處就係佢嘅地理優勢,英國位於歐洲,同學喺留學期間,即使係去短途旅行亦都有比較多嘅選擇,幾個鐘就可以去到唔同嘅歐洲國家!
美國
美國哈佛大學
圖片來源
同為英語系嘅國家,美國亦都係一個好熱門嘅留學選擇.客觀而言,美國坐擁唔少嘅權威大學,哈佛,耶魯,普林斯頓,麻省理工等都係美國嘅知名院校,選擇多樣,尤其係商科,管理等等嘅專業具有競爭優勢.
美國嘅教育制度同香港或者英國有比較大嘅分別,一般來講一個學位係三年內就可以完成,碩士課程亦都可以係一年內修讀完畢,同學可以同時獲得主修加扶手學位甚至係雙學位但係唔需要花費兩倍嘅時間同埋費用.
另外,美國大學非常重視對於人才嘅吸引同埋投資,即使係留學生,申請到減免學費,全額或者部份獎學金嘅機會亦都非常之大,如果學生在校表現出色,獎學金甚至可以支持留學生讀書期間嘅全部學費同生活費,呢一點喺其他留學國家係幾乎冇可能做到嘅.
台灣
台灣國立大學
圖片來源
唔想下下要搭十幾個鐘頭飛機?怕自己留學會太掛住屋企?如果係咁,距離近嘅台灣可能係你嘅最佳選擇.
相比起喺美英澳加等國家,台灣留學嘅費用比較便宜,當地嘅生活水平亦都比較低,唔會對留學生造成太大嘅經濟壓力.加上當地人親切有線,治安好,所使用嘅語言同埋文字都係香港人比較熟悉嘅,留學生比較容易適應,更加容易打入當地嘅圈子.
值得留意嘅係,台灣嘅大學一般來講修身較少,以作為頂尖大學嘅台大為例,一年只不過係收大約3000名學生,其他一般來講亦都只不過係收1000至2000名左右嘅學生,因此,台灣學生人均享受到嘅教育資源相對比較多,可以享受更高質素嘅教育.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
總結
到外地留學,固然係一個新奇嘅體驗,但其實,最重要嘅係要睇吓當地嘅學府有冇提供你心儀嘅課程,切記要興趣行先,咁樣留學先有價值㗎!
延伸閱讀:(哈羅公學)香港唯一英式寄宿國際學校
延伸閱讀:(移民公司)移民公司點揀好?自己搞又得唔得?
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過35,000個三大導師,最快兩小時幫你搵一個優秀既上門導師!
DSE讀得咁辛苦,想活用知識黎賺下外快?
緊貼尋補 Blog,Facebook同Instagram,想尋補?搵Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式


text:
廚神:Bonjour~好多人都話用真空低溫烹調法(sous vide)製作出嚟嘅美食,肉質細嫩又肉汁豐盈.過程中,先將食物放入塑膠袋裏面真空密封,再擺喺一個相對低溫(通常為攝氏47至88度之間)嘅水浴鍋入面長時間慢煮,有啲似浸溫泉咁.
#食安妹妹:咪以為又真空密封又加熱,細菌就一定無得留低呀⋯⋯部分致病菌(例如肉毒桿菌,產氣莢膜梭狀芽孢桿菌等)就正正係呢種無氧環境下嘅倖存者.加上慢煮溫度較低而時間亦較耐,一旦烹煮嘅時間同溫度控制得唔理想,慢煮食物就會長時間咁處於危險溫度範圍(攝氏4度至60度),變相提供咗一個有利嘅環境畀倖存嘅致病菌滋生.
#食安仔:要確保慢煮食物可安全食用,要注意以下事項
經真空低溫烹調後嘅食物,其中心溫度唔可以低於攝氏60度45分鐘
建議嘅食物中心溫度及時間組合為
至少達攝氏65度10分鐘;或
至少達攝氏70度2分鐘;或
其他相當嘅中心溫度/時間組合
有啲食材例如紅腰豆,青豆,四季豆等豆類,並唔適合用作慢煮.由於呢啲豆類含有「植物血球凝集素」嘅天然毒素,烹煮前要先浸透,再用沸水高溫徹底煮熟先可以食
部分慢煮嘅食譜未能徹底煮熟食物,消滅唔到食物中嘅致病菌或者寄生蟲,高危人士(包括孕婦,嬰幼兒,長者及免疫力弱人士)尤其應避免進食
想了解更多?


text:
-
Giuseppe嘅發音發音人 Heracleum (男,來自意大利) 男,來自意大利發音人 Heracleum
User information
Follow
2票 好 毋好
添加到喜愛嘅發音裡肚
下載報告
-
Giuseppe嘅發音發音人 Peppone (男,來自意大利) 男,來自意大利發音人 Peppone
User information
Follow
0票 好 毋好
添加到喜愛嘅發音裡肚
下載報告
-
Giuseppe嘅發音發音人 tcm12 (女,來自意大利) 女,來自意大利發音人 tcm12
User information
Follow
0票 好 毋好
添加到喜愛嘅發音裡肚
下載報告
-
Giuseppe嘅發音發音人 MD_arch (女,來自意大利) 女,來自意大利發音人 MD_arch
User information
Follow
0票 好 毋好
添加到喜愛嘅發音裡肚
下載報告
-
Giuseppe嘅發音發音人 nomeincodice05 (女,來自意大利) 女,來自意大利發音人 nomeincodice05
User information
Follow
0票 好 毋好
添加到喜愛嘅發音裡肚
下載報告
-
Giuseppe嘅發音發音人 Villigattone (男,來自意大利) 男,來自意大利發音人 Villigattone
User information
Follow
0票 好 毋好
添加到喜愛嘅發音裡肚
下載報告


text:
赤口不如講清楚啲嘢,係人都知道總裁唔知抄報,都可以咁講,香港除左「公教報」之外,幾乎無邊份報紙無抄過,或者疑似抄考過膠事錄. 所以任何分享佢地嘅連結,帶人去click,帶來收入定流量,自然同我做對啦,所以當然唔like啦. 當然啦,大家都有自由,我唔like,自然會unfollow,unfriend,甚至我覺得你情節嚴重就block.咁有時真係想分享抄報,例如錯啊定點呢?咁好簡單,新聞upmud9咁,cap圖咯. 咁到底總裁憎啲meh Merdia?其實基本上中文/唐文都可以cap圖,真係除咗「公教報」,都無mud邊個無得罪過總裁,特別係垃場,5×20毛,仲有啲merdia,都唔知係唔係黨媒嘅受攻啦,RCMP,當然仲有啲唔知meh黨嘅人評論員,貼cap圖都俾佢賺impression,唔該買啦. 仲有呢期令總裁覺得頂唔順嘅係啲部分科技網啦,唔少都踩-ed過界,mud都做就係無科技,咁叫你做科技網jm9. 仲有啲著名左膠英文媒體,例如啲英國「卫报」都唔該cap圖啦.當然仲有啲已經話「清算」膠事錄嘅高溫體液定meh啦,呢個就cap圖都唔值得啦. 至於呢篇野之後,仲係share link.咁係fd list 消失就唔好話我無提你咯wor.
Continue reading


text:
其他 | 2022年6月17日 資深攝影師教路:三個影靚靚product shot大法
產品攝影睇落好易,但當中嘅竅妙一啲都唔易於掌握,所以我哋請教咗 「手作產品攝影技巧入門班」嘅導師 Andy(圖左),從事攝影好多年,佢話影到張吸引到客人,又影到理想中效果嘅產品攝影,其實真係要有啲經驗㗎!
第一,手作產品種類有好多,作為手作人係最了解產品材料同造工.而材質唔同,拍攝手法都會有所改變.所以,想影到靚仔嘅相,影相時要探索最啱你產品嘅Tone & Manner.例如全白定花花背景?有Mood嘅大光圈,定影到每個細節嘅細光圈?全部都唔可以亂影㗎~
第二,要影到理想嘅效果,參考圖片係不可或缺!可能你想要嘅效果,同攝影師心目中嘅效果都唔一樣,但只要搵到一張「啱Feel」嘅參考圖片,就可以成為你好好嘅參考.Andy提到,如果你決定搵攝影師幫手影,有參考圖片就可以幫你手同攝影師溝通,唔會影出嚟貨不對版.
第三,燈光係直接影響相片效果嘅重要因素.攝影本來就係一個光學嘅應用,燈光當然係重點.而產品攝影嚟講,燈光亦係帶出產品細節嘅重要元素.只要燈打得好,就可以令到細節位同設計嘅心思,都可以畀人睇得一清二楚.


text:
Faerie Forest
FFFFFFFFFFFFFFFFFFFFFFFFFFFFFFFFFFFFFF
FFFFFFFFFFFFFFFFFFFFFFFFFFFFFFFFFFFFFF
FFFFFFFF..FFFFffffFFFFFFFFFFFFFFFFFFFF
FF..FFF.FFFFFfFFFFfFFFFF~ffFfffFFFFFFF
FFFF..F.FFFF?FFFFFfFFFFFFFFfFFFf?FFFFF
FFFFFF.FFFFFFFFfffFFFFFFFFFfFFFFFFFFFF
FFFFFFF.FFFFFFfFFFFFFFFFFFFFfFFFFFFFFF
FFFFFFF.FFFFFFfFFFFFFFFFFFFFF..FFFFFFF
FFFFFFFF...FFFfFFFFFF?.FFFFF.FF..FFFFF
FFFFFFFFFFF.FfFFFFFFFFF.FFF.FFFFF.FFFF
FFFFFFFFFFFF.FFFFFFFFFF.FFF.FFFFFF.FFF
FFFFFFFFF.FF.FF..FFFFFFfFFF.FFFFFFF.FF
FFFFFFFFfF.....FF..FFFFFfffFFFFFFFF.FF
FFFFF.ffFFFF?FFFFFFffFFfFFFFFFF.fFF.FF
FFFF.FFFFFFFFFFFFFFFFffFFFFFFF?FFfF.FF
FFFFF.FFFFFFFFFFFFFFFFFFFFFFFFFFFF.FFF
FFFFFF.FFFFFFFf?FFFFFFFFFFFFFFFy..FFFF
FFFFFF.FFFFFFfFFFFFFFFFFFFFFFFF.FFFFFF
FFFFF.FFFFFFFfFFFFFFFFFFwrrFrrr=rrrrFF
FFFFF.FFFFFFFF..?FFFFFFFFFrrrFF.FFFrwr
FFFFFF.FFFFF..FFFFFFFFFFFFFFFFFy.FFFFF
FFFFF.F...F.FFFFFFFFFFFFFFFFFFFFF.FFFF
FFFFF.FFFF.FFFFFFFFFF..FFFFFFFFFFF.FFF
FFFFfFFFFFfFFFFFFFFF.FFfFFFFFFFFFF.FFF
FFFFfFFFFFFfFFFFFF..FFFFffFFF..FF.^^^^
FFFF?FFFFFFF..FFF.FFfFFFFFfffFF..^^^^^
FFFFFFFFFFFFFF...FFFfFFxFFFFFFF^^^^^^^
FFFFFFFFFFFFFFFFFFFFFfxxFFFFFF^^^^^^^^
FFFFFFFFFFFFFFFFFFFFFFFFFFFFF^^^^^^^^^


text:
如果問未來最矚目嘅流動通訊科技係乜,十居其九都會答5G同埋物聯網(IoT),華為創辦人任正非月初接受英國《金融時報》訪問,都話美國佬搞完佢哋嘅5G後,下一個戰場就係物聯網,就知呢兩樣嘢幾咁受全世界重視. 不過物聯網有個好大嘅問題,就係物聯網嘅概念係將所有本來上唔到網嘅死物,都搞到佢哋可以駁晒上網,以前就算只得電腦同埋手機可以上網,要搞網絡保安已經唔容易,而家仲所有嘢都上晒網,黑客要入侵更加易而反掌. 舉個簡單例子,之前聽行家講過,有個中小企客俾黑客入侵,check晒全公司網絡都搵唔到個漏洞,最後結果發現原來佢門鎖係連住物聯網,但係因為要識別員工資料,所以又連咗上公司個數據庫,就係咁出事……試想像一下如果公司有幾樣嘢都用緊物聯網,情況會幾失控. 歐洲一間認證機構digital.security就諗到條橋,幫出品物聯網設備嘅公司做認証,只要產品出廠前俾佢哋做25至30個測試,確保產品無論連接其他物件,互通訊息嘅協定,連接嘅伺服器,以及產品內置嘅應用程式,都唔會有保安漏洞,而成個過程會聘請獨立資訊保安專家嚟評估,通過測試就會喺產品貼上IQS(IoT Qualified as Secured)嘅標誌,為期兩年,兩年後要再拎返嚟重新測試先可以續牌,過程都好嚴格,以後要添置物聯網產品時,就記得睇下有冇IQS標誌先好買!
Browsing: IoTQualifiedasSecured
© 2022 - wepro180 All Rights Reserved.


text:
雖然唔知有冇人解答到我,但我都想問下,啲人話打針會遲嚟m,但係我食開避孕藥,每個月都好準時,咁打完針會唔會影響個週期
其實打針對身體嘅副作用係因人而異嘅,就算你有食開避孕藥,都唔能夠保證經期一定準時到.
呢度都補充番事前避孕藥嘅詳細資料俾你 而事前口服避孕藥嘅服用方式係,喺經期嘅第一日開始使用,如果係21粒嘅劑型,需要每日吃一粒,吃完21日停7日,下一包喺停藥嘅第8日開始服用,大約依照食3個禮拜,停1個禮拜嘅邏輯嚟服用.
如果選擇28粒嘅劑型,裏面就含有24粒有效錠同4粒無效錠,或者21粒有效錠同7粒無效錠兩種,用法都係由月經第一天開始服用,跟箭嘴指示每日吃一粒,唔需要停藥.一般嚟講,上述嘅低劑量口服避孕藥需要連續服用7至10天,當藥性喺血液中達到穩定濃度,先產生到避孕效果.如果正確服用,可以達到99.9%嘅避孕率.而嗰0.1%嘅好有可能係因為體質因素,或者因為同時服用其他影響避孕藥的藥物,好似抗生素,鎮靜劑等.而避孕失敗,多數係因為服用下一包藥嘅時間太遲,或者連續三日唔記得咗食藥.唔記得服藥都有補救方法嘅,只要喺12小時內盡快補食,並且繼續服用當天嘅藥丸,或者喺第2日連食2粒避孕藥.如果一連2日都唔記得食藥,應連續2天都服用2顆避孕丸,之後再每天服用1粒,直到食哂成包藥為止.不過,呢種避孕效果仍然有風險,最好喺漏食之後嘅7日之內,配合其他避孕方法,例如使用安全套等,確保避孕效果.不過,其實任何藥物都可能影響避孕藥裏面嘅荷爾蒙效力.所以,無論服用事前定事後避孕藥,如果同時服用緊其它藥物,最好配合埋另一種避孕方式.因為服用完抗生素之後,就算隔咗幾個鐘再食避孕藥,都唔能夠保證抗生素嘅藥性唔會影響避孕藥,畢竟藥物喺體內會有半衰期嘅情況,甚至可能影響新陳代謝.除咗感冒藥同抗生素會影響避孕藥效果,一啲精神疾病用藥,例如癲癇,抗憂鬱藥物等,佢嘅影響更大.如果有服用開上述藥物,咁喺服用避孕藥之前,一定要事先查詢婦科醫生,並針對個人情況做調整.
所以如果你打完針之後發覺月經週期有改變,可以諮詢返你嘅家庭醫生,睇吓需唔需要重新服用事前避孕藥,或者配合外用嘅避孕方法,直至週期變得規律.不過係正常嘅情況下,只要保證冇食漏藥,都可以確保避孕成效嘅,唔需要擔心


text:
意大利社會共和國
意大利社會共和國(意大利文:Repubblica Sociale Italiana),又叫做薩羅共和國(Repubblica di Salò),係第二次世界大戰末期墨索里尼喺希特拉嘅扶植底下喺意大利北部建立嘅法西斯主義傀儡政權,1943年9月23號成立,1945年4月25號滅亡.
意大利社會共和國係意大利法西斯國家嘅第二個,亦係最後一個政權,由墨索里尼同埋佢改革之後嘅反君主主義嘅共和法西斯黨領導.國家宣布羅馬係佢嘅首都,但係實際上權力中心喺薩羅(所以有薩羅共和國呢個名),佢係喺加爾達湖上面嘅一個小鎮,靠近布雷西亞,墨索里尼同外交部嘅總部就喺嗰度.意大利社會共和國喺意大利北部同中部行使名義上嘅主權,但係主要依靠德國軍隊先維持到控制.
歷史[編輯]
1943年7月,同盟國將意大利趕出北非並隨後入侵西西里島之後,大法西斯委員會——喺維托里奧·埃馬努埃萊三世國王支持下——推翻並捉咗墨索里尼.新政府開始同同盟國秘密進行和平談判.當9月8日宣布意大利與盟國停戰時,德國做咗準備,並迅速進行干預.德國控制咗意大利北部,放咗墨索里尼,並將佢帶到德國佔領區建立傀儡政權.意大利社會共和國喺1943年9月23號宣布成立.儘管政權聲稱對意大利大部分領土擁有主權,但佢事實上嘅管轄範圍只係得意大利嘅一小部分地區.意大利社會共和國只得到軸心國同佢嘅衛星國嘅外交承認.芬蘭同維希法國喺納粹勢力範圍內都唔承認佢.佢同阿根廷,葡萄牙,西班牙以及通過商業代理商同瑞士保持非正式關係.梵蒂岡城唔承認意大利社會共和國.
1945年4月25號,亦即係建國19個月後,意大利社會共和國幾乎崩潰.喺嗰一日,一場廣泛嘅黨派起義,連同盟軍喺意大利嘅最後進攻中嘅努力,成功將德國人幾乎全部驅逐出意大利,自此呢一日喺意大利被叫做「解放日」.4月27號,意大利游擊隊捉到正喺度逃走嘅墨索里尼同佢嘅情婦(克拉拉·佩塔奇),幾名意大利社會共和國部長同其他幾名意大利法西斯分子.4月28號,游擊隊槍殺墨索里尼,佩塔奇同大多數其他俘虜.意大利社會共和國嘅國防部長魯道夫·格拉齊亞尼喺5月1號,即係德國喺意大利投降嘅第二曰,交出意大利社會共和國剩低嘅一切.


text:
比一般擦膠增加8倍強度!日本新推不易擦爛擦膠 唔會再用用下將擦膠擦到斷開兩截
以前用擦膠會成日出現擦擦下擦到爛咗,擦膠變到細細塊就好易唔見.最近日本就推出咗唔易擦爛嘅擦膠,而且包住擦膠嘅紙套仲要好容易就撕走一部份,用到咁上下,就唔駛特登除個包裝出嚟剪啱size!
因為收到好多唔同學生嘅意見,都指擦膠好易擦到爛開一半,所以日本蜻蜓牌研發呢款「MONO TOUGH」擦膠,比起普通擦膠增加約8倍強度,聲稱唔易擦到斷開,亦唔易裂開嘅擦膠.
Photo from Tombow JP
為咗令擦膠不易出現裂痕,都取用邊緣斜切嘅包裝紙套,前後交替嘅設計,會將力度分散,擦起嚟無咁易擦爛.
Photo from Tombow JP
Photo from Tombow JP
而且用到咁上下,個紙套仲可以沿虛線好簡單咁撕走,唔駛特登除紙套出嚟剪啱位~
Photo from Tombow JP
「MONO TOUGH」有2個size可以揀,一個細size 66円同大size 110円.去日本旅行可以留意下,如果香港都有得買就好~
Photo from Tombow JP
Photo from Tombow JP
Text: HolidaySmart Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到holiday@presslogic.com,直接將資料傳比小編)


text:
遲左到達,食友已點左第一輪點心.
太極蝦餃幾好蝦肉爽口,又唔會一夾就散開.
碧儷苑燒賣皇夠大粒,內裡填滿豬肉肉味十足.
臘味糯米包夠大件頭,鍾意糯米既食友轉頭就獨吞一個.
蠔皇牛肝菌鮮竹卷中既牛肝菌十分鮮甜又有菌香.
上湯煎粉果做得香口.
櫻花蝦脆蝦腸粉做得唔錯,腸粉滑油條脆,櫻花蝦亦有提味效果.
杏汁白肺湯睇落幾濃,飲落都幾夠味,碟湯渣都睇到好足料.
夾起隻鍋貼金蠔之前唔知用左金蠔,但一咬落去金蠔味已爆出,真心夠重蠔肉香.
食完頭輪大家再追加一輪.
今日主角都算係懷舊蟹肉灌湯餃,無他因為出面已經冇咩地方有得叫.呢個餃樣外表工整冇穿冇爛冇漏湯,入面足湯汁有豬肉東菇等食材已經收貨有找.
另一樣可能更難係出面食到既係薑蔥牛肉角,灌湯餃好多人聽過,只係未食過正宗灌湯既餃,但薑蔥牛肉角應該好多人未聽過.
其實係用打好既牛肉做餡既餃子加薑蔥,咬落感覺同山竹牛肉唔一樣但味道都相似.
松露帶子腸粉既松露味剛好,唔會太搶掩蓋左帶子既鮮味.
椒鹽魷魚鬚都幾大碟,粉槳唔太厚食落香脆.
紅袍荔枝即荔枝奶皇煎堆食落香脆,入面既奶皇雖唔係流心,但真係食到荔枝蓉.
碧儷苑·精點粵菜
地址:長沙灣長沙灣道786-788號羅氏商業廣場地下A號舖
Tel : 2788 3828
真正灌湯餃 : 碧儷苑 · 精點粵菜
https://www.facebook.com/blackholemini


text:
一路都係腸仔同午餐肉嘅fans,以前細個嘅時候真係好鍾意食呢兩類加工食品,但係人老咗越來越少食,因為怕肥怕無益.
越嚟越流行講健康,新豬肉嘅午餐肉已經係一個好好嘅示範,市場上呢啲傳統認為無益嘅食物都開始有唔同種類嘅健康出品,不過最健康嘅相信應該係自己整嘅.
朋友介紹黃竹坑嘅Factory event space,呢度有學整香腸嘅sausage class,鍾意食又鍾意煮嘢食嘅人基本上一定會鍾意.
一行六人就黎左參加一堂好玩又有趣嘅課堂,又有得食又有得玩.
上到黎有香腸專員為大家講解成個過程,介紹啲機器點用等等.
主要用豬肩肉去做腸嘅主角,你唔會唔知道你自己整嘅香腸到底夾雜左啲乜嘢肉類,一定食得健康,亦都唔會係加工食品.
將豬肩擺落攪肉機搞碎,整左之後就加調味.
提供咗好多唔同嘅調味料俾你,如果你鍾意芫荽,蒜,蔥等十多隻嘅調味料,可以俾你去調教自己喜歡嘅香腸味道,任你選擇,最後仲可以加啤酒或者紅酒作為香腸嘅主軸味道.
將腸衣放入機入面,過程都幾好玩,再將碎肉灌入腸衣,呢條腸嘅初形就完成.
當然最後一個最重要嘅過程就係將啲腸分返一條條,變成一紮,原來都幾考功夫.
我哋立刻試咗幾隻唔同嘅腸,每個人整嘅味道都有啲唔同.
玩完仲可以係度食飯,呢度有好多種唔同嘅午餐都可以試吓,期間又叫左啲小食,特別正嘅係煙肉帶子,呢度嘅自家出品腸仔,都唔錯,不過當然我個人都係鍾意食返自己整嘅.
特別宜家冇得去旅行嘅時候,呢啲又好玩又有得食嘅活動就最啱大家參加,有興趣就去Facebook了解下.
Facebook: Factory Event Space


text:
「好笑」
今日睇到一條片見到成班人為咗捉一隻寵物精靈好似癲咗咁,因為個個揸住部手機對著隻精靈,希望可以捉到佢!其實而家晚晚都有好多人去某啲補給熱點去捉精靈.不過嚟個現象會維持到幾耐呢?其實而家隻遊戲已經出咗一排,究竟有無人已經捉晒呢?其實係網上面見到好多外掛程式,唔駛出街就可以捉到.當然俾人捉到就會封咗個帳號啦!所以搏唔搏就睇你自己啦!
「集會」
由幾日前開始晚晚都有人非法集會,而警方話如果要集會就早啲通知佢哋喎!唔通又想上國際新聞?其實佢哋究竟知唔知點解啲人會集會呢?其實我建議啲警察去晒全香港嘅道場或者每個補給站都派人駐守,咁就一定無事㗎啦!不過真係好誇張,晚晚啲櫻花真係周圍係!啱啱今晚去咗一個商場,竟然同時有三個補給站.仲要商場自己不斷放櫻花!勁呀!
「變態」
啲警察真係好好笑,其實就算無人召集啲人去捉寵物精靈,啲人自己都會自自然然集結.所以點樣預先通知?好多時都係即興.但係每晚見到啲相真係好變態囉!真係有成幾百人坐係公園玩,因為之前睇到外國啲相已經呆咗!當然有啲朋友好串咁話唔駛出街喺屋企都已經捉到.不過每個遊戲都有一個壽命,唔知今次嚟隻又可以玩幾耐?
Also published on Medium.


text:
喜愛的說喜愛 銅鑼灣Dilliwale
印度菜喺香港唔算大眾化,但鍾意印度菜嘅人就會好鍾意!今次嚟到銅鑼灣嘅京都大廈,餐廳Dilliwale主打印度新德里美食.一入門口就見到一大幅壁畫,上面除咗畫有印度地圖,亦畫咗呢間餐廳嘅特色菜,加上新德里嘅海報,擺設,印度店員同食客,真係好exotic!
Heavenly Gol gappe
Heavenly Gol gappe係一款印度街頭常見嘅小食,脆米球係由經過油炸嘅小麥粉製成,配菜有一碟帶有微辣嘅薯粒,一樽小小嘅薄荷汁,一碟甜酸汁.我哋就試吓將所有配菜塞滿脆米球,味道非常豐富,好有層次,酸酸甜甜加上薄荷,非常清新又開胃,after taste仲有薯料帶嚟嘅辣味,不過唔食得辣嘅就記得唔好放太多薯粒啦!
Chicken Tikka
火候控制得唔錯,雞肉帶有微微焦香味,肉質仍然非常juicy!配菜除咗紫洋蔥同檸檬汁,仲有一個綠色嘅Mint Chutney薄荷醬,非常清新仲可以消除飽滯感.
House Butter Chicken & Garlic Naan
牛油雞絕對係印度菜其中一個必食嘅主菜,雖然佢叫牛油雞,但當中嘅牛油其實係酥油,嫩滑嘅雞肉配上咖喱汁,相當惹味.同咖喱汁最夾嘅當然係Naan啦,鬆軟嘅烤餅帶有微微嘅蒜蓉香,更可以索晒牛油雞嘅精華,一滴都無浪費呀!
Dilliwale
地址:銅鑼灣駱克道491-499號京都廣場9樓
電話:+852 2505 1012
營業時間:星期一至日 12:00 – 15:00,18:00 – 23:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
呢個係我哋生產嘅口罩,有讚有彈,我哋會接受批評,會改善,包括包裝同埋QC做得好啲.我而家日日都用,成班員工亦都日日用,個個都覺得幾好,但係都明白大家唔同人有唔同嘅要求.一部份次品,諗住送俾街坊,有冇人有興趣?
係,啱啱個氣泵成個飛咗落我隻眼同面度,而家紅晒,好彩冇盲.
快快回答關於認證問題.今晚會update, 會俾你地睇吓兩間公司send俾我哋嘅email關於delay 又delay……本來turn around days 話12日,而家變咗60日!it’s nothing we can’t control….難道我又要問美國嗰邊叫佢補償返啲錢俾我
成條Team已經個個做到死,有啲同我講話已經好似行屍走肉咁.多一份支持,多一份鼓勵,早知唔喺香港賣……
仲有,我哋CS唔係二十四小時工作,星期六日人哋都要唞吓氣,我哋見到會慢慢覆你,串,係因為一開始你冇禮貌.退錢,Block 你,唔係因為我哋鬼鬼鼠鼠,係因為我唔想再係個page度見到你!退完錢仲要喺其他group度圍爐插,what are you trying to achieve?
仲有,唔該冇買嘢嘅人唔好喺度攪事攪非!You make me sick!


text:
從來都冇試過可以拎埋架單去第二度踩(因為我冇乍車)今日二舅父一家帶我哋一齊去科學園踩單車High Tea...起初諗住實好多人可能會有D危險. 更多...
0
0
September 28, 2015
今日有個機會入到嚟元朗,梗係去吓啱啱開咗唔夠一個月既YOHO MALL,同埋去玩吓佢個好潮既兒童遊樂場(官方只係叫做綠化空間)我哋搭輕鐵761P由天水圍番去元朗總站穿過YOHO MALL 一期(即以前的新元朗中心)經天橋去二期見到YOHO MIDTOWN既位置啦. 更多...
0
0
September 27, 2015
原來想搵好嘢食真係要蜎窿蜎罅,今日俾我搵到呢間位於石硤尾YMCA裡面一角落的細小Cafe,只係期間限定,逢星期六先至開店嘅 TiMachinE其實就係巿政局圖書館(七樓)下一層六樓在樓下已經見到有Banner介紹呢度逢星期日仲會有手作巿集打開𨋢門之後你唔會覺得呢層有餐廳不過....當你轉左就會見到YMCA嘅青少年服務中心無錯餐廳就喺裡面,當我開門入去見到成班後生仔喺度玩又有童軍又有小組真係估你唔到裡面有間隱世餐廳沿住走廊繼續直入就去到盡就會見到餐廳招牌(仍然係有班細路喺度唔知做咩)我估好多喺度嘅小朋友都同呢度餐廳嘅廚師同侍應混熟哂. 更多...
0
0
September 26, 2015
今日去咗石硤尾街巿上面個平台玩,真係可以話係沙漠中嘅綠洲呀. 更多...
0
0
September 20, 2015
今日又喺附近搵吓有咩好食,呢間老娘麵館我每次經過都有少少衝動想入去食,因為佢個門面招牌同佈置都幾靚門口唔係向住大埔道行入去要用佢側門舖頭細細唔算大,只係放到6張枱坐到十幾人卡位或圓枱都係坐到4個人度. 更多...
0
0
September 20, 2015
今日又同老婆拍住拖去睇演唱會. 更多...
0
0
September 15, 2015
今日去咗石硤尾公園經過附近的體育館,就入去望一望,原來有個兒童遊戲室,當然要俾佢哋放吓電啦. 更多...
0
0
September 13, 2015
當你認為巿區只有商場商場同商場既時侯,石硤尾都有世外桃園 - 石硤尾公園由港鐵站步行只需15分鐘就到. 更多...
0
0
September 13, 2015
都係遊走石硤尾附近既食肆睇吓有冇咩嘢好食. 更多...
0
0
September 13, 2015
康文署轄下其實有上百個公共公園,但係好多時都唔係就近巿區(因為最靚嘅地都賣哂俾地產商),用我哋納稅人嘅錢起嘅公園就唔講你都唔知道,今次等我帶大家睇吓呢個位於觀塘區的岩石系公園. 更多...
0
0
September 13, 2015
今日係哥哥去小一面試嘅日子,因為李宗德小學就係天暉路體育館隔離,所以哥哥努力面試之後晚上帶佢去裡面嘅兒童遊戲室玩吓呢個體育館俾我感覺真係好靚. 更多...
0
0
September 12, 2015
最近因為搬咗嚟石硤尾附近,所以都周圍行吓希望搵番D地方可以俾小朋友閒時落街玩吓,今日發現到呢個兒童遊樂場都覺得幾特別可以同大家分享吓呢個遊樂場冇名架喎. 更多...
0
0
September 06, 2015
嘉頓麵飽就食得多啦. 更多...
0
0
September 06, 2015
搬咗嚟深水埗之後最唔慣係比較難有機會同小朋友去踩單車,不過都多咗其他嘢方便嘅,因為好近西九龍中心,所以今日可以同哥哥嚟試新嘢 - 就係踩冰啦. 更多...
0
0
September 06, 2015
今日Hysan同芊芊上完星期六學校攪嘅學習班之後,為咗獎勵哥哥好乖上堂同埋芊芊冇瀨尿,所以同佢哋行去福華街玩具街度預先買燈籠送俾佢哋,之後再去太子嘅美味餃子店食嘢以我成日嚟嘅經驗嚟講,唔駛十秒鐘我就已經落哂單大湯椰/ 大湯菲/ 大煎菲/ 3杯凍豆漿再加碗魚蛋冬菇車仔米線真係唔講唔知原來香港有咁好食既水餃店車仔麵其實可以不理,因為有呀芊喺度,好難就咁叫佢食餃就夠先嚟杯豆漿,兩個細路已經爭住要飲. 更多...
0
0
September 05, 2015
今晚又撇開兩隻馬騮我哋兩公婆去睇演唱會,睇我好鍾意嘅周仔周國賢,佢已經有兩年半冇喺個舞台表演啦. 更多...
0
0
September 04, 2015
今日哥哥要同媽咪喺屋企溫習功課,又係時侯俾我同芊芊拍拖嘅時侯,我就同芊芊喺石硤尾附近周圍行,睇吓有d咩睇有d咩玩,行行吓我哋嚟咗「美荷樓」我哋沿住巴域街行行吓就嚟咗呢度其實前一排都一陣想嚟呢度只不過實在太遠所以冇機會嚟依家搬咗嚟呢頭就啱哂第一吓入到嚟個感覺都幾近JCCAC呢度係一個青年旅舍平均一間雙人房一晚都唔駛$680-$780如果床位就仲平,只係$200我唔係嚟租房所以我就冇入去打攪啦我就去咗右手邊嘅呢個生活館呢度記錄咗石硤尾邨嘅歷史對於咁細個嘅芊梗係唔會明啦一入嚟門口就見到呢個立體背景一班街童坐係街邊正正顯出當年的景像所有小朋友只要有粒波子都可以玩一日轉過咗右邊就見到一條巷左右兩邊都陳列出唔同嘅歷史物品同資料一蚊紙呀. 更多...
0
0
September 03, 2015
搬咗嚟深水埗住成個星期,終於叫做差唔多執好屋企可以放假去嘆番吓,今日就先嚟呢度叫「添好運點心專門店」嘆番一盅兩件啦. 更多...
0
0
September 03, 2015
今日在樓下經過一個石硤尾邨嘅遊樂場,位於偉智街同南昌街交界,又可以搵到一個地方俾小朋友可以放吓電地方都夠大可以俾小朋友跑嚟跑去遊樂場四周圍俾舊嘅邨屋包圍住感覺好似番到細個嘅時侯如果連遊樂場裡面嘅設施都變番做鐵皮滑梯同氹氹轉就好呀芊第一時間就跑去要騎上隻馬度玩點知唔夠高上去就嗌「爹哋呀」當時大約中午時間所以一個人都冇可以好放心咁俾呀芊喺度周圍走唔怕有危險要爬呢條鐵鍊橋就喺度不停話好驚但係一路嗌又一路向前想試叫我扶佢跟住呀芊發現呢個石級就不停爬不過有d污糟. 更多...
0
0
September 03, 2015


text:
2010年9月30日 星期四
金源小館
我個人覺得灣仔區既食肆俾人既感覺都係好高級,但係其實都好多平民化既食肆的,係灣仔大王東街就有一間極度平民化既小店,環境同出品都有著香港人坐大排檔既特色,而且價錢十分便宜.呢度有一道菜式,響譽三十年,就係山東燒雞.
呢到既山東燒雞非常入味,雞肉鮮嫩無比,塊雞皮實在非常吸引,正正因為好多人怕肥,唔敢食,只可以嘆他們走寶,加上那個蒜蓉豉汁,非常美味.另一個好好味既餸就係香醋骨,十足十以前屋企煮既味道,好有屋企feel,酸甜味道剛剛好.
一睇到呢碟叉燒炒蛋就知吸引啦,仲有好多蛋汁黏住,一食落口就知嫩滑,有d蔥花吊下味.椒鹽骨鑊氣夠,夠香脆,唔太咸,可以用黎送飯.個肉餅蒸得火喉剛剛好,有D馬蹄粒增加口感.
下圖既金沙蝦,表面好吸引,但係都係覺得金沙蝦都係細細隻好食,成大隻都係差少少,雖然蝦肉結實,但太大隻要剝殼,哂左D金沙汁.梅菜扣肉既梅菜好味,扣肉唔太肥,不過都好好,肥瘦相間,一舊好靚既五花腩,整得好,真係好鬆化.咸肉炒四季豆表面睇黎好似叉燒炒,不過慢慢食落係食得出係咸肉既.
黎到呢到食飯,除左食飯之外,一定唔可以錯過佢地自家製冒甜品,有好多既,最出名既係木槺布甸,不過我就至愛佢既係焦糖雞蛋布甸,味道好正宗,焦糖唔太甜,但係同個布甸好夾,除左呢兩樣外,佢既榴槤雪糕都好多人叫黎食架.
呢間食肆我會不斷黎食,因為平靚正,lunch黎食又平,又夠飽,晚飯都唔錯,只差在環境上,十分殘舊.
地址:灣仔大王東街3號地下
訂閱: 張貼留言 (Atom)


text:
萬眾期待!精靈寶
…唉都係叫返人做Pokémon
啦,新廣告出爐喇!死啦點解我已經眼濕濕嘅
唔識日文唔緊要,只要你個人有heart嘅話我相信你都會覺得感動架!(如果你係Pokémon粉絲嘅話,記得拎定紙巾)
睇埋樓下我簡單地做左個詳細嘅分析,包你睇得明.
為咗貼題,Pokémon嘅宣傳片做得一啲都唔馬虎,仲要搞喊咗唔少粉絲
!喺呢條公式第一彈兩分幾鐘嘅廣告入面就出現咗男主角,一位從日本移居夏威夷嘅可愛正太Shohei
.先不論Shohei個面豬登真係好可愛
,只係見到佢咁細個係異地雞腸都唔識多句,朋友都識唔多個,個種孤獨,簡直我見猶憐!!
不過有一樣嘢解救咗Shohei喎!同媽媽去shopping嘅Shohei見到夏威夷都有得買Pokémon嚟玩呀!
Shohei即刻買咗返嚟,心諗無朋友唔打機仲可以做咩?
梗係同Pokémon並肩戰鬥啦!
淚點嚟啦--Shohei見到喺Pokémon嘅世界入面都講:「無論係咩人,去到一個陌生嘅地方梗係會覺得不知所措架啦!」
呢個時候Shohei突然好似俾人點醒咗咁,諗返起自己嚟到夏威夷之後嘅經歷.
唔止呀!呢個時候遊戲入面仲要補充多句:「只要有Pokémon陪住,我邊度都去到呀!」
媽咪呀雞皮都起晒喇!
Shohei抬頭望到出面嘅小朋友都係到打機,Pokémon就再同佢講:「嚟啦!我哋起程啦!」
呢個時候Shohei終於下定決心,拎住部機跑去啲陌生嘅小朋友度啦 — 仲要加上超熱血嘅配樂,好似即刻擺左碗洋蔥喺我眼前添呀嗚呀!
一句:「Pokémon?」Shohei就識到外國人新朋友啦(所以幾時都話呢啲係世界語言嚟架啦)望住佢哋部DS一部日文一部英文,證明遊戲嘅世界入面係冇隔閡架.雖然原本見到新一代嘅Pokémon覺得…個design真係一代不如一代….但唔知點解睇完條片又加番啲分喎!你哋覺得呢?
Shohei就揀咗火系,新朋友Toku就揀咗草系.見到Shohei終於識到朋友同人講Nice to meet you,我簡直感動到好似佢阿媽咁呀!廣告嘅主題係「超越自己」,好明顯Shohei就做到呢一點啦!
唔知第二彈第三彈會唔會係講Shohei之後發生嘅事呢?真係令人期待啊.
最後,我寫緊呢篇文嘅時候已經係睇緊條片第二次喇,先發現原來Toku係無處不在㗎
而且仲係Shohei返學第一日自我介紹之後第一個拍手嘅人,突然間成件事真係好HEHE呀
!
Toku你係咪特登伏人哋㗎hehe!
同場加映:如果覺得以上廣告未夠喉,你又睇左呢條官方整俾所有精靈訓練員,慶祝Pokémon20週年嘅片啦!


text:
告別金豬年,接住落嚟要迎接嘅就係玉鼠年啦!
除咗一定要準備嘅新年禮物之外,唔可以唔記得嘅就係吉祥話啦.
嘴甜得人疼,為咗避免除夕夜吃團年飯被臨時抽考,尾牙春酒避到嘅吉祥話競技場,仲有開工後同客戶嘅寒暄問暖,呢啲場合到底要講咩好?
集比今日幫大家整理咗吉祥話全攻略!只要有呢份,就唔驚冇嘢講!
(圖片來源:unplash)
基本篇-用諧音就一定冇錯,全方位嘅吉祥話!
幾乎唔理咩場合都可以用嘅吉祥話:(香港鼠和數,屬,蜀不同音, 只有同音)
鼠年數來寶
數一數二
數唔勝數
煙聚波數
數唔盡/數唔完
吐屬唔凡
范張雞黍
蜀錦吳綾
官場職場祝賀
巧妙運用喺職場上會深得人心嘅句子,想要有官緣嘅話可就要好好背啦.
眾望所屬
龍興雲屬
非你莫屬
已婚/未婚祝福
想要祝福身邊已經結婚或者係交往中嘅朋友,或者係冇對象嘅朋友可以用:
有情人終成眷屬
神仙眷屬
心有所屬
基本上將同「鼠」同音嘅字都搬出嚟,就可以有好多好話可以講!
接住落嚟係對聯吉祥話,等級比較難,不過如果背個一兩句,講出口絕對不同凡響!
進階篇-鼠年對聯吉祥話
鼠為生肖首 春乃歲時先
春燕鳴暖樹 金鼠跳青松
鵲語紅梅放 鼠年喜氣濃
黃鶯鳴翠柳 金鼠戀蒼松
春雨曉風花開五色 鼠須麟角力掃千軍
變化篇-創意運用吉祥話
大家都知道所謂嘅天干地支,十二支當中嘅「子」就代表「鼠」,所以可以發揮創意,用有「子」嘅成語當吉祥話嚟祝賀會更有趣!
將門之子
亢宗之子
仁人君子
洛陽之子
鬚眉之子
子孝孫賢
才子佳人
須彌芥子
★☆同場加映☆★
難道以為睇完鼠年吉祥話,就算係準備好啦?
當然唔係啦,千奇唔好唔記得新年禮物啊!
傳統嘅新年禮物多數都係禮盒等等,禮盒雖然好高級,但對於口味唔同嘅人嚟講可能收到都唔見得會開心.
除咗吉祥話之外,小編要嚟推薦新年禮物嘅其他方案,令你除咗有肉乾,禮盒以外嘅選項.
又靚又優雅又實用嘅安全牌──木頭USB手指.
幾有年節氣氛嘅花紋木頭USB手指,推薦畀想要有啲年節氣氛,但又唔想要太沉重嘅人.
喜歡華麗啲嘅款式都冇問題哦.
趣味又得意嘅金條USB 手指,唔單止造型得意仲好吸引人,冇真嘅金條都唔緊要,送呢個幽默又唔失禮哦!
唔想要USB手指?
咁菠蘿叉電線又點呢?
得意嘅造型,菠蘿嘅諧音「旺來」,一條就可以因應唔同廠牌嘅手機,堪稱萬能,送呢個絕對係新年好運旺旺來!
唔理係木頭USB手指定係叉電線,都係幾乎每日會用嘅嘢,比起食物,越嚟越多人會考慮呢啲選揀當新年禮品.
上面嘅禮物無論係邊個生肖新年都可以送,唔洗擔心生肖唔啱嘅問題,而且唔理對邊個都好實用,仲喺度頭痛新年要送咩嘅各位,絕對要參考!
吉祥話,新年禮物都準備好未?
新嘅一年集比都會繼續為大家服務,而家就同集比一齊做好禮物,送舊迎新!


text:
平時經常流牙血嘅朋友一定要重視呢個問題,因為呢個小小嘅問題如果你冇及時處理就會變成大問題!呢種小問題好可能就系牙周炎症狀.我以前刷牙經常見到有牙血,仲以為系自己太粗魯唔小心整傷牙齦就一直冇理.因為我好驚去睇牙醫,所以更加唔想理.
牙周炎症狀點樣
後來慢慢咁牙齦開始痛,而且有時候會腫起嚟,我成日都以為自己只系上火,所以成日飲d下火嘅湯.牙齦冇腫之後我就以為好咗啦,其實更嚴重嘅問題喺後面.有一次牙齦好痛,我先認真研究下自己嘅牙齒,睇到之後我差點暈咗.我睇到我有部分牙齦嘅位置低咗好多,而且仲睇到黑黑哋嘅嘢,我輕輕用棉簽按咗一下仲有d好鶻突嘅膿流出來,而且味道好難聞啊,當時真系超級驚.嚇到我第二日早上即刻去睇醫生,第二日起身嘅時候刷牙,仲覺得自己嘅牙喺度動,真系可怕!
檢查之後就確診為牙周炎,而且已經系比較嚴重噶,我真系好後悔以前冇好好保護牙齒.後來就接受牙周基礎治療,治療前會打麻醉藥所以冇幾痛.我牙周炎比較嚴重d,所以要做幾次治療同埋按時複診,因為我牙有d鬆鬆哋所以仲要做埋牙齒固定,不過好彩唔使mok牙!醫生話如果我遲點來就要mok幾隻牙啦!牙周炎真系太可怕啦,朋友們記得要好好保護自己嘅牙齒,有問題就要去睇牙醫,千祈唔好一拖再拖!
以上就系「你哋知唔知牙周炎嘅症狀系點噶?」嘅簡單介紹~如有疑問,可以通過WeChat&WhatsApp+85362124305同我哋嘅專家進行一對一嘅咨詢,提前預約可以免問診金,免排隊,報銷來回車費,仲可以享受牙醫九折優惠.


text:
其實落街排隊買口罩都有風險,最新講法話係接觸都會有機會傳染到武漢肺炎,排隊如果前後左右有條友唔小心掂到你就大鑊了.
如果要亞馬遜網購,作為一個1998年已經開始幫襯Amazon嘅老手,我喺度寫返幾句.
基本篇
首先,要留意返你想買件產品係唔係能夠送到香港,有啲嘢係一定唔可以寄來香港,例如含有酒精嘅物品.特別係啲酒精搓手液消毒液之類.如果要用含酒精嘅消毒制,就一定唔會送貨過嚟香港.
其次要留意吓賣家喺邊度,有啲係亞馬遜直送,From Amazon.com,呢一類型嘅大部份貨品都可以享有免費送貨服務,只需要購買就49美金,就可以寄到黎香港,有九成嘅機會係順豐速運送貨.亦都有機會係聯邦快遞送貨,但係個可能性非常低.
仲有,留意返買3M口罩時,係唔係可以阻擋啲微粒,特別係N95口罩.佢型號嘅四位數字,要一字頭先至係醫學用嘅,八字頭係工業用嘅.例如1860,1870 ,呢兩隻就係醫院級.
而家剩低好少可以直送香港嘅貨品,因為前嗰幾日已經俾人數得所以無幾,就算可以直送香港嘅,都未必有貨.
購物清單舉例
外科口罩(surgical mask)
眼罩
免酒精搓手液,消毒液
埋單篇
送貨記得揀免費送貨,但係只適用於亞馬遜直接出貨嘅產品,同埋要夠$49美金先至可以免運費.如果好緊急嘅話就要用加速送貨,通常用聯邦快遞,通常四日至五日會到香港.
之前曾經叫過人千其唔可以用亞馬遜嘅即時貨幣兌換功能,依家就睇你實際需要啦,因為發現兩者嘅差別已經唔大,之前1美元大約港幣$8.11.呢排匯率已經變得好合理,大約計港幣$7.92,同一般信用卡匯率睇齊.留意有啲銀行信用卡收港幣同收美金嘅回贈會有差別,建議就用美金找數.


text:
小朋友匿埋惹到大人哭笑不得 原來搞笑背後有原因
小朋友從細細個開始就好鍾意玩匿埋,但係每次匿埋都惹到大人哭笑不得,因為好多時小朋友合埋眼就以為自己匿埋咗,大個小小就識揾嘢遮住,但都會露出一大半身,但小朋友心中都以為自己匿埋得好成功!
有爸爸媽媽分享自己小朋友係玩匿埋時搞笑相,都不約而同話「小朋友以為自己睇唔到,其他人都睇唔到」,「有時見小朋友咁落力匿埋,真係唔忍心揾佢出嚟!」,「玩捉伊因同時都係爸爸媽媽演戲嘅時候呀!」
但其實小朋友依種「掩耳盜鈴」嘅方法係有原因㗎!有心理學家曾經以著名實驗「三山實驗」解釋,7歲前嘅小朋友嘅守恆概念仍然發展中,小朋友會認為自己睇到嘅=其他人睇到,暫時未識從他人角度出法,所以玩匿埋時,遮住自己雙眼時,就以為自己匿埋咗!爸爸媽媽亦唔洗心急同BB解釋,因為BB根本唔明你講咩,而且都唔好取笑佢哋,咁樣反而會令小朋友覺得自己做錯事.
守恆概念其實係說明幼兒早期認知發展,指出唔同年齡層嘅小朋友係了解某一物體其外表改變時,由以為其物件係另一物體到得知到其實係同一物件嘅發展過程.例如,當用相同大小嘅泥膠捏成圓形同長方形時,對於3-4歲嘅小朋友就會覺得,長方形會有較多泥膠,但實際上係一樣,依種就係守恆概念嘅意思,係發展邏輯嘅重要基礎!
其實玩匿埋,對小朋友有好大好處.除咗令到小朋友開始了解守恆概念外,更開始訓練小朋友記憶力,空間概念同想像力.亦有研究指出,爸爸媽媽同小朋友玩匿埋時,可減低小朋友分離焦慮,因為令小朋友知道,當爸爸媽媽離開一陣後,其實都會再返返嚟!所以今日又同BB玩吓捉伊因喇!
Text:Mami Editorial
Sources:華人百科
Photos:Pinterest


text:
話說老假期既小編其實都係名符其實既中佬,仲要係已經結左婚有好幾年.唔知大家係咪都一樣,未結婚前仲係拍緊拖時就會送好多禮物,又花又精品又衫又鞋又盛,仲處處有驚喜,但結左婚之後就送少左?
其實事關結左婚之後,大家都咁Close,知道好多野其實都好唔實用,大家都慢慢走向實際形,有時一齊相處既時間仲寶貴,無買好多唔太多用既野,買親都希望係好用,耐用同真係有用.
諗左好耐同埋留意左好耐,其實對女士們皮膚好既野係最難抗拒既.上網搵左好多資料,又行左一轉海港城,最後就搵到一樣眼部精華霜Eye Serum好岩用,而當中又以來自瑞典VERSO呢枝5號眼部精華霜高端得來又天然岩用.
搵左資料:點解最後揀左買眼部精華?
同老婆一齊住之後,日日留意佢出門前同臨訓前既行為,發現女士們心目中整好對眼就即係整好個樣,例如輕輕畫左條眼線而唔夠時間做其他野的話,都可以呃得下人可以出門口.而要知道一個人既年紀,眼就係最重要既一環.所以喺咁多樣之中,就打算從生活保養品入手,而咁多樣保養品之中,就揀左個眼部既野,一於係眼部精華.
咁多個品牌,邊個品牌先最岩?
邊個品牌先岩,呢個真係好考功力,淨係識得美國既I,Estée Lauder,Lancôme 等等,又或者日韓系列既Sulwhasoo,SKII等等.每個人都有唔同喜好,而個人知就韓國的質量未必最好,而又唔想係啲成日都搵明星代言人既大牌子,總係覺得花左好多錢係做宣傳同打廣告果度,而想搵一啲真係有心做產品同品牌,質量都係好而又高端既.
最後行埋海港城,就見到一個來自瑞典VERSO.
點解會係瑞典Verso?
來自瑞典嘅護膚牌子Verso Skincare,Verso原來係拉丁文來,意思係反轉咁解,而用來做護膚就即係指皮膚抗衰老.而Verso產品既成份,主打就有最能夠護膚同抗衰老既維他命A Retional,而且仲因為有專利技術,有市面上見到產品係8倍Retinol,所以就有Retinol 8呢個系列.
另一方面,北歐都一向祟尚簡約風,來自瑞典既Verso由包裝到使用都一貴簡潔.包裝上就以白色盒,沒有多餘既設計,而使用上就簡單易用,可以簡化每日護膚既步驟,一枝每日用一次就搞掂.
Verso 5號眼部精華既好處:
呢度就係上網搵返來:
獨家專利成分Retinol 8,比傳統Retinol效能多8倍
可以促進膠原蛋白生長 有效抗衰老
不含色素,防腐劑, 礦物油及任何有害成份
使用方面,簡單方便,每日晚上搽少少已經做到緊緻效果
性質天然溫和 敏感傾和皮膚亦可安心使用
最後我喺網上一間網店買左,比起海港城抵啲
得太太試用一個星期後再講下先.
*後記,自從太太發現左呢間網店後,上面賣既都係啲天然有機既歐洲品牌
於是就成日去搵野買……..
https://www.neverthirty.com/


text:
房L的誕生3
已更新:2018年11月12日
話說係電子廠到做時人工7xxx,其實我果時on99地申請左居屋,重要抽得中,但自己計過,買的話月供6xxx,一個月得番一千幾佰食屎咩,當然自己都無同屋企人講,到而家提番,我D屋企人都話做乜唔出聲,我都係咁講,算喇都過左去.其實係我自家心目中一向都無諗過靠屋企人去做D乜,我只深信一樣野靠人就不如靠自己.我會考時得果幾分,我呀媽同老豆講過賣左層樓供我去外國讀.果時邊有諗得咁深入,果時只係諗唔捨得香港既朋友.
到而家諗番好L彩我自己話唔去,如果去L左我深信我呢種人應該日浦夜浦,重讀乜鬼書,可能求9其畢到業,但番到黎我點還番層樓過佢地? 你都知喇而家D樓幾很貴先得,閒閒地幾佰萬,我賣屎忽都搵唔到番黎,真係好L彩.
之後我就入左果間IT公司,人工9000蚊,其實都係打下雜,不過就著恤衫西褲打呔既打雜,不過又咁講係果到我又確係學到IT既野,果時跟著個大佬好肯教我野.果時番太古城,你知車費幾很貴喇,基本上日日帶飯,我搵9000 人工,我每個月可以儲7000 人工差不多,係咪好很勁? 當其時同已前女友拍緊拖,好彩大家都慳.其實果一年我學野好快,可能重後生,對server所有野好感興趣,唯獨是英文唔多掂.原來出到黎做野,我地9x年代讀書果D,好少聽鬼佬講英文,完全唔習慣,邊似得而家有駐校鬼佬同你9up.公司本身係美國公司,有鬼佬,果時個大老細係鬼佬黎,叫我入房9up 幾句,我出到黎都唔7知佢up乜.有時又有D電話係英文,真係唔很掂,咁就經常搵我當其時好friend 既一個同事幫拖,佢都問我,其實果D英文都幾白,你聽唔到? 我話係呀,無計英文差,我唯一強項面皮厚,唔識就唔識架喇,有乜計.之後一年左右,開始聽慣聽熟了,大約知佢9up D乜,先開始溝通到.一年後,大約2001年 我加人工了,人工由9000 --> 14000 ,我果時見到14000 跟本就無諗過自己可搵到呢個人工,當然好開心.咁我就開始想買樓了,這也是每個年青人想有自己天地既想法.
圖下呢個地方我行足5年,需無本事住果頭,但起碼我曾經路過


text:
為 B 驕傲:ecostore 正式成為B Corp 共益企業
ecostore 唔只係關注財務上嘅業績,品牌嘅核心價值係為咗令世界變得更安全,將大家嘅健康放喺首位,為大家提供不含有害化學物質嘅產品選擇. 當地球嘅未來同人類嘅健康比過往任何時候都更加危險時,我哋意識到品牌需要做更多嘅事情.因此,我哋好高興宣佈,喺 2021 年 8 月,ecostore 已經為我哋喺澳洲嘅業務獲得咗嚴格嘅 B Corp 共益企業認證. B Corp 共益企業係一啲致力減少社會不平等,降低貧困水平,打造更健康環境,以及創造更多有意義嘅高質量工作機會嘅企業.我哋嘅總裁Pablo Kraus 分享咗成為 B Corp 共益企業對品牌嘅意義,同埋呢個認證對顧客嘅重要性. 獲得 B Corp 共益企業認證點樣同ecostore嘅企業目的保持一致? ecostore 嘅企業目的係令世界變得更安全,由每一個人,每一個家庭做起.呢個同成為 B Corp 共益企業 係相當一致嘅,因為我哋利用我哋嘅資源令世界變得更美好. 點解要成為 B Corp 共益企業? B Corp 共益企業嘅吸引之處,就好似ecostore一樣,佢嘅目的係關愛人類同地球,無論係現在定係未來. B Corp 共益企業係企業(而唔係個人或者慈善機構),而呢啲企業將業務嘅基礎建立喺關注環境,社區同埋員工嘅文化之上.成為 B Corp 共益企業就係利用我哋作為企業擁有嘅金錢,人力同埋關係去幫助世界變得更美好,係我哋一直奮鬥緊嘅事. 眾所周知,要拎到B Corp 共益企業認證係極具有挑戰性.你可唔可以分享一下呢個過程? 呢個係一個好長嘅過程!首先,我哋檢查 B 型企業影響評估 (BIA) …


text:
播出日期:19/7/2022
大熱天時出去出邊做嘢,當然想有部冷氣可以跟身啦.以前或者就係夢想,但睇嚟依家就夢想成真啦!
因為依家係市面上已經推出咗唔同嘅流動掛頸冷風機,今日就同大家開箱 依部Torras 嘅 Coolify 2 掛頸式冷暖氣機.
Coolify 2 有黑同白兩隻顏色,今日就先同大家睇下黑色嘅版本先啦.
一打開個盒,可以見到裝住 Coolify 2 黑色半透明嘅保護盒,摸上手非常實正,保護性相當唔錯!
盒內除咗 Coolify 2 外都會附有一條原廠Type C充電線.
Coolify 2 採用馬蹄型嘅掛頸式設計,出風位就係兩側上方,而左右兩邊各有一粒按鈕,機身內側嘅智能冷片相比上一代都有所加長.
至於重量方面,官方指機身重368g,原本以為都會幾重,但拎上手又唔係喎,以一部流動冷風機嚟講都幾輕身喎,就算掛係條頸到,都唔會係一個負擔.
Coolify 2 有三種模式 同 三段風速,而機身屏幕都會顯示相應嘅數字同字母,分別係F字嘅風扇模式,C字嘅冷風模式 同 H字嘅加熱模式,加上採用咗Ku 2.0 晶片環繞式冷卻,提升高達 7 倍嘅冷卻性能.
三種模式都可以係未開機嘅時侯通過按鍵嚟調較,相當貼心!
雖然有人會應為係有冷風模式嘅情況下,點解要用風扇模式,其實都有原因嘅, 因為係冷風模式下,Coolify 2 嘅續航力只有2.5個鐘,但係風扇模式之下就可以運作長達18個鐘,想享受耐啲就記得唔好長開住個冷風模式啦!
好多人都會以為依類嘅冷風機要用好多電之餘,叉電又煩,但其實佢叉電都只係用Type C線,4,000mAh 嘅電量亦只需要3個鐘就可以充到100%,咁就唔怕無電又要趕住出街無得用啦!
Coolify 2 嘅官方售價就係港幣 $1398,唔想出街流晒汗嘅話,不妨買部冷風機用下!
其他集數
Jabra PanaCast 50會議室系統 x Lenovo ThinkSmart Core解決方案 正式發售
Redmi 10 5G 香港開箱! 高性價比5G機 Port齊真三卡90Hz屏幕 性價比之選
POCO F4 GT 電競手機 開箱實測 | 自訂彈出式 LR 掣 + 智能快充 高性價比電競良伴
消暑神器! TORRAS Coolify 2 掛頸式冷氣機 戶外實測
HONOR X7 開箱評測 | 低價位玩四鏡頭 備用機首選
小米12 Lite 實機評測 | 平玩1億像素主鏡+前置柔光燈
小米全新智能家居用品 打入寵物用品市場
Samsung Galaxy A53 5G 開箱評測 | 中階實用5G手機


text:
黑警成日話示威者係「暴徒」,為咗一己私欲而挑戰法治.不過當我地回顧歷史,了解下廉政公署成立嘅原因,我地就會明白黑警喺「為咗一己私欲而挑戰法治」依方面可以話係專家級.
就好似冇幾耐之前班黑警話如果要成立獨立調查委員會嘅話手足可能會陀槍遊行一樣,當廉政公署喺1974年2月成立並且立即著手調查葛柏案同大量警察嘅貪污後,成個警孩人心惶惶,走佬嘅走佬,自殺嘅自殺.警隊對廉署嘅調查非常不滿,到1977年甚至出現「數千名警務人員及家屬到香港警察總部操場集會,宣洩對廉政公署的不滿,以及要求警務處處長施禮榮主持公道,向香港總督加以反映.」
冇錯,貪污犯法比人拉仲惡到要遊行表達不滿,同而家班黑警濫權濫暴但屌返人地想查佢一樣咁本末倒置.
遊行之後嘅發展更加精彩.「集會過後,數十名警務人員走到廉政公署位於金鐘夏慤道10至12號和記大廈的執行處總部大肆搗亂,又毆傷了約5名廉政公署人員.事件被形容為警廉衝突,英文輿論更指出事件是警察叛亂」.係啊,成日話唔能夠容忍暴徒破壞法治,要將破壞者繩之於法嘅香港警察,喺上世紀七十年代就開始以破壞同暴力去發洩自己心入面嘅不滿.話自己係一流嘅執法部隊?不如話喺漠視法紀方面警隊咁多年都係無出其右好過.
因為警隊擁有嘅武力,港督麥理浩決定讓步.最後出咗條局部特赦令,唔再追究未被調查嘅貪污警察,警廉衝突先得以平息——咁比人拉咗,調查緊嘅警察點算?冇架啦,成為condom囉,你估真係警隊一條心咩?有事上嚟個個都只求自保.
黑警暴動,係因為犯法又唔想坐監.一班擁有自私自利,爛餘性格基因嘅人自然以為而家班示威者同佢地係一樣咁仆街.但係示威者所追求嘅,係成個社會嘅公義,係整個香港嘅未來,單單係動機以經高尚到班黑警望塵莫及.點解每次警察企出嚟都會比人粗口問候,但示威者就係得到無數掌聲?你明,我明,就係得班無知黑警同廢老唔明.
只要睇返香港警察嘅歷史,你就會知「當差正仆街」依句說話真係民間智慧嘅結晶.到底有咩人會以自己係警察,或者支找警察為榮?除咗佢本身係一個仆街,我再搵唔到第二個原因.


text:
嗄-毛, 俛儡媼 処南麌亜 蟆理倚 个-南右, 着靺椏 婆笞 坐褞閼. 俛儡媼 処南麌亜 冩着錏 个-南右, 着靺椏 劑怜唖 坐褞閼 唆 嶬. 茶南俄 丸痾 怜儡宇 窪弥 話 痲惡 奈 冨鐚 南鐚 南 怜唖 瑪南呀惡 厨亞 和伊 儡鐚 劑怜唖 咤 猛 厨亞 冏 儡錏.
俛儡媼 儀-儡烏 馬犂禹 話袮亞 仕 儡阿, 坐褞閼 兌 磨嗚, 墮理右 咤魔位 野 儡閼 馬犂禹 摩 嚢 窪塢 坐褞閼 馬犂禹. 俛儡媼 儀-儡烏 些理哇 劑怜唖 仕 儡阿, 坐褞閼 兌 磨嗚, 着靺椏 咤魔位 野 儡閼 些理哇 摩 嚢 窪塢 娥 奈於. 俛儡媼 揶南奥 娥-儡瞹 係 頗亜 娥塢 冩 魔於, 和韻墺 歪 儀-儡烏 賣南具亞 冶南麌亜. 俛儡媼 揶南奥 毳儡挨 墮狸奧, 娥兌於 萵南哦嗚 厨亞 嗄着閼. 俛儡媼 揶南奥 娥-儡瞹 話 痲惡 儀-儡烏 些理哇 並 賣 峨惡 堕位 墮飮痾 話袮亞 頗菴 娥於, 着靺閼 儺-峨嗚 夜嗚 些狸瞹 並 堕位 頗鴛欸 厨亞 婆 冨挨. 兌嗚 婆 冨挨 話袮亞 佗嗚 厨亞 儡邏閼.
俛儡媼 些着嘛些 話 痲惡 岷峨塢 夜嗚 坐伊 儡愛 个-南右 他韻鐚, 着靺椏 劑怜唖 坐褞閼 坐狸痾. 俛儡媼 話 痲惡 坐褞閼 櫺儡奧 奈 冨奧 鱠 二儡媼, 着靺椏 劑怜唖 坐褞閼 坐狸痾. 俛儡媼 頗邏哇 話 痲惡 頗軋塋 使 履儡痾 夜嗚 偽儡鐚 櫺儡奧 冖南哦以, 着靺椏 劑怜唖 坐褞閼 坐狸痾. 処南 俄塋 処南麌亜 劑怜唖 嘛瑩 儡婀 厨亞 履南 具唖 娥 峨於.
冨 頗恩 俄営 話袮亞 坐褞閼 窪 南媼 冨 儡亞 堕以 頗恩 俄営 座 奈嗚 俄励奧 話袮亞 冨 儡亞 堕以 値儡曖. 冨 勉怜唖 話袮亞 坐褞閼 窪 南媼 冨 儡亞 堕以 勉怜唖 座 奈嗚 俄励奧 話袮亞 冨 儡亞 堕以 碼痢.
冨安曖 厨亞 剤 冢 儡菴 呀嗚 劑嗚 冨唖 墮医 墮飮挨 夜嗚 冉呀塢 厨亞 櫺儡奧 冉 具亞, 个堕惡 冨唖 墮医 婆 摩惡 夜嗚 仮南巍.


text:
皺紋一般分為動態同靜態皺紋兩種.動態皺紋意思係隨面部表情肌肉收縮形成嘅紋路,一般25歲後就有機會喺眼同嘴角附近出現喇!而靜態皺紋就係因為皮膚老化同肌膚鬆弛而形成嘅皺紋,就算放鬆面部都會見到,例如有額頭紋,法令紋及魚尾紋等.
點解好多女仔30歲未夠已經捱出皺紋?亦有精明能幹嘅「美魔女」識皮膚凍齡?原來好多皺紋嘅出現都同工作習慣有關!即刻同大家分析下啦:
魚尾紋,法令紋
皮膚皺紋嘅出現源於老化同面部表情動作,女仔一聽到魚尾紋就會好驚,因為就算你有動人電眼,如果有魚尾紋都會即刻俾人感覺好憔悴.大笑或者瞇眼都會令皮膚皺摺,係形成魚尾紋同法令紋嘅成因!所以工作上保持微笑就可以喇,要俾皮膚放鬆下!
頸紋
做野成日要望住電腦或者低頭望手機,會令肩頸肌肉變得僵硬,對頸皮膚造成壓力,因而出現頸紋,建議可以定期幫頸部按摩一下或者做伸展動作,盡量將頸伸直,沿住鎖骨位置輕拍或者將頸部皮膚向上推按,促進血液循環.
川字紋,額紋
川字紋位於兩眉之間,如果你工作壓力大成日搞到愁眉深鎖,眉間同額頭嘅紋就會愈來愈明顯啦!肌美精超滲透3D 乾燥小紋立體面膜A醇誘導體,蜂王乳同黃芩精華,敷上去除咗可以放鬆心情舒緩壓力,仲可以提升肌膚水份,所有乾燥引致嘅細紋都byebye啦!


text:
無父幹就好難買樓?如果畀得起首期就應該自己買,唔好交租「幫人供樓」?喺網上討論區,不時都會見到類似話題,其實買樓同租樓各有好處,除咗要睇每月供款或者租金價錢,仲要考慮以下幾個因素:
考慮因素1:負擔能力
- 買樓:除咗首期同日後每月按揭供款之外,裝修費,維修費,管理費等都係額外支出,對買家嘅財政能力要求相對較高.除咗供款數額或者年期會受市場息率影響,物業價格都會受經濟大環境影響,萬一遇上樓價調整,業主隨時有機會要面對「負資產」嘅情況.所以買樓會比較適合收入穩定,財務狀況較穩健嘅人士,因為佢哋相對會比較能夠應付長期嘅財政壓力.
- 租樓:租金一般已經包埋差餉,管理費等費用,固定家電,維修嘅支出一般都係由業主負擔,所以對租戶嘅財政能力要求相對較低.雖然租金水平同樣會受市場環境影響,但一般嚟講如果經濟大環境轉差,租金相對都會變得平啲.而且租樓相對比較靈活,只要過咗租約規定嘅「死約期」,一般只需要提早一個月通知就可以終止租約,可以有較大嘅彈性,按自己當時嘅生活需要及財政狀况選擇居所,所以租樓會比較適合唔想長期面對供樓壓力,又想靈活配置資金嘅人士.
考慮因素2:資產配置
- 買樓:有人話趁後生買磚頭,退休後都唔使因為住屋開支而頭痕,甚至可以留返層樓畀下一代都仲得;就算唔係用嚟自住,放租出去都可以賺取租金回報,如果物業將來升值,賣出時隨時仲會賺到多一筆收入.如果您視房地產為一項長遠投資,可能買樓會比較適合.
- 租樓:雖然有人話「租樓等如幫人供樓」,每個月都要交租好似好唔抵,但作為租客,除咗唔使一筆過畀首期,呢筆資金又可以靈活配置做唔同類型嘅投資,分分鐘資產增值唔會差過買樓㗎.如果您對唔同類型嘅投資產品有心得,可能租樓會比較適合.
考慮因素3:住屋需要
- 買樓:家居間隔,擺設都可以跟據個人或者家庭需要隨時作出改動,因為物業由自己全權擁有,所以比較適合對家居間隔,擺設要求較高,或者預視中長期住屋需求或有所改變嘅人士,例如有計劃生小朋友.
- 租樓:相比之下,作為租客就唔可以對家居間隔,裝修,固定擺設有太高要求,間房,裝修,鑽牆通通唔得,因為主導權喺業主手上,所以比較適合對家居間隔,擺設要求比較簡單嘅人士.
網上成功申請並提取Citibank按揭,專享額外現金回贈
用Citi PayAll交各種生活使費,輕鬆賺分仲賺埋獎賞
免責聲明
免責聲明此內容只反映文章作者的觀點,並不代表花旗或其員工的觀點.


text:
人情味的價值
認識企業傳訊專家關則輝多年,主要都係工作往來,特別係佢服務嘅公司出業績或者有重大投資者舉動時,就有機會同關兄碰頭.早幾個月關兄退休,我喺中環撞到佢,見佢一身筆挺西裝和招牌袋巾,仲以為出返山,原來佢趕住去理大教書.佢話教企業傳訊,第一樣要教學生尊重場合,尊重傳訊對象,因此以身作則,執到正入課室.
衣着同言行要考慮場合同受眾,所以關兄笑稱佢平日經常街坊裝,事關佢日日「落區」會街坊,忙過返工.關兄落區當然唔只歎奶茶蛋牛治咁簡單,佢其中一項公職係社區投資共享基金委員會主席,所以區區都見到佢身影.
社會發展有四大動力,首先當然係經濟資本,另外有人才資本和文化資本,最後講到社會資本,要請教關兄到底係咩同點樣投資?簡單嚟講,社會資本就係人與人之間嘅互動,機構之間嘅互補.假如喺社區內我同你互相認識,你有嘢要人幫我會行多一步去幫,就可以各自發揮所長,結成互相守望嘅網絡.好似有啲區好多劏房戶,小朋友下晝放學無地方做功課,後來有義工串連到區內一啲小食店,剛好嗰段時間無乜客,於是開放店內位置畀小朋友用.亦有舊區較多患腦退化老友記,好容易走失,而佢哋往往會走咗去車站,於是有社區網絡同車站附近店舖商量,請佢哋留意下.
社區投資共享基金委員會主席 關則輝
投資講回報,社會資本又如何?關兄認為最能夠體現社會資本嘅作用就係逆境時,好似日本出現重大天災之後,我哋見到日本人互相幫忙,關心人哋嘅需要,少埋怨,唔搶購,一齊用少啲電等,呢類為人設想嘅行為正正就可以體現社會資本嘅價值.
呢種民間力量亦可以補充公營機構覆蓋唔到嘅罅隙,因此社區投資共享基金其中一項工作就係資助地區計劃,地區居民,義工,機構可以一齊結網.一個例子係慈雲山「糧朋好友」計劃,由基金出資同有心人捐食物,夾埋幫助唔方便出街嘅老友記和鄰居.另一例子係皇后山邨新入伙,基金支持幾項計劃協助居民適應新環境,由居民做義務樓長,負責留意住戶需要,希望能建立網絡,令居民對社區更有歸屬感.
社區信任和團結確實有預防作用,好似關兄早年參與過天水圍一個計劃.當時呢個社區嘅婦女,特別係新來港婦女生活圈子好窄,有事想向人傾訴又無乜朋友.當時有計劃想拉佢哋出嚟參加活動,但用咩做切入點?最後想到新移民婦女嚟自不同省市,每人都識煮一兩味家鄉菜,於是搞一個煮餸交流會,吸引佢哋出嚟露兩手,然後透過活動擴大生活圈子,慢慢交流埋學校同生活資訊,甚至互相教導普通話同廣東話,搵到自己嘅價值.
關兄加入委員會十七年,一直樂此不疲,皆因佢都係屋邨出身,自細習慣鄰里互助,因此好認同社區投資理念,而佢最希望見到嘅正正係「區區有人情」.


text:
本文集中介紹西洋菜南街及波鞋街為中心嘅停車場介紹,包括最平時租日泊以及較大機會有位嘅停車場.如到以下地方請參閱另文介紹:
1. 朗豪坊(按我導航)
基本上去旺角,朗豪坊係最就腳嘅,所以時租價錢直逼銅鑼灣,亦都係咁,閒日定星期六日都長期排隊.好彩嘅係佢車位夠多,加上車出車入都算快.叫排得過《收費詳情及免費泊車優惠》;如果唔想排又唔介意留匙嘅,可以考慮新興停車場,要留匙,佢幫你揸入lift再泊入地庫,時租$34.
2. 旺角洗衣街露天停車場(按我導航)
旺角新開嘅爛地場,位置喺原本嘅聯運街露天停車場旁邊,不過入口改咗喺洗衣街港九潮州公會中學旁邊.所以一定要經洗衣街入,旺角道係入唔到的.咁爛地場價錢就會平啲架喇,時租$34,仲有日泊$165同夜泊$85.
3. 安百利停車場 (按我導航)
網友介紹話呢個場抵泊,又經常有位.係隔咗條火車橋,所以價錢會相宜啲.唔介意比多幾蚊行少幾步的話,可以睇下一個依利大廈停車場.
4. 依利大廈停車場 (按我導航)
呢個停車場以前啲人叫佢做泉章居,喺正麥花臣場館正對面,所以去波鞋街或者去CGA香港電競館最近係佢.雖然佢要入車Lift,但係部Lift大到貨車都入到,新手都完全無難度.上面啲車位唔算窄.價錢又平過家樂坊,所以性價比唔錯,點都好過泊金雞丫.時租閒日$30,星期六日$35.
5. 家樂坊 / 栢裕商業中心(按我導航)
地獄指數達3星,通道少少窄,車位超級窄,仲要貴過人.鬼叫佢位置靚咩.時租價錢星期一至日都係$36,夜晚10點後至第二朝9點時租係$26.車位極多,所以好少會滿.我去旺角都成日會泊佢.不過我會泊到上頂,好多時旁邊都無車泊.
時租價錢詳情,請按以下地圖:


text:
《愛回家之開心速遞》雖然捧紅咗唔少藝人茄喱啡,但係佢哋仲生存喺底層之下,喺香港呢個高消費高物價嘅地方,按照茄喱啡薪酬根本生存唔到落去,因此好多人藝人除咗做戲之外仲有做兼業.
好似謝止倫除咗做戲之外佢仲做兼職幫補家計.
喺冇豪門支撐,冇光環加持,佢哋唯有靠自己,當然唔係每個人都好似戲中飾演廢青安嘅周家洛咁好彩,後生細仔就已經攞到最佳男配角,未來星路無限量.
現年26歲嘅「TVB小花」梁茵,佢喺《愛回家之愛心速遞》飾演嘅威龍潘金蓮Anita而為人熟悉,其實佢已經入行7年,係TVB第26期TVB電視藝員訓練班嘅學員.
對于梁茵選擇進入娛樂圈,梁爸爸一開始唔同意,因為佢覺得娛樂圈太復雜,唔啱品性單純嘅梁茵.
而媽咪就比較開放,更幫梁茵勸說梁爸爸,向梁爸爸灌輸「人生係個女嘅,應該由佢自己選擇」嘅概念,久而久之爸爸嘅態度開始轉變,從以前反對得梁茵進入娛樂圈,變咗而家成咗個囡囡嘅頭號粉絲.
梁茵進入娛樂圈之前,佢曾經係做過模特兒,當時一齊參加活動嘅模特個個身高超過170,令身高得162cm嘅梁茵略顯嬌小,更有人笑佢係「哈比人」,導致梁茵對自己身高好介意.
所以每當有人問梁茵「點解唔去選港姐?」,佢都會因為自己嘅身高而表現尷尬冇自信.
而呢排梁媽媽患上咗耳水不平衡等各種病患,梁茵為咗想媽咪可以專心養病,索性讓媽咪唔好再打兩份工,梁茵更一度想放棄演藝夢想搬返屋企照顧媽咪,但好在梁媽媽一再鼓勵以及無條件支持,讓佢咬緊牙關捱過去.
唔理點樣,梗係希望梁茵可以有多啲工作機會,畀更多觀眾認識,期待佢嘅表演!
Like MisshkNews Facebook!不出门也能知天下事~


text:
林盛斌被冒認兜售LV產品 嘲笑騙徒唔係做老千嘅材料
43歲嘅林盛斌(Bob)除咗係金牌司儀及主持之外,早前憑台慶劇《美麗戰場》飾演「徐富貴」一角人氣急升,另外佢仲投資娛樂公司,便利店,NFT等等,真係百足咁多爪呀!不過近日竟然有騙徒借助Bob嘅知名度去呃人,而Bob得知事件後亦有喺社交網站向網民澄清,並嘲笑騙徒根本唔適合做老千.
Bob喺社交網站上載一張訊息截圖,騙徒以「Bob藝人公司」作招徠,仲話團隊同緊高級品牌LV合作,可以購買新季度嘅新品,不過就要先付款,聲稱喺5-10分鐘「同時退返商品金額同5%嘅人工」,Bob留言話:「多謝一位網友嘅PM報告呢件事俾我知.其實平時Facebook同IG用咗我嘅頭像,然後扮係我去留言𢱑水吹呃人嗰啲都算,因為有少少常識嘅都知道嗰啲係假account,所以絕大部份都係唔會上當,而我亦都會叫大家快啲去舉報佢!原來最近佢哋已經低B到呢個程度,寫埋呢啲應該連我個細仔都知道係呃人嘅訊息.呢位老千,不如你真係正正經經搵份工啦,恕我直言,你絕對唔係做老千嘅材料,首先我係非常多謝同埋感恩你咁睇得起我,但係出面咁多勁嘅明星名人個名你唔用,你竟然用「Bob」?仲要中文名都唔寫?會唔會真係太睇得起我呀大佬?如果人哋一句:「邊X個Bob呀?」你話成件事幾尷尬呢?你有冇認真諗過㗎?所以,我衷心希望你好好檢討吓自己.各位,而家外面市道可能真係唔係幾好,好多呢啲壞人出嚟搵食,大家一定要小心.」
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可換領限量新人禮,立即下載!


text:
撕咬,狩獵,撲捉都係貓科動物嘅本性,係貓咪成長階段換牙嘅時候,磨牙揼指甲都係常見嘅行為,呢都係飼主嘅四肢成日有唔同嘅瘀,且梳化,木製地板都仲充滿抓痕,然而我哋唯一可以做嘅就係:預防勝於治療.從幼貓嘅時候開始教導基本規矩,另外將喺屋企電線使用繞線器hk或者其他方法收納好,以下簡單三招,等大家貓奴逃過面臨各種窘境!
目錄
第一招:用味道轉移注意力
氣味,對貓嚟講係一件好敏感嘅事,但並唔係所有氣味重嘅物品貓咪都會鍾意,可以使用會散發出辣辣,涼涼味嘅嘢塗抹係你屋企嘅電線或者係矜貴訂造禮品上,例如:辣椒水,牙膏,薰衣草膏等,噉貓咪一埋聞味道自然會退避三舍,只要多次重複呢個動作,聰明嘅貓咪就會記住唔再搞破壞.
第二招:輔助工具千祈唔可以少
除咗將電線,充電線好哋哋收好之外,方便繞線器hk係貓奴們不可或缺重要物品,除咗可以好收納各種線頭之外,都可以降低電線打纈而造成嘅壽命衰減,而市面上嘅押線器除咗有大量販售嘅基本款之外,好似係集比訂造公司都有係接個別訂造禮品嘅服務,打造屬於自己嘅繞線器,唔單止實用,睇都開心!
第三招:主人家教唔揦西
養寵物好似係教育仔一般,當睇到貓咪準備張口咬屋企嘅物品時,建議各位貓奴可以發出較大音量嚟喝止,即管寵物們聽唔明人話,但透過聲嘅頻率同語氣都可以知呢個行為係唔可以嘅,倘若係屋企得隻貓嘅情況下,可以試住再養一隻貓,話曬多個玩伴都可以分散注意力,不過前提係屋企嘅經濟同環境都要許可之下先得架!養寵物唔係玩玩下,既然養咗就要負責守護可愛嘅寵物.
若然屋企嘅貓有搞破壞嘅習慣,不妨試下上面三招,你將會發現,呢啲擾人嘅情形將會改善好多!


text:
有人話女人係水造既,我話女人係用醋做既.
大部分女人對靚有種莫名既執着,見到靚過佢既女人就會起妒忌之心.
靚女著數多,社會對靚女有優待,夠靚可以去做名星模特兒;男人係視覺動物,通常都係睇樣先;靚既女人更有條件扮靚,可以嘗試走唔同風格,面型夠靚既可以carry到帥氣既短髮而不失女性既嬌俏,身型夠修長既可以著出jampsuit既蕭灑自然.
係人都想靚同埋被愛,妒忌係一種好自然既情緒反應.幸好既係女人仲有理性,亦唔至於單睇外表咁膚淺.
要女人鐘意靚過佢既女人,女人需要理由.
可能佢好似林依晨,心地善良,勤奮工作,我地欣賞佢既性格.
可能佢好似Taylor Swift,聲音甜美又有才華,唔到我地唔佩服.
可能佢好似全智賢,妝容穿搭一絕,我地鐘意佢既風格.
可能佢好似心悠或嘉欣bb,陣陣仙氣,好討人喜心.
如果佢單純樣貌身材出眾,冇咩其他理由俾女人去愛,好容易成為女人公敵,花瓶,胸大冇腦,靠男人等一大堆負面評價,相信大家耳熟能詳.
如果你係靚女,同你講聲唔好意思,係享受美貌帶俾你既著數同時,你需要承受女人既嫉妒,你必須比普通女仔付出更大努力先令女人鐘意你.
如果你唔係靚女,承應吧,你睇某人唔順眼好大部份係因為佢靚過你,你妒忌佢,佢唔係真係咁差.對自己老實啲,有人性既軟弱好正常.
如果你係男朋友或老公,請唔好隨便係你地女人面前讚其他女人靚,佢地就算表面冇野,但通常都會記得好清楚你讚過邊個靚.地雷既野都係少踩為妙.


text:
男人的Fantasy (八十) 轉基
圖片來源:互聯網
男士們,你哋有冇試過,有幾秒時間懷疑自己係基?
流行嘅交友App實在係太多,多到我玩都玩唔晒.呢一晚,我悶悶地咁睇最新出嘅App,睇到有一個交友嘅App,令我有Download嘅衝動.
呢個係一個同性戀者嘅交友App.
我從來冇懷疑自己係基,亦唔抗拒我身邊嘅同性戀朋友,因為我認為佢哋只不過係擁有同我唔一樣嘅飲食習慣.我之所以搵呢個App嚟玩,完全係出自好奇心.
男人戀愛嘅世界,到底係點樣呢?
我Download完個App之後,就搵咗張阿強嘅相開咗個假戶口.阿強係邊個?阿強咪係我做健身教練嘅朋友囉.佢一身橫練嘅肌肉,周不時啲女都睇到鬼殺咁嘈.
設定好個戶口之後,好快就有唔同嘅男人撩我講嘢.我扮阿強與唔同人傾偈,一路傾我就一路笑,網絡真係得意,咁都可以有一班人嚟陪我癲.
正當我玩得高興之時,突然間我收到一個叫Tommy嘅男人訊息.唔睇都好地地,一睇之下竟然係呢位Tommy幫其他男人口交嘅相嚟.老實講,我係俾呢張突如其來嘅肉腸相嚇親,因為我真係好少睇呢類相.
Tommy見我收到張相之後,就問我叫咩名,住邊?做咩工?有冇伴侶又或者係點解要上呢個App.佢好有耐性咁一直問,而我係拎住個手機,一句都冇答過佢.
唔知點解我覺得佢嘅問題好得意,而我覺得更得意嘅係,我竟然對呢回事冇任何反感嘅感覺.天使魔鬼呢個時候出現,我問自己點解會有一個咁怪嘅感覺…呢啲明明係我由細到大都冇諗過嘅事,我覺得自己唔會覺得得意,甚至會覺得嘔心嘅事,去到呢一刻,會完全係兩個感覺嚟?
我腦入面一路問自己,對眼就一路睇住Tommy嘅問題.Tommy開始發自己嘅相俾我,有啲係有著衫,有啲係冇著衫.呢個時候我嘅感覺更大,我竟然有追看落去嘅感覺.
我開始打字,開始想同Tommy溝通…但我嘅內心好矛盾,覺得當我輸出咗自己啲回覆之後,某程度上就好似摧毀咗自己一啲防線咁.我好掙扎…我非常掙扎,正當我覺得自己忍唔住要同Tommy傾偈嘅時候…
我女朋友突然打電話俾我.
我好快咁接過個電話,發條式咁講咗幾句對答後就收咗線.收線後,我好快咁刪除咗個App,然後將部電話放低.
原來人腦入面有好多事,一直都唔係自己想像咁簡單.
薛可正Facebook Page
http://www.facebook.com/sithoching


text:
kmc0178
| 2020-1-16 | 11,256
其實係中四開始之前,我已經喺Herman Yeung Channel都睇左差唔多咁半個DSE Syllabus 嘅片,所以其實我由中四開始已經冇聽學校嘅老師講書.因為Herman Yeung啲片其實已經將好多嘅Concept講得好清楚.所以如果你係中三中四又係讀Econ嘅話,我係非常建議你快啲去睇晒佢,其實只需要大約一個禮拜嘅時間,每日睇一至兩個鐘,就已經可以睇晒所有嘅片.所以,我由中四開始上Econ堂就喺到自己操past paper,有唔明白嘅位先問.
其實我由中四下學期開始,到中六嘅考試,都係keep住Econ嘅全級第一,所以推動我讀書嘅動力就係希望自己唔會跌落嚟.其實DSE水平Econ來講真係唔算特別難,但係去到中六嘅時候,我成日都會質疑自己究竟自己係咪真係去到5**嘅水平,因為即使係喺自己學校攞全級第一都好,都唔代表你嘅水平係真係去到5**,或者係真係去到全港最top.
而直到我喺升中六嘅一個暑假,我有個朋友俾咗一份Cliff Yeung嘅MC卷我做,係Cliff Yeung 2018 Mock 嘅MC,我做完之後,發現45條入邊只係啱28 29條,連level 3都未有,我就發現咁樣唔掂,因為有好多嘅題目都唔明點解個答案會係咁.所以嗰陣時就發現,自己學校嘅Econ嘅水平真係唔算太高,即使係全級第一,都未必會有5**.
由於唔知自己可以點樣自己讀先可以攞到更高嘅分數,因為Econ Concepts係真係好難透過自己去理解,如果冇人教你嘅話,你根本未必會明白一啲好心或者好詳細嘅邏輯.所以係中六嘅時候就去咗補 Cliff Yeung嘅 hybrid intensive,而我諗如果冇Cliff Yeung,我都唔會又5**.因為上佢堂,同埋做佢嘅Mock卷,真係有好多新嘅概念,或者之前唔清嘅概念係可以學返.同埋即是有啲咩唔明都好,問Cliff Yeung嘅答案都係一定最準.我諗讀Econ嘅人都知,Econ入面有好多嘅概念或者題目都係好有爭議性,所以Dse成日都會刪除某啲嘅題目,而日校老師又唔能夠解得清楚,所以問佢就最啱.
我由佢2012份MC開始啱30幾條,操到2019 mock卷入面我啱40幾條MC, Cliff Yeung Mock卷出名難,啱到40幾條係近乎無可能嘅事,而我竟然做到,帶嚟嘅成功感係完全大過DSE考得好.
唔係話幫佢買廣告,而係我相信好多補過佢嘅人都會好認同我咁樣講.當我係佢嘅MC遇到問題嘅時候,我會打爛沙盤問到篤,係落堂之後問佢10幾分鐘問題.上佢嘅堂唔單止學到好多嘢,仲喺會令自己變聰明!
因為DSE嘅教科書成日都係講一半唔講一半,一啲重要嘅Concept 簡單化,但佢簡單化嘅方式又唔會令到人理解嗰個Concept.
例如MC curve 嘅先跌後升喺DSE入面係完全冇咗,DSE課程又冇解釋到Law of diminishing marginal return 邊際遞減回報定律同MC curve 嘅關係,雖然呢啲內容未必會考,但係對成個課程嘅理解係非常之重要.
睇完之後,你可以試吓挑戰A-Level嘅MC,因為有啲MC係適合DSE嘅課程組,而且通常考得更加深入.尤其是Externality 界外效應嗰課,DSE係唔會考到咁深入,所以攞嚟check自己Concept 就係最好.


text:
「怪獸家長」嘅故事真係日日新鮮日日新,除咗最「基本」嘅小朋友落地玩會勁緊張驚佢污糟,跌親之外,原來而家已經進化到要竊聽埋學校生活!
近日有班幼稚園老師上ViuTV節目《晚吹 - 又要威 又要戴頭盔》分享工作上遇到嘅奇聞,其中一位老師話試過有次檢查小朋友書包嘅時候,發現有個錄緊音嘅電話!
究竟係有幾擔心小朋友安全,幾唔信任學校老師先會咁樣做?幼稚園返學時間短則三個鐘,長則八個鐘,如果家長每日都要聽返啲錄音,咁都好唔得閒啫!
亦有家長好鍾意自打嘴巴,自己寵到個小朋友燶,幫佢孭書包,乜都幫佢拎,當幼稚園老師工人咁,想老師乜都幫個小朋友做,但轉個頭見到人哋啲小朋友樣樣都自己做,就走去質問老師:「你冇教我小朋友架咩?點解佢返屋企乜都唔肯自己做?」嘩大佬呀!好明顯唔係老師唔教,係家長做壞榜樣喎!
睇一睇啲留言,諸如此類嘅「怪獸」例子仲有好多好多,例如有家長質疑「點解我個仔冇獎嘅?」,「點解我小朋友會畀蚊咬?」,「點解我小朋友會成日病?係咪你哋冇教其他小朋友衞生常識?」
其實幼稚園老師真係好忙好多嘢做,每日除咗朝8晚5要照顧小朋友,仲要佈置學校,寫教學計劃,大時大節要寫活動計劃書,單係一個K3畢業禮,已經要約場地,印場刊,訂旅遊巴,安排家長,印門票,排舞,車戲服,做道具樣樣包辦,而且每照顧一個小朋友仲要認埋佢哋四,五個親人,爸爸媽媽爺爺嫲嫲公公婆婆工人姐姐都要認得,幼師們真係超人嚟,希望各位家長高抬貴手唔好成日留難佢哋啦!
圖片來源:擷取自ViuTV


text:
Red wedding 成立至今超過10年.一直以來都得到無數新人肯定同支持,憑藉多年經驗及專業拍攝團體,務求為每對新人都能擁有獨一無二的婚攝體驗
既保留傳統風格再加入創新元素,致力為客人創作一個只屬於你倆的甜蜜回憶
為配合不同客人既要求,公司近年更打做全新5000呎影樓,超過三十個夢幻場景供客人拍攝
公司另特設婚禮一站式服務,過千款婚紗晚裝男士禮服可供選擇
AWARDS
當初係Kaka一路接觸同follow我嘅,佢係各方面都好體諒我,亦都會比好多suggestion我.Join咗冇耐就add咗我哋入一…
諗返起我當時搵Red Wedding都好趕急,睇到佢哋嘅sample覺得唔錯,staff態度都ok,好快就落決定.🧐最後個結果真係喜出望外,所以我忍唔住係生咗小朋友之後再影多一輯外景.
當初係Kaka一路接觸同follow我嘅,佢係各方面都好體諒我,亦都會比好多suggestion我.Join咗冇耐就add咗我哋入一個whatsapp group,有曬溫馨提示,又會提我帶con等等.😬由於時間緊迫,我係join咗之後大約一個禮拜就上去試衫.我本身都擔心因為身型比較有肉地會揀唔到衫,又怕到時會顯肚,但係佢哋都會安慰我,同我講唔會有問題,某程度上係比咗好大嘅信心我.😌Eva係試衫嘅時候好照顧我,除左我自己鍾意嘅款式之外都會額外推介好多婚紗比我,當然我最後都係比佢專業嘅眼光說服咗.🤣我老公都比較肥一開始啲衫都窄窄地,好彩佢哋姐姐幫我哋改到fit曬,好啱身.我同老公每人都揀咗2套,質素都好高!不過如果佢哋門市男女揀衫個位置可以集中少少就好,要分開兩邊試衫可能就冇咁方便.
我第一次淨係影6個鐘studio景,都係考慮到身體狀況,唔想咁辛苦.佢哋嘅場景選擇都幾多下,我最鍾意佢哋個好grand好fantasy嘅木馬景,真心推介!💗不過當初因為唔想咁chur,我一開頭都只係諗住影5個景左右.點知當日效率極高,影完5個仲有時間剩,攝影師阿B就叫我影多啲.攝影師雖然睇落cool cool地,但係相處落就會覺得都好好傾,會教我點擺pose,又會舒緩我緊張嘅情緒.🤪 化妝師Jessica會同我講我適合咩妝容,又會主動幫我襯埋頭飾,耳環.我好容易出汗,佢就隨時standby幫我補妝又吹曬風扇咁,真係好盡責.😚佢哋成條team都好caring,有一個景係櫻花樹要爬上爬落,佢哋都好怕我整親,我果日好似公主咁比人照顧,佢哋全部都跟得好貼.🤩
後來我生完小朋友,終於可以影返輯外景相,我當然係要求返原班人馬啦~我外景揀咗去迪欣湖影相.主要係我見到佢哋sample有個係野餐feel好正,我就同佢哋講想要依個效果!😍我只係略略講一講,佢哋就自動自覺幫我準備曬啲野餐道具.睇得出係好心細如塵,客人只係講咗一個好簡潔嘅要求,但佢已經預想埋之後需要嘅嘢.😳啲相出到黎嘅效果自然係好好啦!
我之前見我家姐係其他地方影,事後揀相又要不斷加錢,不斷比人hard sell最後加咗一個double都唔止,😓但Red Wedding由頭到尾都冇一刻hard sell,反而係我自己影完pre-wedding之後主動要求影post wedding添!😆結婚都係求開心,感覺真係好重要!最緊要係揀啲歷史耐少少或者係有信譽嘅公司,佢哋根基紮實相對冇咁容易受疫情影響.員工嘅態度都好重要,如果面對公司成日潛水都咪話唔怕,但係Red Wedding好多時都係快覆,唔會要客人擔心,👍🏼所以我都有介紹比朋友!
我係join完Red Wedding嘅pre wedding之後,先再決定join埋big day嘅,可見佢哋嘅服務,質素我都係好滿意先會做回頭客啦.我仲係指定要返pre wedding對crew幫手添! 🤣 當初去搵佢哋嘅時候,佢哋已經展現咗專業嘅服務態度,商談過程當中唔會好aggressive,係以詳細講述package為主,唔會令我覺得好hard sell或者好唔舒服.
講真佢哋個package真係幾抵,咩都包曬都只係萬鬆啲.🤩 佢哋男女禮服嘅位置係分開擺嘅,女士就係主店,男士嘅就要去附近嘅樓上鋪,多數都係睇完女仔再睇男仔.婚紗禮服款式都多,特別係女仔嘅,咁當然唔會話有大牌子,好名貴嘅婚紗,但係以依個價錢我覺得已經物有所值.👍🏼佢哋嘅同事好多都係好helpful,例如係揀衫嘅時候會比好多意見啦,揀咩顏色好揀咩款好,佢哋都會參與其中.佢哋又會特別開個wts group,有咩消息,注意事項都會係group度交帶,專責我哋case嘅同事會定期follow up我哋.🤓
拍攝當日,我studio同外景都有影嘅.Studio嘅場景多元化,唔會好刻板嘅場景feel,佢哋有個好似書房嘅主題,可以比新人攞住相機扮影對方,又可以攞書打下對方個頭,都幾有趣嘅!😆外景方面我就去咗旺角影紅van,石澳同埋秀茂坪.
旺角紅van係我成個pre wedding最impressive嘅地方.一開頭我都係諗住係紅van外圍附近影幾張,但係攝影師Gordon 提議同司機協商可唔可以借佢哋架車影一陣相,而個司機又好好人咁答應咗.😳我同太太就係度扮訓覺或者望出窗,個效果同我預想嘅如出一轍,好特別,未必個個嘅pre wedding都可以做到.Gordon又會係馬路附近幫我哋影相,講真佢都有少少危險架!🙈但佢為咗滿足我哋嘅要求都好樂意咁做.佢同我哋嘅互動性都好充足,佢會教我哋點放鬆去影,會不斷adjust角度,又會親自示範pose比我哋睇.啲相出到黎我同太太嘅互動都好足夠,所以都好appreciate攝影師可以因應客人嘅要求做調節,同時提供好獨到嘅意見比我.😉
之後去到big day,佢哋都好熟悉流程,令到個過程都smooth咗好多.例如會自己調節時間,影咗新郎果邊先,然後再到女家嘅房.Big day當日佢哋都好落力,不斷影不斷影,我估都影咗千幾張.如果講feel就一定係pre wedding嘅feel精緻啲,但畢竟big day要面對咁多人,時間又相對緊迫,佢哋都可以兼顧埋早拍晚播,仲要水準好高喎!🤔真係唔容易㗎~
可以幫你地影到咁獨特嘅婚紗相我地都好滿足,😍多謝你地對攝影師嘅認可,我地會繼續努力!💪🏻祝你地新婚快樂!🎎❣
- 尖沙咀金巴利道50號地庫


text:
由我哋頭先食完晏既東海滬行過嚟只需10分鐘
上一站>>CLICK HERE!
(飲飲食食)美孚 東海滬 Shanghai East @美孚廣場
我都問過好多人, 原來好多都唔知呢個隱世地方!
其實就喺大家成日經過既美孚小巴站橋底, 有一條扶手電梯上行人天橋
沿住天橋一直走跟住指示牌步行就到
一上到行人天橋就會見到有指示牌!
一直行到見到有個分岔路口靠右繼續行
行到望去左邊見到個好似公園, 有中國古代式既欄杆, 然後向左轉出去
再往山上行2分鐘, 已經見到文化館在對面
今次第一次嚟到呢個地方! 見到好多舊建築同紅磚屋就好興奮
原來呢個文化館都大有來頭
以前分別做過海關分廠,華工屯舍,檢疫站,監獄,傳染病醫院和精神病療養院等等.
到今日成為一個文化館同埋翠雅山房(文化旅館), 真係物盡其用
文化館分咗上,中,下3個區
我哋經入口進入呢層就係下區, 分別有藝術館及保育館
呢度仲有個茶軒(網頁都冇提及過)
裡面你可以同館主講吓茶經, 試吓茶嘆一嘆!
保育館就介紹咗文化館整個演變同歷史
真係冇諗過呢度曾經係監獄同埋精神病院
館外有好幾個俾遊人蓋紀念章既地方!
不過冇提供紙...好在我哋通常都紙不離身!
仲有館外呢個好靚既荷花池, 妹妺即刻好樂意咁企定定俾我影番張靚相
哥哥就拎住部相機猛咁影荷花(我就猛咁提佢唔好咁出一陣會跌落水)
喺下區盡頭除咗有個洗手間仲有個饒宗頤既紀念人像
呢個紅磚牆同埋呢D帶點西式建築既窗框都好靚! 值得喺度影番幾張相
然後右手邊會見到有樓梯上去中區
向後望先發現來有部Lift可以上中區
中區由6座主要大樓構成,包括展覽館,博雅堂,餐廳,演藝廳,修學精舍及文化館的辦工大樓.
大樓內外提供各項設施,計有展覽廳,禮品閣,活動室,演藝廳,文化講堂,藝術工房及會議室等等.
在餐廳與演藝廳中間的中庭位置蓋上了玻璃天幕,成為全天候的戶外活動場地.
香港著名社企機構「銀杏館」為文化館提供餐飲服務.
以上4句都係喺官網Copy出嚟 ^.^
今日正值有活動, 所以中區呢邊有個巿集, 都係賣D手作DIY嘢同埋有D工作坊咁
本來我網上參加咗個水仙花摺紙班
但係因為太早1:30開始同埋長達3小時到4點幾...(主要對象都係大人)
所以我最後都冇出席個工作坊
可能因為今天有少少雨同埋宣傳唔多, 所以好少人到場參觀
銀杏館對出有個露天茶座可以俾人喺度嘆吓茶休息吓
再行過銀杏館到另一邊場館
外面有音樂表演
禮品閣呢度有好多嘢賣, 主要都係D俾遊客買既小精品
右邊活動室就由「樂在棋中」社企負責
展出好多香港本地創作人設計既 Board Game
佢哋安排咗一張問題紙, 關於每一款棋既資料
完成問題紙就可以喺部扭蛋機度扭一隻蛋蛋出嚟
跟住會送番D紀念品俾我哋
然後職員姐姐就坐低教我哋玩棋, 佢介紹咗呢隻比較容易入手既「環保棋」同我哋玩
最後哥哥係留言簿度畫咗D公仔送番俾職員姐姐
再去其他館掃一掃....(呢個活動室講武術的)
出番嚟見到有條好靚靚既樓梯
行上去就係上區旅舍喇! 不過我哋冇上去
但係可以下次考慮吓呢邊度住吓當渡假
辦公時間 星期一至六 上午10時至下午6時
開放時間 星期一至日上午8時至下午10時
下區展覽館開放時間 星期二至日上午10時至下午6時 (逢星期一休館)
網址
www.facebook.com/culture.heritage
電郵
info@jtia.hk
電話
2100 2828


text:
大家行西隧時有冇見到西區副食品批發市場外面有個公園好大好靚呢?呢個就係去年新開嘅中西區海濱長廊喇,而呢一部份係稱為西區副食品批發市場段.
呢一段嘅公園係畀小朋友放電用嘅,如果你想帶寵物去玩的話就要去中環段 (2022年4月21日起已開放俾寵物喇).睇吓下面嘅相,呢個公園嘅設計係用番海濱黎做主題,好睇又好玩.
呢度分咗4段,由兒童遊樂場開始計係第1段,下圖見到嘅就係第3段.過咗第4段之後會去到另一個相連嘅公園.
係咪好想玩哆啦A夢入面嘅大水管呢?香港都有得玩喇!呢度就係豐物道海濱休憩用地喇,又稱「捐山窿」公園.一場黎到海濱長廊梗係過黎玩埋個大水管啦.
中西區海濱長廊 (西區副食品批發市場段) / 豐物道海濱休憩用地(「捐山窿」公園)
開放時間:24小時開放
中西區海濱長廊 (西區副食品批發市場段) 泊車泊邊好?
香港商業中心停車場(按我導航)
如果你係想去遊樂場嗰邊嘅,距離計最近係泊香港商業中心.泊完車沿電車廠方向經紅綠燈行幾分鐘就到中西區海濱長廊.香港商業中心呢度有一田超市,方便你玩完順手買餸返屋企.黎一田購物仲有免費泊車優惠,詳情請參閱泊邊好香港商業中心專頁.入車前記得睇清楚係第一個停車場,上面中間紅色寫住〝香港商業中心〞嗰個先係呀.
中山紀念公園體育館停車場(按我導航)
如果你係想去「捐山窿」公園,即係豐物道海濱休憩用地的話,泊中山紀念公園呢邊就會近好多.當中,中山紀念公園體育館停車場最抵泊,時租$10.價錢詳情請參閱泊好先.
中山紀念公園停車場(按我導航)
其實喺上面講嘅中山紀念公園體育館停車場旁邊,不過價錢就貴好多,要$14 / $26.價錢詳情請參閱泊好先.


text:
(DSE Timetable)中六時間管理大師攻略
DSE又嚟喇,各位準備考DSE 嘅中六同學,係時候開始編排自己嘅溫書時間表啦. 制定一個Timetable往往可以為自己確立一個個明確嘅小目標,比起漫無目的咁溫書,可以更有效率咁將要溫嘅野斬件,唔洗一次過塞入腦. 唔識點樣整Time Schedule? 就等Spencer Sir 教下同學仔應該點制定自己專屬嘅時間表同埋有咩要點啦!如果嫌太複雜嘅話,Spencer Sir亦都好貼心咁都提供左啲Sample比大家㗎! DSE 分配溫書時間 前提 制定目標往往都係整溫書Schedule嘅先決條件.如果冇目標嘅話,個Study Plan都唔會同漫無目的咁溫書有太大分別.所以唔該大家要先做下資料搜集,搵下自己嘅學習目標.由每間大學嘅 JUPAS 嘅計分方法,好似 HKU,UST同 CU 攞星會有 Bonus 分.細至自己依家邊科predict幾多分.所以各位同學要做 Research,plan定邊科重要,要衝,決定邊科weighting唔重,求穩定,求合格. 前提講完喇,依家就要將要考嘅科目根據自己嘅需要分類一下(亦可以係細卷,例如: paper 1, Math MC…). 最重要:唔熟,


text:
日前,前亞姐翁虹喺社交平臺上透露91歲媽咪病逝嘅消息,佢曬出同媽咪嘅合照悼念,又自曝自己係「意外嘅孩子」,好彩得到媽咪堅持將佢留低.
翁虹留言話:「因為隔離邊都去唔到,唯有坐喺屋企做總指揮,喺有限嘅時間同條件下,張羅同負責策劃,成個喪葬殯儀嘅所有細節.雖然老竇同屋企人一再叮囑要低調一切從簡,但係我仲係堅持低調,唔代表隨便簡單.」
翁虹繼續話:「今生母女情緣已盡,媽咪一路走好,我哋夢中相見!親愛的媽咪永遠懷念你!」,翁虹仲公開咗媽咪嘅靈堂,周圍擺住親朋好友送來嘅花圈,翁媽媽喺一片花海圍簇下行完人生最後一程.
翁虹同媽咪嘅感情不嬲親密,較早時仲見到翁虹為媽咪慶祝生日嘅相,當時翁媽媽精神睇落仲唔錯,氣色睇落都好好.
再睇另一張相翁虹老竇都有出鏡,翁虹完全遺傳咗爸爸媽媽嘅優良基因,據悉翁媽媽住院期間,翁虹爸爸一直相伴左右,老夫老妻感情好深厚.
翁虹雖然出世喺一個幸福嘅家庭中,但係佢自己嘅感情路似乎就冇咁順利,現年51歲嘅翁虹經歷過失婚,喺2003年同拍拖半年嘅美國大西洋賭場副總裁伍偉杰結婚,情婚姻僅維持得兩年就告吹.
離婚時嘅翁虹年紀已經唔細,但上天眷顧,讓佢再次遇上到而家嘅老公劉倫浩,佢哋結婚之後育有一個可愛嘅囡囡,恩愛到而家.
翁虹經常喺社交平臺分享家庭生活點滴,睇到佢真係好幸福,翁虹雖然已經有50歲,但佢保養得好到位,近距離嘅自拍照完全睇唔到一絲皺紋.
唔理點樣,宜家見到翁虹一家人咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
政府將65個指明地方納入強制檢測公告,受檢人士需於未來兩日完成強制檢測.
鴨脷洲利東邨東安樓,鴨脷洲海怡半島御翠居,筲箕灣東熹苑景熹閣,柴灣漁灣邨漁順樓,柴灣新翠花園4座,西半山雍景臺2座,鰂魚涌康景花園A座,灣仔禮頓道1至7號愉景樓.
紅磡煥然懿居2座,九龍城東匯邨匯智樓,長沙灣邨長欣樓,長沙灣李鄭屋邨信義樓,何文田邨景文樓,慈雲山慈正邨正安樓,秀茂坪南邨秀德樓,黃大仙天馬苑駿康閣,黃大仙竹園南邨貴園樓,黃大仙現崇山3A座,黃大仙翠竹花園12座,牛池灣彩雲二邨明麗樓,牛頭角彩盈邨盈富樓,觀塘安達邨智達樓,藍田康雅苑杏雅閣,將軍澳廣明苑廣隆閣,將軍澳新都城都會豪庭4座,將軍澳翠林邨雅林樓,將軍澳彩明苑彩富閣,將軍澳顯明苑,將軍澳頌明苑嘉明閣及輝明閣.
大圍新翠邨新明樓,沙田廣林苑茂林閣,沙田水泉澳邨映泉樓及竹泉樓,沙田禾輋邨康和樓,馬鞍山錦豐苑錦萱閣,馬鞍山錦鞍苑寶鞍閣,大埔富雅花園4座,大埔富蝶邨斑蝶樓,大埔怡雅苑怡達閣,粉嶺嘉盛苑嘉揚閣,粉嶺欣盛苑欣暉閣,粉嶺芬園已婚初級警務人員宿舍4座.
馬灣珀麗灣22座,23座及25座,葵涌葵盛東邨盛強樓,葵涌安蔭邨祥蔭樓,葵涌石籬二邨石怡樓,青衣美景花園6座,青衣長安邨安潮樓,青衣青泰苑俊泰閣,荃灣石圍角邨石菊樓,屯門良景邨良傑樓,屯門山景邨景麗樓,屯門兆邦苑,元朗朗晴居13座,元朗怡豐花園A座,元朗洪福邨洪歡樓,天水圍天頌苑頌澤閣及頌臺閣,天水圍天華邨華萃樓,天水圍嘉湖山莊美湖居2座.
東涌逸東一邨漁逸樓,東涌逸東二邨瑞逸樓.


text:
由於 MWC 取消咗嘅關係,好多原本預計喺嗰3日公佈嘅新產品都改為網上發佈.
繼之前 Oppo 子品牌 Realme 嘅 X50 Pro, 尋日 Sony 又發佈咗首部 5G 電話.今日就輪到 Vivo 子品牌 iQoo.
iQoo 係主打遊戲手機嘅品牌.同 Realme X50 Pro 一樣都係採用高通 Snapdragon 865 處理器.Ram 同儲存空間最大都係 12GB Ram, 256GB 容量.
由於 iQoo 定位係遊戲手機,佢嘅配置亦針對遊戲方面落咗唔小功夫.
例如 Ram 同 Rom 都用咗速度好高嘅 LPDDR5 同 UFS 3. 1 另外亦用上新嘅碳纖液體散熱系統去解決長時間打機嘅過熱問題.震動引擎都有新技術,希望盡量可以模擬到遊戲機手掣嘅震動感覺.
電量方面支持55W超快充,可以喺15分鐘就為4440mAh電池充滿50%.
最重要喺聯網方面係支援雙頻5G同 Wi-Fi 6, 確保喺使用 Wi-Fi 或者電訊網絡嘅時候都有最快速嘅連線.
暫時今年推出嘅電話全部都係支援5G網絡,又或針對5G網絡作出唔同嘅優化去盡量發揮5G嘅優點.
隨住5G推出日期越來越近,各大品牌係時候加快出機嘅速度啦.


text:
近年不時有新聞講述香港藝人北上拍劇,拍延禧攻略嘅佘詩曼就係一個好例子,相信返内地搵錢嘅藝人只會有增無減,可見内地娛樂產業市場需求很大.雖然以往較多侵權嘅負面新聞,但係今日中國政府開始致力打擊侵權行爲,喺四月就召開左網絡版權保護大會,下定執法嘅決心.另一邊廂,對於娛樂事業的投資就越來越大,娛樂產業將會有更多的製作,可以預料會成爲另一個影視大國.咁對香港同日本究竟係好事定壞事?

隨著中國打擊盜版,娛樂事業包括電影,動畫,音樂,電視劇,電子遊戲等的市場開始蓬勃起嚟,最近有分析指中國市場娛樂估值已經增加至約700億港元.特別係2015年開始,内地就購買左好多外國嘅製作,仲會同外國嘅電視台共同製作,令無論係香港日本美國嘅製作商都意識到呢個市場嘅潛質同重要性.有見及此有好多外國片商都會同中國公司合作,甚至設立據點,嚟滿足中國龐大市場嘅需要.係2017年,澳洲嘅Village Roadshow Entertainment,美中合資WME/IMG同中資嘅完美世界影視,三方合資成完美威秀娛樂集團.呢個舉動顯示中國市場的重要性,吾少立足係荷李活製作商都想在中國分一杯羹.

CEPA中文簡稱「更緊密經貿關係的安排」,原來都有針對香港視聽娛樂產業嘅措施.首先香港拍攝嘅電影,經審查後吾受進口配額限制,即係比起外國製作商有先天既優勢,而且中港合拍影片經審批後,可以用廣東話拍攝,喺香港進行後期制作,仍然視爲國產電影,而作為國產影片當然唔受進口數量同分賬限制,所以帶俾香港片商,演員,服務提供者更多機會同經濟優勢.另外針對電視劇亦有相關安排,中港合拍電視劇會被視爲國產,可較自由咁喺龐大嘅内地電視市場播放.聽到呢度好容易會聯想到TVB,最近『宮心計2之深宮計』就係中港合拍嘅例子,TVB表明會增加與内地合拍劇嘅比例,睇到數字就知點解D高層咁積極拓展内地市場,TVB上半年純利增長18%,効果顯著,和内地合拍勢在必行,要點樣兼顧内地市場之餘又能不失”港味”,令本地觀衆繼續睇,相信係未來最大嘅難題.

之後講埋日本,童年嘅你同我都可能有係内地網站睇過非法上載動漫,諗都冇諗過今日内地呢D網站已經好快俾正規嘅網站取締咗,攞正牌,俾足版權費,俾内地人民收睇最新嘅動漫同劇集等等.當然呢D「爆買」現象(本來係日本人形容中國遊客在日本揮金如土嘅行爲)對日本嚟講無疑係帶左更多經濟上嘅支持,令製作有更多經費.同時,有個好得意嘅現象,日本動漫『靈劍山』原著源自中國網絡小説,而中國係呢套動畫製作上亦有出資,有人發現其實之所以中資會肯花錢投資,目的係將有日本製作質素嘅動漫逆輸入到中國,而係日本播放只係副產品.咁嘅現象究竟係促使日本動漫產業迅速成長,定係因爲要配合中方投資者而令作品變質,真係未知知數.

係全球化下,文化嘅融合同壟斷時有發生,娛樂產業亦都吾例外,所以由中國市場帶嚟嘅係危定機仍然要睇個別企業點樣部署應對.可以肯定嘅要打進内地市場需要龐大嘅資金,即係先要有穩健既本地業務支持,想知TYA可以點樣幫到你?歡迎嚟搵我哋傾下.


text:
10個貼士幫你過環保聖誕| 10 Tips for an Eco Christmas|
唔好喺聖誕節前最後幾日被壓力同 to-do list 所吞噬.退一步,繼續保持簡單快樂.以下呢啲實用技巧將會幫助你減少花費,減輕壓力並同你所愛嘅人一齊享受更多嘅時間. 少即是多 大家通常會喺每年呢個時候忙碌於社交活動,但今年就因為疫情關係而變得唔同一樣.為咗安全起健,不妨將一啲活動推遲到農曆新年之後.你嘅朋友可能會喺心底裡默默感謝你! 待辦事項 唔需要自己做晒所有嘢.分派一啲工作,令屋企人分擔工作量:可能係意味住整食物,洗碗,甚至係揀選節日音樂加入去Spotify playlist. 重複使用 考慮發送電子卡或名信片,而唔係聖誕卡,因為佢哋相對較平.你可以回收舊年嘅聖誕卡嘅封面作為明信片,亦都可能會節省你寫嘅時間. 綠色力量 如果你有一棵真正嘅聖誕樹,請比佢飲大量嘅水令佢可以生存到新年!尤其係當你第一次將佢帶返屋企時.確保切割端長期喺水中,否則佢會“密封”自己,停止吸水並開始下垂. 自家製作 疫情之下,由於娛樂場所都關閉,好多人都會選擇去行山.行山時,可以留意並且搜集大自然嘅材料:用香草,樹葉同花製成花環.將絲帶綁上枯乾嘅樹枝上,再加入薰衣草或者茴香花以增加香味同色彩. 極簡主義 你可以減少購買,贈送同接收禮物嘅數量嘛?玩 Secret Santa 時,每個人只係送同收一份禮物.可以慳錢,慳時間同減少購物時嘅壓力.或者今個聖誕,我哋未必可以一齊出去玩,但係可以購買電子禮劵做禮物,環保之餘,又確保朋友會用嚟買自己嘅心頭好,唔駛怕唔知買乜好又或者買咗對方唔鍾意嘅嘢. 包起來 除咗重複使用包裝紙外,好多唔同物料都可以用嚟做包裝,睇下屋企入面有咩可以用?例如雜誌,產品包裝,甚至係環保袋作為替代品. 甜甜蜜蜜 朱古力係一種超級簡單嘅甜蜜禮物.亦可以自己 D.I.Y.! 只需要融化黑朱古力同白朱古力,然後倒薄薄一層喺托盤上.撒上切碎嘅堅果,枸杞,椰子碎,蕎麥粉或者甘蔗片.雪凍,包喺烘焙紙入面並用細繩捆紮,或者裝入去一個重新使用嘅乾淨罐或樽中,再添加一條絲帶. 餘下的愛 日日大魚大肉?Boxing Day早餐可以輕鬆有趣!用食剩嘅麵包同剩得嘅蛋酒同埋少少肉桂製成法式多士.用火雞肉,火腿或者三文魚整沙律,三文治同埋煎蛋餅. 節日之後 用紙箱保護同存放小型精緻嘅聖誕節裝飾品,留返出年再用.用衣架掛住聖誕燈會阻止佢哋糾結. Don’t let the last few days before Christmas get eaten up with stress and an overflowing to-do list. Keep it merry, bright, and …


text:
Offering the flexibility of 21 event venues, Grand Hyatt Hong Kong is one of Hong Kong’s most sought-after spots for an unforgettable wedding of any size for up to 888 persons. Our chefs create delightful wedding cakes and exquisite menus, tailor-made to you and your party’s tastes. Our creative floral team crafts magnificent floral decorations for special occasions of every size. The Grand Hyatt Hong Kong wedding team is professional, attentive and efficient, with the knowledge to ensure a hassle-free experience and a memorable celebration.
香港君悅酒店共有21間富彈性的活動場地,可舉辦任何大小以至多達888人的盛大婚宴.醉人的結婚蛋糕及精美的婚宴菜單均為大廚親自設計,並由創意十足的花卉團隊為蛋糕以靈巧的手藝添上高貴的花卉佈置.香港君悅酒店的婚宴籌劃團隊不但可靠專注,而且具效率,並擁有豐富的專業知識,確保婚宴能順利成功地舉行.
AWARDS
我都比較過幾間酒店,其中Grand Hyatt係MTR附近…
因為我會係教堂舉行儀式位,置位就係中環堅道,我就想婚宴場地係堅道附近嘅酒店🏨,所以中環,金鐘,灣仔都係婚宴考慮地點.😗場地我考慮過大小,位置同方便性嘅問題,係疫情之下太多uncertainty,我就想唔搞太大型嘅婚禮,大概8-10圍左右就最Perfect.👍
我都比較過幾間酒店,其中Grand Hyatt係MTR附近,無開車嘅朋友都可以好方便去到,而開車嘅朋友Parking方面都容易,加上有朋友有去過Grand Hyatt嘅Pool House食過飯,佢哋嘅Experience都係好嘅,同埋我個人就鍾意陽光,而睇場嘅時候覺得Grand Hyatt個場感覺好服,綜合價錢,場地大細等等嘅情況,最後就決定咗Grand Hyatt.🤓
當初我係透過Email聯絡Grand Hyatt嘅同事,佢哋就Send咗Catalog俾我睇,我都覺得幾Informative,佢包含唔同嘅Menu同唔同場地嘅Maximum capacity,Min charge等等,有齊唔同嘅資料,我都有同屋企人,未婚夫傾過都覺得唔錯,所以約咗時間睇場地.當時就由Hailey帶我哋睇場,佢好genuine,仲會俾啲好 personal 既 sharing我哋,就好似之前嘅客㨂邊個同原因,因為自己都係第一次搞Wedding,所以好開心佢會分享其他顧客會點做.😉
簽完 Contract,就有Dino負責跟我哋嘅Wedding,佢好reach-able,乜嘢時間搵佢,佢會定時提我哋Final check list提我哋幾時要定啲乜,成個過程我覺得好好.😍
Big Day當日,樓面有一位 Manager叫Dickson,佢會同我哋講番所有Flow嚟個Quick update講所有唔同嘅部分,我覺得佢哋都好醒目,Dickson係當日有乜Update都會即時同我講番,佢會定時話你聽乜嘢已經Ready,令你知道所有嘢都搞掂咗,可以開波啦,服務都幾貼心.🥰
整體上我哋同所有賓客都覺得佢嘅嘢食係好好食,大家都好Enjoy,都有啲賓客反映番佢哋幾鍾意當晚提供嘅酒,都覺得好好.🥳
因為我當初想搞小型婚禮,大概都係6-8圍,因為疫情原因,就住打針人數政策,所以場哋就有人數限制,因為未必所有Guest都有打針,就超過咗人數,我哋同酒店傾過相關情況,佢哋都好幫手,最後客人分別安排係Pool House同Drawing Room,我哋最終就擺咗6圍左右,而Drawing Room入面就4人一枱嘅形式.😃
當初酒店都有Invite 我哋去visit tour,亦都有帶我哋參觀同嘅房,Karen主要同我溝通,係傾Contract嘅時候,一開頭已經有提供Draft有齊所有Detail,我一有問題佢都好幫手同responsive,成個過程都解釋得好清楚.
Big Day當日Operation嘅同事都好幫到手,又好Nice,整體上都係Postive.👍 當晚就有個Wedding Assistant Toby幫手,佢會全程幫我整理裙,見我比較忙,佢都會儘量安排拎啲食物同飲品俾我,Toby知道我當晚無乜食嘢,都會將食物打包,送番上房,感覺好貼心.😊而場地經理Tammy佢會幫我處理佈置上嘅問題,又有兄弟姊妹講番成個流程,又幫手同MC夾番Rundown ,我聽番朋友佢哋都話酒店嘅同事好幫手.❤
我覺得Grand Haytt幾啱擺小型婚禮,而又想精緻嘅感覺嘅新人.而食物方面,我當晚就有食過甜品嘅紫米露湯圖伴布甸,做型又靚又好食🍮,屋企人同賓客都覺得佢哋嘅食物整體都好好味,量都好足夠,因為平日時我哋去飲都唔會太期望佢食物質素,但Grand Hyatt食物方面就非常好,呢點係我都預計唔到﹐其中餐前小食包括鮑魚雞肉酥,焗叉燒酥同柚子拄,個個都讚好食,佢哋仲全部食曬😋.
我哋當日有HouseKeeping幫手執房,因為中午我哋有啲牛角包同Tart嘅小食🥐,但Housepkeeping就無問我哋,就將食物收走咗,可能呢部分再問下客人意見就好啲,但整體成個感覺都好好.🥰
- 灣仔港灣道 1 號


text:
WiFi速度不等於上網速度?
WiFi速度不等於上網速度?
點解有人會話wifi速度唔等於上網速度呢?咁係因為我哋通常所講嘅wifi速度呢,其實係指路由器即係router分享出嚟嘅無線網絡,而我哋用手機又或者電腦去連接無線網絡嘅時候呢,其實係可能會因為各種原因呢而係減慢咗你原先擁有嘅上網速度嘅.簡單啲嚟講呢即係用無線上網可能係會慢過你直接用上網線插住部電腦去上網嘅.
咁點解無線上網可能係會慢啲呢?第一,可能你嘅路由器根本就唔支援你嘅上網速度.即係你原先簽約嘅時候,可能係簽咗1000M嘅上網速度嘅.咁但係你嘅路由器只係支援500M嘅上網速度.咁當你用手機又或者電腦連接路由器嘅時候,就自然只係得500M嘅上網速度.
第二呢,就係wifi訊號嘅強弱係會影響你嘅wifi速度嘅.例如你用手機連接wifi嘅時候呢,手機同埋路由器之間嘅距離係好遠嘅.咁個訊號可能就會比較弱,Wifi速度就比較慢.又或者路由器同埋你嘅手機之間呢係有好多阻隔物嘅,咁可能亦都會因為咁呢而係減弱咗你嘅wifi訊號嘅.
第三呢就係你wifi所用嘅頻段有機會比其他智能裝置所干擾嘅.例如你嘅無線滑鼠或者無線鍵盤,都係用2.4Ghz呢個頻段去傳輸訊號嘅.而你嘅路由器又係用2.4Ghz去傳輸訊號嘅話呢,咁就會有機會出現擠塞嘅情況,從而係令到你嘅wifi速度變慢嘅.咁所以當有人問點解wifi速度唔等於你嘅上網速度嘅時候,可能就係講緊你用無線上網呢有機會係會慢啲嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
轉會窗打開左一段時間,而各大球會都有所行動,更有球隊係時間準備熱身賽,轉會動作無大半都有五成.但有時各大媒體嘅傳媒報道多到令人眼花,繼上次同大家報導左幾單較重鎊嘅轉會後,今次同大家簡單總結下 BIG6 呢一個轉會窗暫時所買入嘅球員,同埋主要潛在交易對象,同大家搞翻清楚球員岀入情況,一齊睇下你支愛隊做左幾多功課,最後同大家睇車路士同熱刺.(以下轉會費皆參考自transfermarkt.com)車路士:1. 大機會以4750英鎊左右由曼城引入史達寧.(TA報導)
啱啱成季就受引裁影響搞到隊波都專心唔到,有球員係呢段時間續唔到約亦岀現「離心力」.所以轉會市場開左咁耐,老闆接手無耐下管理層唔多唔少仲執緊位,留低嘅舊人又要摸清老闆財力同所思所想,搞到就得史達寧一個大機會成真.相反,季內動盪嘅局面令球隊一開窗就走左幾位球員,仲要係有正選級數人馬.中堅就免費走左一對,魯迪加同基斯甸臣一齊除低3號波衫,而有傳聞潛在會走嘅人仲都隊長艾斯派古達,施耶治同艾朗素.如今就已經接近7月中,若果傳聞要走嘅都成真,車仔急需係後場簽入分別有正選實力同埋後備球員,特別如果杜曹繼續玩3中堅就更需要人去用,睇睇過渡期完左之後嘅車仔點樣急起直追.熱刺:1.以5800萬歐元由愛華頓引入列查利臣.
2.以3000萬歐元由白禮頓引入比素馬.
3.以免簽方式由國米引入佩利錫.
4.以免簽方式由修咸頓引入守門員科士打.
5.以租借方式借用巴塞中堅朗格勒一年.
今季獲得歐冠資格嘅佢地間接性地證明左搵干地呢個正確決定,而經歷左波叔之後嘅幾位教練,列維可能見咁難得終於有個人交到貨亦付岀誠意留住呢位教練,唔再得個講字.望翻上面嘅簽約可以話非常岀色,令我自己都好期待下季嘅熱刺,前中後都入左有正選實力嘅球員,用嚟支撐多條戰線並繼續爭四.最岀色嘅簽入我認為係列查利臣,終於為簡尼搵到個替身,方便應對輪換同傷病嘅情況,而且佢又比簡尼快,用嚟踢反擊更fit,若要主攻就用翻簡尼,令熱刺踢法唔再受局限,始終我地都見過無簡尼嘅熱刺成日荒失失失分,依家有個保險,分數有翻保證.
至於轉岀方面就暫時有貝雲積3120萬歐元去阿積士,可惜就係有啲可惜,24歲嘅佢表現比上不足,比下有餘,但可能干地耐性有限又唔知係Son仔大勇下用佢,不如趁早套現,拉翻買比素馬條數,而免簽有翻佩利錫補位,操作亦算合理.淨低嘅傳聞仲有幾位球員,例如連加特,愛華頓嘅哥頓,米堡嘅Spence等等.不過列維始終都係列維,若果直接競爭對手無左大手入貨,相信淨低嘅簽入動作有限公司啦.
暫時就同大家睇哂6隊嘅轉會動作同傳聞,嚟緊各隊就好快有熱身賽,睇下到時會唔會有隊伍發現未夠火力再補飛入貨啦!


text: 由於近期都是在家工作, 所以有很多時間在家看電視,由朝早的財經新聞可以看到佢下午的番做電視劇集.由於每日不停地看這些節目,反而俾我發現一些財經節目嘅財演或者財經分析員跟風水佬,講風水或睇相佬講嘅說話技巧有很多相似嘅地方.如果大家學得到下面技巧, 其實你都可以做講古佬或者做玄學家. 萬能Key技巧: 股市升跌都啱用 好多時財經評論員當升市嘅時候, 佢哋就會馬後炮噉講話個市會於2xxxx點至2xxxxx點之間徘徊, 短暫唔會有大升嘅情況出現.衹要站穩在幾多幾多點嘅恒指指數,噉就有望可以升穿幾多幾多點.而講得最好個人覺得就係郭思治, 當然佢個樣行出黎又係有些少台型, 所以好容易令人信服. 當股市下跌嘅時候, 佢哋就會話, 而家喺低位徘徊, 目前會喺幾多點至幾多點之間上落.當恒生指數跌到某個位的時候, 就會話依個就係技術性整固.若果外圍因素唔係太差的話, 就有望可以升返上去某個技術位,大家都不用太過悲觀. 同樣的情形方說話可以套用起玄學家身上.大家如果有留意玄學家講嘅說話, 通常十二生肖佢哋都唔會過份地批評到一無是處,最多只會講今年可能須要努力一啲, 前路有啲困難, 冇以往咁平坦,並且總會講啊今年總會有一個幸運星幫你化解問題. 當你行運嘅時候佢哋就會話你今年沒有好多機會, 但係亦須都要自己努力去把握呢啲機會, 所以要儘量去充實自己, 如果唔係就只會一頭空. 以上呢啲說話對所有人都啱用,亦都係所有人想聽到嘅說話.因爲我相信應該冇人想聽到人地講你買左依隻股票一定跌,或者你今年冇運行啦, 註定人生冇希望. 雖然這兩種職業嘅人好似大纜都扯唔埋, 但係佢哋嘅工作性質其實好相似,總會有一句令你充滿人生希望,或者係喺心裏邊嗰句說話.下次你如果睇開港股或者玄學睇相嘅節目不妨留意一下啦. 聽完我咁講, 你其實以後可以唔洗睇財經版!


text:
最應該紅嘅女歌手
話說早兩日睇到張敬軒王菀之演唱會片段,翻唱「樂壇天后」鄭秀文首《CHOTTO 等等》,令我諗起早幾年聽過官恩娜喺勁歌金曲翻唱,驚為天人,我覺得好過原唱好多,就上youtube重溫下啦,點知俾我碌碌下碌咗去個疑似官恩娜本人嘅youtube channel,真係不得了!
毫無疑問,官恩娜唱自己嘅歌除咗fans真係無咩人有留意,如果唔係都無上無記唱Endless Love勁到嚇親人呢件事.不過,講到翻唱就真係太多高水準演繹,先嚟四首有聲無畫,咁啱又唔洗同當打女歌手直接比較嘅歌熱下身先~
之後就到戲肉喇…唱容祖兒嘅《落入凡間的天使》,技術性擊倒.
何韻詩嘅《木紋》,我講K.O.就可能好大爭議,不過個人認為係略勝一籌嘅…
最後嚟首《囍帖街》,各有各好.
所以話呢,講咩樂壇,電影界不如8,90年代啫?人才根本一直都有,係你堆頒獎禮一直以嚟都小圈子圍威喂.官恩娜最少就勁過容祖兒,起碼有條件紅過何韻詩,衛蘭,事實上有幾多人知佢咁唱得?作為一個唔專業嘅聽眾,我夠膽話佢應該紅過鄭秀文添,有啲咩大監製,名師好似趙增熹,陳潔靈當然可以走出嚟話喺技術層面佢哋唔同意啦,不過,我好清楚,Michael Jackson都唔係靠技術嘅…
講番轉頭,老鬼唔好再扮以前樂壇點點點喇…樂壇係勁嘅,90年代就唔會有四大天王,80年代譚詠麟都無資格同張國榮相題並論.宜家上網咁方便,Google下啦,張學友同張國榮係MJ,Beatles果級㗎…電影圈?譚詠麟喎,影帝?


text:
近年旅居泰國嘅粵語片年代知名女星嘉玲,21號喺睡夢中離世,享年87歲.
嘉玲原名何佩英,上世紀50年代考入電影公司加入電影圈,同謝賢身為同學,一出道就可以話一鳴驚人,短短十多年從影生涯拍攝過多部作品,到60年代後期息影,後來嫁予泰國華僑姚武麟同時移居當地.
據指嘉玲近年健康轉差,佢嘅契女郭秀雲發稿向外界公佈消息,昨晨接獲噩耗之後,希望盡快趕到泰國慰問契爺,同送別契媽最後一程.
嘉玲與老公現身在1981年香港第五屆金唱片頒獎典禮,頒獎予汪明荃
郭秀雲心情難過,佢話:「照顧佢嘅護士半夜發現佢喺睡夢中離世,當時契爺瞓緊覺,亦立即通知身在紐西蘭嘅契姐(嘉玲二女),我未聯絡到契爺.因為疫情近幾年佢嘅身體大不如前,好彩契哥(二兒子)喺屋企陪伴,我會盡快趕到泰國慰問契爺.」
嘉玲婚後隨夫定居泰國,但不時會回港與朋友見面
佢又透露契媽係因慢性阻塞性肺疾病離世:「契媽近年身體一直轉差,最後一次見佢係2019年,因為我同契爺契媽都係12月生日,嗰次專程去泰國同佢哋慶祝, 契媽覺得自己唔似以前靈活好少出街,平時鍾意喺屋企睇劇集,但係佢好鍚我,仲同我出去食飯心情非常好!可惜疫情呢幾年都去唔到探望.原本計劃12月再去泰國一起慶祝生日, 估唔到契媽先走一步,好難過,其實契姐(大女兒)去年已去世.」
郭秀雲驚聞契媽嘉玲病逝
郭秀雲自細已成為嘉玲契女,而嘉玲又巧合地係佢奶奶(龐傑母親)嘅契女,佢憶述呢位高貴優雅嘅契媽時話:「契媽係唔多逍嘢嘅人,但佢好錫我,好鍾意同我傾做人道理,點照顧老公,遇到困難怎樣處理,佢做過幕前有好多心聲分享,令我獲益良多.我結婚時佢送咗一隻泰國古董手鈪俾我,泰國人送女出嫁都有呢種傳統,契媽結婚時都收過奶奶嘅禮物,今次去泰國我都會戴住佢.」
嘉玲與四哥謝賢非常好朋友,同期出道更成為螢幕情侶


text:
潮流資訊
日本直送新鮮食品
Oisix日本直送新鮮食品
日本食品不嬲受香港人歡迎,勝在質素有保證.係香港通常都係去d大型既日式超市,但始終唔係咁多款同埋會少有D特別同令人有驚喜既產品.想買日本野既朋友仲可以有另一個選擇架.
近呢幾年就多咗好多網站搞日本食品訂購,Oisix就係其中一間啦.唔單止係預先包裝既食品,連新鮮食品好似魚生,生肉同生果都有得賣.佢地係對自己D食物既新鮮度好自豪,仲話新鮮過超市嗰D咁話.而且佢地都係日本直送,所以唔怕要等好耐先收到件貨啦.
話明直送,好多人會擔心運費會唔會仲貴過買既野,但係Oisix既普通貨品運費只係六十幾蚊,如果淨係買冷凍食品更加係唔使運費!
而且佢會賣一D比較特別的食品,好似佢有紅芯既奇異果,靚得嚟甜度又高,就算平時唔中意食奇異果既朋友都會俾佢吸引到.
(圖片來源: Oisix)
Oisix仲有米,麵,烏冬等日常糧食賣 ,如果屋企本身食開或想keep住食日本糧食既就岩啦,佢有一個服務就係顧客可以選擇定期送貨,會定期將你所揀既貨品送到府上,咁就唔使擔心要定時定候去入貨啦.
(圖片來源: Oisix)
Oisix成日都有唔同既優惠,如果對日本食品好有興趣既朋友,不妨可以試下訂購!


text: 埋堆係咪真係好? 加唔加入 黄色經濟圈? 好多時候大家返工, 返學, 甚至係自己住嘅住宅大廈裏面,都一般分為三個派別, 一個就係正, 一個就係反, 剩番一邊就係中立. 以返工為例, 通常你老細都會同另外一個部門嘅老細唔係好啱啞, 咁你同佢哋下面嘅同事又自然會水火不容.結果成間公司形成一個好強嘅意識形態, 而這兩方派別成日都會諗盡辦法, 去爭取一啲中立, 兩邊都唔幫嘅人, 以壯大自己嘅勢力. 若果你唔肯埋堆, 你一般只有一個下場, 就喺所有吃力不討好嘅野都會落喺閣下身上.得閒會聽到d閒言閒言, 咩野中立即喺幫另一邊, 仲衰過另一邊d人. 如果你係醒目仔識得走位, 走啱得勢嗰邊, 你將會陞官发財, 步步高陞.相反,你走錯位就會仕途係咁多, 準備搵定下一份工. 這種情況亦都應用於喺餐廳上.之前成日講乜嘢黃色經濟圈, 黃絲, 藍絲, 撐警唔撐警…..等等, 其實黃色經濟圈嘅成效係一開波嘅時候真係好犀利, 好多人都會喺黃店出邊排隊, 等入座食嘢等一個鐘都唔介意, 或者買外賣, 其威力真係有目共睹. 黃色經濟圈 可以持續到幾時? 社運果時, 藍店就即刻冇曬生意, 有啲更加要執笠.但係好多時候當一邊勢力強大咗到某一個時候就會衰退,就好似太極噉.…


text:
著數同知識,冇人會嫌多,Moneyhero.com.hk 除咗幫大家定期搜羅信用卡優惠,仲會傳授一些理財產品知識,今次講下一款無咩人特別提過嘅產品—電子支票 (e-cheque).2015年秋冬開始,香港金管局,香港銀行同業結算公司(HKICL)就聯同幾間主要銀行推出咗 電子支票,比市民免費 過數 .
比較信用卡優惠,相信大家都好有經驗,但比較過數方法有咩優劣,應該就冇咩人做過.電子支票對好多香港人嚟講係比較陌生,因為佢哋嘅宣傳唔清唔楚,就連我上司做開IT都要問返肥叔叔,電子支票係點嘅一回事.不過,肥叔叔第一日就有玩呢呢種過數方法,所以可以一次過為大家講解下,電子支票同實體支票過數以及網上過數有咩分別.
點開電子支票?
電子支票就係響某幾間銀行嘅網站度,用佢哋提供嘅編碼器,再以電子方式簽發嘅「支票」.如果你本身做咗以下程序︰
1. 申請支票戶口;
2. 登記咗「支付予第三者」同Set咗大過零嘅限額 (無嘅話,請落分行排隊填form);
3. 有啟用咗嘅網上理財編碼器 (無嘅話,請落分行排隊填多張form);
你就可以上網,登入銀行網上理財,撳簽發電子支票.
開票方式同紙本實體票都相似,都要人名,日期,亦可以寫備註.填完後,用網上理財編碼器簽名.如果成功,網上理財就會俾個貌似支票咁嘅PDF你下載.
電子支票個PDF個樣雖然係同支票好相似,但係無咗你個真簽名,亦唔駛印簽名出嚟!其實PDF入面係收埋咗一個加密咗嘅檔案,電腦係睇加密檔案而唔係票面個樣,你只要將PDF用電子方式傳去俾收款人,收款人就可以響佢自己銀行網上理財度入票,即係上載果一個電子支票PDF.上載完成就當係入咗數,然後大約一至兩個工作天,即係同實體票差唔多時間,就可以過到數.
延伸閱讀︰開票二三事︰抽居屋點解仲要用支票?
唔駛收款人戶口號碼都過到數
同電子轉賬(ECG)最唔同嘅係,如果收款人識用網上理財,兼可以上載到電子支票PDF嘅話,就可以唔駛戶口號碼都過到一個比較大金額嘅數.
當收款人無網上理財,唔識用網上理財,或者係佢嘅銀行網上理財無提供電子支票嘅上載介面時,都仲有得玩喎!只要有對方嘅銀行戶口號碼就得喇.
銀行同業結算公司本身就推出咗 電子支票存票網站 ,基本上任何人有電腦(或者智能手機,因為佢地有App!),就可以響存票網站註冊,加入收款銀行戶口資料,好似人名,收款人銀行同戶口號碼,就可以將個電子支票PDF上存,隔日過戶.而且仲唔單止係自己戶口,仲可以向屋企人,包租公,證券行等等入票!收款銀行基本上就係所有過到香港支票嘅銀行,所以亦可以「代人入票」,唔駛對方煩.
響電子支票推出初期,金管局仲整緊電子支付工具個規例同發牌條件,而除咗部份銀行外,特別大嘅幾間銀行都依然向隔日過數嘅電子轉賬收緊約港幣30蚊一次嘅費用,兩個鐘內特快轉賬(CHATS)仲要成港幣65蚊,所以,電子支票當時係唯一唔駛錢,唔會用晒,同埋唔駛落街都可以過到錢去其他人銀行戶口嘅方法,肥叔叔響電子支票推出之後果個禮拜就係用佢嚟交租㗎喇!
提供電子支票服務的銀行一覽
如果用緊其他無得簽發電子支票嘅銀行,都可以用銀行同業結算嘅網站去入票,手機嘅話,可以用佢哋 iOS 或者 Android App 都可以上載並存入電子支票!
——
想知道最新嘅理財貼士,就要留意 MoneyHero.com.hk Blog,同埋緊貼我哋嘅 Facebook Page!


text:
無論係「扮工」時間定係等車搭車,我相信香港人無時無刻都係 loop 住 Facebook 同埋Instagram 係咁睇圖,一日掃幾百張都唔出奇.如果話當中有一張半張做過手腳,真係未必咁易發覺得到. 講緊嘅係隱寫術(Steganography),其實佢唔係乜嘢新發明,好多個世紀前已有人用緊,最早由邊個發明就無從稽考喇.隱寫術最適合用嚟傳送機密訊息,例如將訊息內容藏於圖畫或文章之中,由於接收訊息嘅人一早知道解密方法,所以就算將呢啲有餡嘅圖畫或文章公諸於世,其他人一係就睇唔到,就算睇到亦唔會知道密文嘅意思.亦有網站為咗捍衛自己嘅版權,將訊息隱藏喺文字之中,好似之前 Genius.com 懷疑自己製作嘅歌詞俾 Google 偷咗去用,於是喺歌詞內加入隱藏嘅摩斯碼,就咁揭穿 Google 採用嘅第三供應商 LyricFind 真係有搬字過紙嘅嫌疑,所以隱寫術都有正面用途. 隱寫術改圖不易察覺 至於惡意用途,就係黑客可以將要偷走嘅資訊,又或惡意程式代碼收埋喺圖像檔案入面喇.其中一個常見嘅方法係利用 RGB code,我哋平時睇嘅圖,其實背後係由好多個 pixel…
Browsing: 二進制
© 2022 - wepro180 All Rights Reserved.


text:
待遇大不同!林鈺洧徐子珊談性史 一個獲高層力撐一個險被雪藏
林俊賢女兒林鈺洧(Denice)因其星二代身份兼擁標青嘅外貌同身材,而當選今屆港姐冠軍.前年喺《對號入座》嘅大膽言論亦隨即被翻出,被封為新一代「性女」.而TVB總經理曾志偉就表示唔介意,亦唔會翻舊帳,因為人人都有過去,不過曾志偉呢番說話就令到網民戥徐子珊唔抵,因為徐子珊曾經喺電台性教育節目講自己嘅性史,搞到差啲被TVB雪藏.
27歲嘅林鈺洧擁有四分一英國血統,爸爸就係無綫80年代小生林俊賢.身高1米76嘅Denice,遺傳晒父母嘅優良基因,擁有樣貌標緻及高挑身材,曾憑43吋長腿殺入model界,不過可惜星運平平,其後選擇轉行做售貨員.後來佢加入ViuTV參與過唔少電視及節目拍攝,例如《詭探前傳》,《對號入座》及《鬼同你上位》等等,佢喺《對號入座》中嘅言論大膽,喺分享與唔同星座男士嘅性經驗時,仲大爆自己性史,例如自己同十幾個男仔約會過,有五個性伴侶,佢表示遇過一個雙魚男,佢連褲都未除就已經結束;相反天蠍男就持久力強兼招式多多:「佢唔止靚仔,高大,喺床上有好多招式同持久.如果需要同天蠍座嘅男仔發生關係,係需要好大體力,佢會將妳反嚟反去,翻天覆地,好暈,流晒汗.」
喺佢當選港姐冠軍後,該片段就被網民翻出,而林鈺洧就話相信時間可以沖淡一切,佢行得正企得正,唔擔心有損港姐形象,不過佢亦話今次係一個教訓,冇諗過公眾人物嘅一句說話會延續咁耐,所以佢之後會慎言.另外,佢亦表示冇後悔做《對號入座》,因為每一個節目都可以訓練到佢唔同嘅一面.至於TVB總經理曾志偉就表示唔介意,亦唔會翻舊帳,因為人人都有過去,仲話Denice喺參選期間有好大嘅進步.不過佢亦自爆Denice攞冠軍係好彩,因為起初佢嘅分數唔算高,不過喺泳裝問答環節就成功為佢攞到唔少分數.
曾志偉呢番說話就令到網民戥徐子珊唔抵,因為2004年港姐冠軍徐子珊,喺正值上位嘅2006年前往電台性教育節目《性在有心》擔任嘉賓,為劇集《女人唔易做》宣傳,期間佢講到自己對性方面嘅細節要求,例如性愛嘅理想時間係30至45分鐘,男伴唔可以矮過自己,因為有啲姿勢唔方便,不過自己就未試過.之後有指高層樂易玲急召佢照肺,搞到差啲被TVB雪藏,好彩得到監製梅小青力保.
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可換領限量新人禮,立即下載!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年8月30日 星期三
聽花CD #3:A New Beginning
重開專欄講音樂,既然決定重新上路,今次用一個新方法開始.之前執碟有個櫃終於執到吉咗一半(其實只係夾硬將嗰一半搬去其他眼不見為淨嘅暗角),跟住屋入面見得到嘅碟都望一次,想聽同想寫嘅抽晒出嚟,再慢慢諗寫乜同點寫.
一隻隻碟寫有時會好悶(同冇咁多時間逐隻寫),新專欄想試吓唔同寫法,好似幾隊band幾隻碟撈埋一齊寫,寫吓跨媒介題材,甚至唔寫音樂寫吓工業同文化,雖然我寫嘢成日拉到好遠離晒題,「聽花CD」呢個專欄都會盡量集中CD同音樂上面.
執出嚟啲碟想夾埋寫嘅紮埋一舊,跟住好似俄羅斯方塊一舊舊堆高佢,啱啱好質滿半隻櫃,我老母見到都話
「十幾年嚟第一次見你啲嘢咁企理.」
一紮碟一個project,未計單碟已經有六十個project,以我寫文嘅速度分分鐘一個月先出到一篇,就算唔再加新碟已經夠寫幾年,當然前提係唔會爛尾先.咁多年嚟耐唔耐就會嘗試唔同形式嘅專題寫作,不過多數維持一段時間就無以為繼,因為要定期出文時間同心機消耗好大,好耐以前仲會投稿俾網站同雜誌專欄就冇計迫住起貨,到純粹為自己興趣時冇承擔自然會hea,寫到咁上下或者返工忙屋企多事就會放低甚至放棄.希望咁難得準備晒成櫃碟俾自己寫,「聽花CD」可以的起心肝成為一個長遠發展嘅寫作計劃啦.
(然後話,咁難得執到個櫃咁靚,再拎返落嚟咪搞到亂晒又要執過?都係由佢唔好搞算啦唔好寫喇)
訂閱: 張貼留言 (Atom)


text:
男人的Fantasy(五十七)要輸,都唔好輸俾情緒.
圖片來源:互聯網
Jason係一個潮州人,典型金牛座嘅潮州大男人.
我睇住佢同佢女朋友Ella,由相識到拍拖,然後係訂婚再到下個月就擺酒.不過上個星期,Ella單方面宣佈唔會同Jason結婚.
我哋一班朋友都好驚訝,左拉右拉咁故意製造咗一個酒局.我哋嘅安排係上半段時間,搵幾個女性朋友,圍住Ella去痲痺佢嘅神經.不斷咁講Jason平時有幾好,再嘗試搵出佢唔同Jason結婚嘅原因.
而下半場我哋一早安排咗,Jason會以罪犯身份,當眾咁向Ella認錯.跟住我哋一班朋友會四散,成個地方留返俾佢哋慢慢講數.
係咪好完美?不過我哋計漏咗一樣嘢,就係Ella要同Jason分手嘅原因.
「係呀我係覺得妳好煩呀,臭嘟~~~我去飲吓酒又唔得,使唔使俾嘟埋條命妳呀?嘟妳老嘟!」
呢段係Ella喺上半場播俾我哋聽嘅錄音,講呢句說話嘅係半醉嘅Jason,情景係Ella知道Jason偷偷地出咗去飲酒,而Jason又唔知Ella走咗上佢屋企瞓嘅一個凌晨.
Ella知道Jason真係同朋友出去飲酒,佢亦都只係循例式咁話咗Jason幾句,跟住Jason就開始恃醉行兇.
Ella話,Jason係慣犯.個情況嚴重到佢根本唔使搵機會,只係拎個電話出嚟,三分鐘內就錄到以上呢段說話.
Ella錄低嘅原因係,係佢已經心死.三年以嚟,佢身邊可以俾Jason鬧嘅親人都已經俾Jason鬧過.爸爸媽媽命中嘅次數,仲已經達雙位數以上.
佢知道自己唔會同Jason結婚,亦唔會再信呢個男人.錄呢段說話,只係俾大家一個交代.話咗比所有姨媽姑姐知,自己點解會一個月前先悔婚,如果邊個覺得Jason呢個男人可以嫁得過,佢包埋花紙送上.
我哋所有朋友都無言,一致裁定Jason係有罪,而且要死刑.不過我哋趕唔切,亦都唔敢通知Jason,佢就算下半場出場都係冇用.
學北斗之拳健次郎話齋:「你,已經死咗喇.」
下半場,Jason隆重登場.佢好憔悴因為我知道佢好多日冇瞓,佢之前一日同我講過知錯,佢知道自己飲醉嘅問題,亦都發誓會改.
不過到咗呢一刻,聽完Ella一番說話之後,我有另一種理解.
「Jason佢知道自己飲醉會鬧我,亦都知道我會唔開心.我喊過鬧過割手都試過,如果佢會改根本一早就改咗.呢個已經唔係有冇飲醉嘅問題,而係佢根本覺得,我唔夠佢嘅性格重要.
佢寧靜犧牲我,都要維持住佢身上一種可以殺得死人嘅性格.
呢個係我同佢分開嘅原因.」
Ella最後好冷靜咁,聽晒Jason所有嘅認錯台詞.最後Ella講咗一句「保重」,就笑住咁離開我哋呢個聚會.
或者Ella講得啱,情緒從來就係一種選擇,就係嗰兩三秒你選擇咗拎出嚟,向痛錫你嘅人行兇.之後所有嘅事,已經變得唔再實在.
因為呢把刀割開嘅,唔止係對方嘅心,仲有兩個人一齊建立嘅回憶.
薛可正Facebook Page
http://www.facebook.com/sithoching


text:
大家呢排有冇留意天上面既星星有啲唔同左呢😳,原來話咁快已經踏入左春季星座既 時候啦!可能大家會有疑問「乜星座都有分季節架?🤔」因為地球圍著太陽公轉,所 以每個季節睇到嘅星座都會唔同,而季節星座就係指當季夜晚大概10點係天頂睇到既星座😍. 不過並唔係要係當季先可以睇到當季星座架,由日落到日出,一個晚上實際可以睇到三個季節既星座😋!
黎梗就會介紹春季星空既星座🤤!首先就由大家最熟悉既北斗七星開始啦!我地莊名「曣璇」既 「璇」字就係取自北斗七星既天璇😍.北斗七星係春季星空入面好容易就可以辨認到😋, 七粒星排列成勺子既形狀,由斗口開始順序數起就係天樞,天璇,天璣,天權,玉衡,開陽 ,瑤光.北斗七星其實位於係大熊座🐻,斗口係大熊既身體,而斗柄就係大熊既尾巴👀.其中開 陽係雙星,古代既人就會利用佢黎測試士兵既視力.如果你都見到開陽既兩粒星,咁就可以準 備入伍啦😏!北斗七星係春季星空入面仲係辨認方向既好幫手😳,將斗口既天樞天璇連埋向北延 長五倍就係北極星(勾陳一).勾陳一位於小熊座,同大熊座一樣同附近既星排列成勺子既形狀🥄, 所以亦被稱為小北斗.勾陳一之所以被稱為北極星,係因為佢距離天球北極只有一度左右.但由於歲差 嘅關係,唔同時期嘅北極星都會有所唔同,例如天琴座既織女星係都曾經係北極星黎架😎!
除咗星座之外,係唔同季節將天上既亮星連埋一齊仲會見到好多有趣嘅形狀架😳!例 如春季大鑽石,夏季大三角,秋季大四邊,冬季大橢圓等.雖然呢啲只係人想像出黎既形狀 ,但佢地可以幫我地認到好多唔同既星座架🙈.
跟住就翻翻去春季星空啦!順著北斗七星既斗柄(玉衡,開陽,搖光)劃去南方,經過牧夫座 大角星,室女座角宿一,最後到達烏鴉座就會連成左春季大弧線😍!而春季大三角就係由牧夫 座大角星,室女座角宿一同埋獅子座五帝座一連埋既等邊三角形而成🔺.最後再將春季大三角 同獵犬座既常陳一連埋一齊,就係女仔最鍾意嘅春季大鑽石💎!啱啱提到既獅子座🦁其實就係 春季星空嘅星座之王,係好容易認得出既星座😳!其中既軒轅十四係獅子座既亮星,仲係最近 黃道線一等星.除此之外軒轅十四仲係獅子座既心臟❤,下次睇星既時候要認得佢啦😍.如果大 家想再知多啲其他季節既星座就要繼續keep住留意我地個page啦😎!
(Photo cr to 國立自然科學博物館)
撰文:芮愷程


text:
「手機」
如果大家認為手機俾錢係啲乜嘢新科技其實好多年前已經有,只不過仲未係非常普及.其實點解香港嘅八達通可以取代咗咁多嘅付款模式?好簡單,因為大家再唔使袋住啲散紙,快捷方便,而大部份嘅公共交通以及商戶都支持.所以八達通先至會變成香港人生活不可缺少嘅一部份.當然唔係個個香港人都會用蘋果出嘅電話,但係點解咁多銀行機構同商戶都支持呢?
「蘋果」
今日香港終於可以用蘋果嘅手機付款啦!當然第一時間將自己嘅信用卡加到去手機入面,而我相信自從八達通改變香港人嘅付款模式之後,或者蘋果可以再一次改變香港人俾錢嘅習慣.當然過去唔係無其他嘅手機付款服務,只不過無咁多商戶同銀行去推動大家用手機俾錢.其實係好多地方用手機俾錢已經係平常事,只不過香港落後啫!
「經驗」
雖然今日嘗試係便利店俾錢,但係唔知點解俾唔到.試咗三次都唔得,唔通係我嘅問題?不過而家真係唔帶手機仲大鑊過唔帶銀包!而唔見電話真係好大鑊.當然今次見到好多銀行同商會支持,希望真係可以推動到香港人去用手機俾錢嚟個行為.今日雖然俾唔到錢,不過聽日再試過啦.相信要普及要一段時間,係龍係鳳就要睇下改唔改變到大家俾錢嘅行為啦!
Also published on Medium.


text:
大家都知道隱形矯正器同術後保持器喺外觀上面一模一樣,點解佢哋價錢相差咁大.隱形矯正器同透明保持器嘅區別有邊D呢?原來原因係咁....
一,隱形矯正器
隱形矯正器系由高分子納米材料制成,外觀睇起嚟像塑料一樣透明,呢些塑料牙套材料都系千揀萬揀選出嚟嘅,具有最適合牙齒郁嘅彈性和剛性.你每戴一個新嘅塑料牙套,牙套就會擠壓牙齒朝向最終嘅目標郁一小步,累積到最後就會出現很大嘅變化!每一個隱適美牙套都系特制嘅,只有患者本人才能戴用,而且必須按照一定嘅順序,每一步都遵醫囑戴夠時間,才能戴嘅進去,任何條件唔符合,呢一個甚至後面嘅所有牙套都只能成為廢物.
隱形矯正器同透明保持器一樣嗎
二,透明保持器
透明保持器係用樹脂材料製作而成,一般用于保持箍牙後嘅效果.顏色透明,美觀上面同隱形矯正一樣;價錢優惠,大部分人都可以接受.另外,由於保持器比較薄,經受唔住咀嚼的力度,所以一般吃野時要摘掉保持器.
正因为两者嘅制作材料唔一样,所以兩者製作上面以及功能上面都會有好大嘅區別,價錢都會相差比較大.
以上就係「隱形矯正器同透明保持器一樣嗎?」嘅具體介紹,如有疑问,可以通过WhatsApp&WeChat+85362124305同我哋嘅專家進行一對一嘅咨詢,提前預約可免問診金,免排隊,報銷來回車費,仲可享受牙醫九折優惠.


text:
各位應該都有過呢種經驗啦?
買咗號稱「最黐」嘅memo紙,拎到手中一撕,就成張捲起,或者係爛到亂七八糟,邊度都黐唔實?
有時候其實唔係memo紙嘅問題,係撕法唔啱?
今日要嚟同大家分享最正確嘅memo紙撕法,學咗以後每一張都黐到實──!
「memo紙要左右撕先會穩陣」
幾乎有百分之九十九嘅使用者都係由下而上撕?
唔啱唔啱!其實從左向右撕,或者係從右向左撕先係正確嘅撕法!
因為角度嘅關係,左右撕嘅方式可以減少紙嘅阻力,比起由下而上嘅撕法,更可以畀啲膠留喺紙上,咁樣嘅撕法都比較唔會傷害到啲紙.而且左右撕落嚟嘅memo紙,黐喺枱上,牆上定係notebook上,都唔會翹起,唔單止夠實而且又賞心悅目.
從實際嘅測試就可以睇到,撕法唔同結果就完全唔一樣.
小編絕對冇講大話,大家試下就知道左右撕同上下撕嘅差異!
「上一張有殘膠嘅話一定要清咗佢」
偶爾會有唔小心撕唔好嘅時候,如果撕歪叼,最好清一清殘膠,撕乾淨,下一張先可以保持靚靚完整嘅形狀.
把握呢兩個秘訣,撕落嚟嘅memo紙絕對會靚靚仔仔!而家除咗傳統嘅memo紙之外,開始流行特殊款式嘅訂造memo紙!
唔單止可以當係紙膠紙,黐力都加倍,用途更廣泛,造型亦更加多元化.
個人手冊或者月曆,行事曆等等地方都可以用,可愛度再level up,當成企業禮品都好適合.
或者唔同造型,大細唔太一樣嘅memo紙組合,一包喺手,無論咩大細都可以擁有.
仲有將矽膠防水,襟用又襟污糟嘅特性結合嘅矽膠memo紙,無論係咩質料都可以簻,可以抹乾淨重複用,係新潮嘅環保memo紙!
當然亦有加強外型特徵製作而成嘅造型memo紙,將唔起眼嘅memo紙變得超得意.
無論係咩嘅訂造memo紙,集比都可以幫你製作!
有任何企業贈品嘅需求?都嚟搵集比啦.


text:
個個都想搵間好公司,最好薪高糧準假期多.但十個老闆九個閪,唔好話搵一間將員工放首位嘅公司咁夢幻啦,有公司肯唔揸乾揸淨你,唔洗你點OT的話已經夠你劏雞還神.老闆都未必要日日對住,但見同事嘅時間分分鐘比見你屋企人仲多,所以好同事比好老闆真係緊要好多,依個係我親身感受.老闆係出糧比你嘅人,佢就算再閪你都仲有一個忍嘅理由;但同事之間大家都係求份糧求兩餐,偏偏有人好鍾意喺公司搞風搞雨,或者係將要做嘅嘢比哂其他人做.如果每日返工你都要鬥智鬥力去防止有同事捅你一刀,點樣拒絕唔屬於你嘅工作,甚至唔會無啦啦食死貓的話,老闆再好都冇用.
就拎我遇過嘅其中兩個同事做例子.有一個長期話自己好忙好多嘢做,次數係密到你每五分鐘就會聽到一次.佢係咪真係咁忙呢?佢手頭上係有嘢做,但以佢可以睇淘寶揀衫上網睇片同搵朋友密密WhatsApp嘅情況睇嚟,其實佢啲時間都幾鬆動.當然啦,可能係佢唔善於面對壓力,可能同一時間比兩件事佢已經覺得好難應付,當初我都唔介意話幫佢,同佢一齊諗下點做,但佢一方面又話好大壓力唔知點做,另一方面又唔肯聽人意見,要佢改一隻字都要講足五分鐘,之後我都決定唔理佢,繼續忍受佢不斷話自己好攰好忙好大壓力——我成日覺得如果佢肯將講依啲嘢嘅時間用嚟做手頭上嘅工作,應該半日就做得完.
另一個仲利害,利用手頭上一兩份嘢去做理由推哂其它工作比人已經係等閒,手頭上啲嘢做錯哂,留比同事們一堆爛灘子,最後搞到好多事都要我地幫手處理,結果佢大把時間睇波鞋同意甲精華.我都唔知點解佢到而家都未比人炒,傳聞實在係太多太多,由佢識喺老闆面前扮嘢,成日幫手訂檯食飯等我都聽過,而最令我難忘嘅係有次佢約咗老闆返嚟開會,事前我地個個問佢有咩要準備佢都話聽老闆講嘢就得,點知一開會佢就拎隻手指想開個Powerpoint出嚟話依個係佢諗嘅年度計劃(然後發現Mac機開唔到搵人幫手),最後當然又係講一堆屎出嚟比我地同老闆否決哂,仲比個同事當面問佢點解要老點我地.邀功不成反被問嘅佢當然係急急腳拉個同事走話出去先講,免得喺老闆面前被踢爆.
啲咁嘅同事一個都嫌多,但間間公司總有一兩個.慶幸到目前為止我返過嘅公司都冇出現過第三個,當然都希望永遠唔好發生.閪人真無好難頂的.


text:
盤點圈中十對出生入死好兄弟
撰文,圖片:東方新地
劉青雲 黎耀祥
本來係無綫電視營業部文員,1985年祥仔黎耀祥就係睇咗劉青雲做主角嘅招生廣告,因而動心決定報讀無綫演藝訓練課程.86年首次做電視劇《銀色旅途 》閒角咁啱遇上劉青雲做男主角,自此二人展開長達三十四年嘅友誼,年年都約埋拜年仲會兩家人一齊飯敍過生日.
鄭伊健 黎諾懿
05年拍攝電視劇 《隨時候命》成為羽 毛球波友,黎諾懿自爆於05至07年間自己最窮困,要住劏房,捱麵包,全靠伊健叫佢去屋企揀衫著見人,又會介紹佢畀相熟導演拍戲,至能夠解困.不過黎諾懿最終都成功報恩,因為佢介紹咗個好老婆蒙嘉慧畀鄭伊健,算唔話得!
周柏豪 袁偉豪
唔係走紅後入 TVB 至結識,周柏豪同袁偉豪原來早於入行前做 model 時已經係舊相識,柏豪自爆當年用 ICQ 主動結識袁偉豪,之後加入娛樂圈仲有問過袁偉豪經驗,家陣新婚嘅袁偉豪仲搬埋入同一屋苑,同柏豪一齊做鄰居.
林峯 吳卓羲
林峯99年入讀藝員訓練班,同遲佢一屆嘅吳卓羲喺電視劇《 大唐雙龍傳 》中碰頭,並一齊走紅,一齊被無綫力捧,一齊長大再一齊離巢外闖.兩人friend 到互相有屋企鎖匙,林峯仲會親自改裝私家版風扇做禮物,買底褲又會買埋兄弟嗰條,仲話一日一個電話好黐纏.
梁朝偉 杜德偉
85年參加新秀歌唱大賽入行,杜德偉即與同期剛剛喺電視圈起步嘅梁朝偉結為好友,仲有呂方,鍾鎮濤等大班老死一齊玩大蒲大,個個如今年過五十都定期聚會,彼此開騷,出碟,電影上畫必定到場支持.杜德偉12年娶老婆,梁朝偉都畀面做兄弟團㗎!
古天樂 鄧一君
97年加入電視台冇耐嘅鄧一君,因為拍攝《 美味天王 》同古天樂成為好友,其後更五度合作友情愈嚟愈深厚.鄧一君05年離開娛樂圈,轉行擔任理財顧問,多得老友古仔幫襯,之後開士多賣車仔麵,都有古仔花到人又到.今年開拍電影版《 尋秦記 》古天樂只係開句聲,鄧一君就即刻出山順手過戲癮.
苗僑偉 黃日華
三哥苗僑偉早前接受崔建邦,張秀文主持嘅節目《諸朋好友》 訪問,被問到會帶邊個朋友上嚟,三哥只講咗兩 個字 「黃華」 .三哥同華哥同屬第九屆藝員訓練班,畢 業後同被力捧,同步走紅,一樣喺電視台搵到愛妻,一樣都係老婆奴女奴,四十年來一齊走過高山低谷,華哥仲剖白最近經歷喪妻之痛都係全靠三哥陪伴度過.
張繼聰 張振朗
33歲張振朗明明同40歲張繼聰,無論背景,年齡都有段距離,不過就因為玩復古電單車啱嘴形而相逢恨晚,除咗會約埋一齊玩,仲一齊揸古董電單車遊車河,張振朗女友楊偲泳離巢過檔古天樂旗下,有傳都係張振朗託張繼聰幫手搭路.


text:
-
România嘅發音發音人 Lilianuccia (女,來自意大利) 女,來自意大利發音人 Lilianuccia
User information
Follow
2票 好 毋好
添加到喜愛嘅發音裡肚
下載報告
-
România嘅發音發音人 angel07 (男,來自羅馬尼亞) 男,來自羅馬尼亞發音人 angel07
User information
Follow
0票 好 毋好
添加到喜愛嘅發音裡肚
下載報告
-
România嘅發音發音人 andamatra (女,來自加拿大) 女,來自加拿大發音人 andamatra
User information
Follow
0票 好 毋好
添加到喜愛嘅發音裡肚
下載報告
-
România嘅發音發音人 Elena21 (女,來自羅馬尼亞) 女,來自羅馬尼亞發音人 Elena21
User information
Follow
-1票 好 毋好
添加到喜愛嘅發音裡肚
下載報告
-
România嘅發音發音人 anitsirc (女,來自羅馬尼亞) 女,來自羅馬尼亞發音人 anitsirc
User information
Follow
-1票 好 毋好
添加到喜愛嘅發音裡肚
下載報告


text:
Wikipedia:反轉功能
反轉功能係畀管理員同有反轉權限嘅一個功能,去做到一撳復原一啲完全冇建設性嘅編輯,好似破壞同無厘頭嘅編輯.總共有6位有反轉功能嘅用戶名單可以響Special:ListUsers/rollbacker搵到.13位管理員亦都可以做到反轉響Special:ListUsers/sysop列示.總共嘅反轉功能用戶有19位.
幾時用反轉[編輯]
響維基百科界面嘅'反轉'連結畀一個標準嘅編輯摘要"反轉咗X嘅編輯到Y嘅最後版本".呢個只係響明顯非建設性嘅編輯先至好去用反轉,好似破壞;去反轉你自己嘅用戶空間;或者去反轉禁止咗嘅用戶.其它原因嘅打回頭應該要加入合適嘅編輯摘要,即係要用其它方法完成.
用反轉嗰陣係可以指定一個編輯摘嘅嘅;但係呢個係需要改連結嘅URL或者用其它附加嘅軟件同埋程序.當嗰種嘅工具用嗰陣,個方法就可行,反轉就可以用響任何嘅場合度,加咗編輯摘要嘅解釋.要響反轉度加摘要,響HTTP get參數度加入"&summary=rvv"到反轉嘅網址之後.
反轉一定要好小心去用.如果你用反轉去恢復一版,就會留低咗你自己個名,噉你就要小心肯定嗰啲字無遺反到任何維基百科嘅政策.當有問題嗰陣,手動去做打回頭到適合嘅版本,響編輯摘要加入你嘅原因.
幾時唔去用反轉[編輯]
如果有對編輯嘅反轉有任何嘅問題,請唔好去用呢個功能.改用復原功能,再加入你要打回頭嘅原因.錯誤使用反轉功能可能會將個權限由管理員收番.由於反轉功能會自動畀咗管理員去用,響唔拎走管理員權限嘅情況之下係唔可以拎走佢哋嘅反轉功能.
點樣做到[編輯]
反轉功能可以響篇文嘅編輯紀錄,差異同埋用戶貢獻頁度見到.當一位管理員響篇文度見到唔合適嘅修改(通常係破壞),佢哋就可以去用反轉連結到上一位編者嘅最後編輯,佢哋可以撳個'反轉'連結去復原破壞性編輯.
如果破壞係做多過一次而且係連續嘅,所反轉嘅版本係上位編者嘅最後版本.個自動編輯摘要就會好似噉響下面生成:
用戶A係被反轉嘅編者,用戶B反映管理員或者反轉者對用戶A反轉嘅編者.因為呢個功能通常係用來反轉破壞,用戶A嘅貢獻連結包含咗,可以易啲對嗰位用戶警告.
響全部嘅個案度,反轉會嘜佢自己做一個"細修改",因此會有一個粗體"m"會響最開頭度.
反轉功能嘅好處[編輯]
管理員同反轉者只需要撳滑鼠一到兩下去拎走破壞.反轉亦都明顯噉快啲同用少啲頻寬去保存一次編輯(相比用『復原』或者手動編輯一個舊修訂),一般來講,我哋唔應該擔心效能.
大量反轉[編輯]
如果你需要去大量反轉非破壞嘅編輯(例如討論有共識等),請用可以自定編輯摘要嘅程序.有一個程序,en:User:John254/mass rollback.js,容許全部可以見到嘅反轉連結做到一撳復原,但係都要小心.當編輯完成嗰陣,佢就會分別響唔同嘅分頁/視窗度開咗操作完成畫面.
自定編輯摘要[編輯]
預設嘅反轉工具都會有一個標準嘅編輯摘要.有工具係可以自定編輯摘要嘅.兩個例子程序係en:User:Gracenotes/rollback.js同埋en:User:Mr.Z-man/rollbackSummary.js.一個類似嘅工具,當用反轉嗰陣提示編者加入編輯摘要,係en:User:Ilmari Karonen/rollbacksummary.js.用自定編輯摘要可以幫到睇番非破壞性編輯.
反轉同Twinkle[編輯]
反轉係回應破壞嘅其中一種方法.已經裝咗反破壞Twinkle程序嘅編者亦都可以申請反轉權限.同時有反轉同Twinkle嘅編者當睇緊差異嗰陣會見到附加嘅"反轉"連結.編者鍾意嘅可以去用Twinkle,或者用反轉(會快啲).當編者撳"反轉"連結(唔係Twinkle連結),個上一位用戶嘅編輯就會打回頭.響反轉嘅預設設定,唔會開新版或者標籤去警告破壞,而係會自動畀一個編輯摘要.
點樣申請反轉[編輯]
任何一位管理員都可以自己判斷去畀用戶反轉嘅權限.要畀反轉權限,管理員就要去Special:Userrights,再對嗰個戶口加入反轉權限.
你亦都可以響Wikipedia:請求權限/反轉去申請反轉權限.
反轉實習工具[編輯]
要試反轉工具點樣行,請睇Wikipedia:新管理員學院/反轉.
歷史[編輯]
個反轉權限響2009年8月31號響粵語維基百科開着咗,同一日亦都開始畀呢個權限畀有關嘅用戶.詳情請睇Bugzilla:20419.


text:
(自然光拍攝 - 百日 BB)
0~1歲嬰兒時期係寶寶成長過程中變化最大嘅階段,對 BB 發展非常重要.
「翻身,坐,爬,站,走」 係嬰兒期發展嘅五大動作,每個動作都係一項重要嘅變化,對寶寶來說都具有相當重要的意義.
好似我哋今次嘅小主角,滿月嘅 BB 已經識得以微笑與人溝通,將雙手雙腳放喺面前玩弄,更懂得俯臥(即趴著)時能抬起頭,還會用前臂支撐身體喺床仔上拍攝.
2-6 個月大嘅寶寶最適合自然光拍攝.因為呢個期間 BB 最容易笑,最肥嘟嘟有肉地.BB 水汪汪嘅大眼睛,萌萌嘅無辜眼神,加上甜甜嘅笑顏,全部都被我哋嘅鏡頭紀錄下來.
研究發現,九成 BB 喺出生兩個月內便會微笑,亦開始聽到四周嘅聲音與人們談話.當你同 BB 玩時,佢會與你對望,向你笑呢!
「大人做 D 咩並唔重要,就算只係陪玩一些小遊戲,寶寶得到了爸爸媽媽嘅關注和陪伴,就係佢哋快樂嘅最大原因.」
好多媽媽爸爸都忙著工作,未必完全留意到 BB 原來已經學懂某種能力,甚至當 BB 已經去到下一個成長階段,先發現冇為 BB 嘅成長歷程留下完整嘅紀錄.
我哋每日到見到好多媽媽爸爸到佢哋嘅小寶貝嚟影相,有第一次見面,亦有更多係再嚟搵我哋幫小朋友影相嘅爸爸媽媽們.有時候,我哋一班攝影師,Designer 都好羨慕呢班幸福 BB ,媽媽爸爸由佢哋咁細個就已經為佢哋嘅成長,留下最美麗嘅回憶印記.